1.七律

解把余锋蕴笔巅，挥毫泼墨赋诗篇。

一朝怒起心头浪，三载苦寻泥里莲。

猿啸巴陵惊旧梦，客临蜀道看新年。

春花秋月仍相似，只是欢歌已逐烟。

2.浣溪沙

寒月如烟笼画堂，冰成西子雾成霜。佳人一别两茫茫。

荡子无心寻去处，他乡有酒满回肠。便同深夜醉千场。

3.摊破浣溪沙

解把秋波拆两行，一行作泪一行霜。欲诉心头多少事，却凄凉。

酒入回肠魂自断，伊随千里两相茫。若问明朝醒那处，是他乡。

4.水调歌头

诗词吾爱网，高手竟如云。

愚生词浅，怎敢随笔赋诗文？

今者只因古月，不畏格墙律锁，欲做自由魂。

莫说律无用，律可正心身。

弗规矩，方圆乱，善恶浑。

前人栽树，欲作凉荫为今人。

按照先灵指示，试把词成白话，才是创真新。

陋语君休笑，可作耳边尘。

5.山花子

千里轻舟一日还，半篙春水挑波澜。不见当年青眸子，自心寒。

细数银虫寒笛涩，手挼红蕊暗香残。多少风情曾若许，作凄欢。

6.浣溪沙

漏子三更入寐迟，声声滴翠引人思。春星一许缀瑶池。

半把桂花香作酒，聊书几笔墨勾词。休凭酸眼忆来时。

7.五绝

桂花香佐酒，杳杳伴良辰。

一曲霓裳处，银楼影动人。

8.七绝

身在乡关心在征，满头飞雪枕边凝。

红尘一梦惊风起，十里苏堤染着冰。

9.小重山

月色如烟涌帝城，衔回千缕恨、是清明。

错将风柳作长檠，待顾首、红泪已盈盈。

无处数生平，台前三月草、忒伶仃。

满怀心事倩谁听？算来有、额角一分冰。

10.七绝

一夜冬风紧未眠，掌灯复习又千篇。

早知今日心身累，何必当初学不全？

11.七绝

一抹寒烟过九州，江河湖海尽难流。

清风何必千钟醉？明月无登百尺楼。

12.七律

险恶风波实在多，一波方起万波和。

竹林难见英才聚，泉港围观饿虎磨。

逐利追名皆愤愤，旁窥冷眼我呵呵。

枉行此世身何用？不过街头一烂柯。

13.七律

还是老师经验多，愚生岂敢率而和。

三年辛苦难知法，一语无心却耐磨。

窗纸本需轻捅破，冰霜不受久时呵。

诗词若为舒怀作，恰似清风润烂柯。

14.七律

慈母叮咛伴耳边，匆匆不觉弱冠年。

长怀灯下临行线，难忘更深共废眠。

莫效吾身如荡子，且将孝道作春泉。

天公若解疏狂泪，倩寄糟诗至稻田。

15.小重山

风满冰窗泪满衣，啼痕无觅处、自凄凄。

一分心绪两低迷，醉梦里、恍惚画娥眉。

梦醒忆来时，秋波随碧水、荡京师。

鸳鸯小字已成灰，还留有、半许落花迟。

16.金缕曲

梦断天涯路。可淹留、几番鹈鴂，几番秋暮？

画角声声魂欲断，人在他乡别处。扶首问、悲怀何诉？

料也应知无计矣，对黄昏、思绪浑千缕。鬓上雪，更如许。

西窗月满闻欢语。拍栏看、花灯如昼，锦衣成雨。

半曲长歌盈耳畔，他院良田万亩。吾院仅、荒滕枯树。

一饮樽中和月酒，伴微酲、复写愁肠句。览罢笑，拂衣去。

17.七律

竹爆声声不夜天，巷中灯火尽难眠。

家人团聚齐欢笑，荡客遥归换对联。

乙未三羊开旧泰，丙申大圣扯新篇。

笔端更润春芳色，欲寄诗兄共此年。

18.沁园春

沉思来时，只手擎天，信舞银毫。

对一怀陈事，闲谈别论；半潭秋水，自诩风标。

荡子疏狂，而今空剩，片墨酸心供寂寥。

倩谁立，问陶公陆子，何许才高？

更深闻得吹箫，心头起、沧浪与碧涛。

数横空星斗，争如昨日；小园飞雪，洒满明朝。

有恨盈怀，无言归去，欲赋生诗却费劳。

终醉死，任猿鸣幽谷，鹤唳东皋。

19.临江仙

裁得新衣风作剪，初春草色朦胧。清天小雨润欹红。坐看江畔柳，依约暮光中。

细数经年无限事，心头真觉空空。争如垂钓作溪翁。醒来归去处，杳杳落征鸿。

20.临江仙

夜半闲听棋子落，心中顿感清凉。便邀星瀚煮茶香。一杯方饮罢，闲意满回肠。

懒把残灯重点起，披衣移步长廊。红尘世事弗思量。今朝既有月，莫负好时光。

21.临江仙

水中嬉戏莲花子，江旁满是青畦。白鸥惊起又低飞。纵看云起处，懒卧落瓜时。

不觉红日西山后，街边些许灯辉。辉辉如水照娥眉。清风逐梦去，散月抱人归。

22.临江仙

无心复览窗前景，伏头运笔双鱼。一般珍重万番书。病躯不觉累，写毕手微酥。

缓把蛮笺新折好，粉腮轻点珍珠。相思如此也糊涂。刘郎千里外，还念旧时无？

23.临江仙

一夜飞霜惊梦起，寒波溢满书斋。轻呵素手把扃开。雪花依旧舞，十里尽皑皑。

不欲塾中闻鸟语，先生终到家来。翻身起坐懒扶腮。本身纨绔子，今夕感悲哀。

24.临江仙

十年辛苦终黄土，更兼老病缠身。皇天不悯可怜人。祭江亭里醉，一梦解红尘。

得失本由因果定，想来心也啼痕。欲言却把万言吞。衰风卷败草，呜咽到黄昏。

25.临江仙

对晚轻梳双髻子，罗衾难耐冬寒。却眠不寐五更天。腹中多少事，欲诉转无言。

拍栏试问何人解，唯惊梅雪孤烟。除侬之外阿谁边？岑钩天上挂，夜夜弗成圆。

26.临江仙

鸳鸯小字留春色，春风无那萧萧。一湾冰水润新袍。次添两斛酒，云角起波涛。

独在异乡为异客，今朝休问明朝。乘兴自诩是诗豪。天东出冷月，照我上蓝桥。

27.临江仙

江上垂翁轻钓起，平生烟雨风波。陶然亭里味青螺。算来多少事，不语却呵呵。

名利本非吾所有，心随天际星河。应叹尘世忒蹉跎。争如归去矣，日夜放高歌。

28.临江仙

判把余觞倾腹内，清愁且瘗天涯。声声横笛惹寒鸦。一鸣惊万里，恍惚缀浮槎。

回溯流光依梦去，孤舟归到村家。粗衣陋室品香茶。心酲别巷陌，向晚共风斜。

29.临江仙

枯藤竟与西风老，依稀几许酸星。昏黄虚掩洛阳城。昔时闻纸贵，今日影伶仃。

虽说春寒游子少，此般犹是凄清。两三灯火伴身行。低眸闻鴂泣，心绪更难平。

30.临江仙

手捻花枝慵折袖，欹香洒满肩头。青鹃密语惹人羞。一双红豆子，暗藏在衣兜。

只盼刘郎归来早，刘郎能解侬不？啼痕杳杳水风柔。黄昏逐日角，俊影把心囚。

31.临江仙

皓腕方拆双鱼子，冰眸空剩伤心。花间光景也难寻。念君君不见，无梦却添衾。

惊觉鲛绡重湿透，慵扶银蒜涔涔。衔思理恨自沉吟。天涯魂两处，雁唳漏寒砧。

32.临江仙

懒将神放江渚上，蓑衣两两三三。清歌未把水花沾。白眉兼碧眼，手捻颔边髯。

便唤仙翁同食美，翁将珍酿新添。倾杯一饮上云尖。心随逸鹤去，魂与九霄黏。

33.七律

一声爆竹起风雷，万户千家笑语堆。

门上新联辞往事，神州大地洗尘埃。

冬梅应对烟花暖，瘦月还添紫气来。

信倩闲思舒到笔，盘盘蒸饺把余催。

34.七律

打开电视看春晚，便感无聊又一遭。

政事依稀如雨雪，追思千万想朱毛。

旧人遗志诚然好，今昔新旗故尔高。

批判待之为上等，前方大浪赶波涛。

35.金缕曲

身把樊笼倚。对长街、愀然哀叹，满怀酸气。

旧岁虽除芳魂去，梦葬姮娥宫里。空羡着、乌衣门第。

宝马雕车仍乱眼，向樽前、拭尽梨花泪。思暂住，又吹起。

凄风苦雨伤心地。只衔来、声声横笛，断肠滋味。

尽赋痴情于瘦月，料也无人知己。丝若雪、眉梢轻递。

扶首弗分朝与暮，恨青鸾、旋有双鱼寄。天更堕，玉壶水。

36.菩萨蛮

千帆掠过江心碧，中间多少愁肠客。

负手望关山，惊涛拍怒澜。

依稀知旧处，大笑拂衣去。

去也不消岑，故城石径深。

37.玉壶冰

一更暂寝三更起，梦葬天宫里。

阶前梅子忒匆匆，朝遇春时寒气晚临风。

独身沐着清明雨，心字和云煮。

这般光景也销魂，无处重寻花底看花人。

38.金缕曲

人亦应辞旧。凭空怀、一遭堕地，几年奔走。

阅尽悲欢和离合，重饮三杯淡酒。往事作、清吹滑袖。

料得余生终不定，若扁舟、肆碾风波口。竟弗觉，夜如昼。

无心说与江边柳。正条条、闲来逐鹤，醉邀棋友。

可叹红尘同对弈，落子还需顾后。纵智竭、难分左右。

冷眼旁窥含哂笑，笑雄鸡、只在笼中斗。窗外景，怎望透？

39.水调歌头

细雨湿花颈，翡翠作山衣。

行时风起，万里春色尽葳蕤。

大笑亭中卧倒，沉醉波心掠影，一梦到江西。

醒来悄然看，星斗伴银辉。

邀姮娥，乘逸鹤，沐天池。

人间既有佳境，仙界必如诗。

桂树依稀灯火，渐暖广寒宫里，物我弗相违。

闲落青松子，懒玩白螺杯。

40.水调歌头

古镇烧新酒，柳眼照花须。

春寒新染，祭江亭外晚山余。

正是清明时节，落得两三点雨，依约翠蘅芜。

桂殿收残色，星斗正凌虚。

月空庭，披衣起，步平湖。

一湾碧水如镜，恍惚跃游鱼。

信卧青衣坪上，心寄流云梦里，做个野耕夫。

回首经年事，应笑太糊涂。

41.减字木兰花

凭栏沉醉，万里岑霄星欲坠。

晚沐春风，一阵寒侵病渴中。

争如归去，不理悲欢和散聚。

难剪心头，半尺相思彻骨柔。

42.鬓云松令

慕春风，缠碧草。墨卷珠帘，兀自伤心早。

何事催人和岁老？听得重弦，不似初弦好。

影衔枚，舟拾棹。渌水依稀，倚着蓬莱岛。

寄北庾郎终忘了。一片痴情，只有天知道。

43.贺新凉

辗转难成寐。对长门、红衰翠减，恹恹垂泪。

壶内乾坤终须小，拚借芳醪一醉。除此外、暂眠无计。

依约重寻花下影，倩青鸾、寄得书千纸。相伴处，熏风起。

五更痛醒伤心地。看月色、三分如墨，七分憔悴。

何日重逢他乡里，问句季鹰归未？料也觉、断肠滋味。

除却眉头如浪绪，又衔来、若梦疏狂岁。待顾首，心先碎。

44.七绝

去年杨柳共风轻，满面湖光若镜平。

镜面依然人面逝，独身不语到清明。

45.七绝

伊人难得几重逢，携手湖光柳色中。

满面桃痕今夕浅，明朝谁解嫁东风。

46.贺新凉

今日闻君走。泪朦胧、依依吻颈，恹恹垂袖。

长记经年疏狂处，浪客骑鲸顾首。而今作、白云苍狗。

心若扁舟浮巨浪，感离殇、总在重逢后。双翼起，眉间皱。

寻思吾亦飘零久。对赤县、千遭寻罢，两三诗友。

知己谁人唯君尔，将进樽中淡酒。帝都外、《阳关》弗奏。

只盼炎时归来早，倩伤怀、赋与经纶手。吹角志，重燃否？

47.喝火令

梦到流云角，神游陇翠庐。一湾风涨碧痕余。

时有两三春燕，环绕镜平湖。

坐向南山眺，依稀翠木疏。夕阳瑰景胜京都。

影动空庭，影动掠蘅芜，影动万千星子，醉倚广寒居。

——摊破：时有两三春燕，环绕镜平湖；空掠万千星子，醉倚广寒居。

48.醉梅花

满地梨花似水流，无端烟雨惹人愁。

啼痕点点迎双鹢，渡影匆匆过岸头。

重逢短，去难留，不言憔悴也休休。

乘风醉到吴宫里，问句姮娥有悔不？

49.秋夜月

一番思绪眉头，是心秋。

料得今朝无计寐琼楼。

扶首看，红笺乱，也休休。

应恨鸳鸯小字忒温柔。

50.七律

二月天明草色青，披衣信步两三亭。

红霓犹在梢头挂，纸鹞早依云底经。

绿柳初萌应劲舞，清波不语却娉婷。

一年最是春回处，阵阵杨花点点星。

51.醉东风

新添杯酒，细雨挼花袖。

刬地残红偎碧甃，难敌几遭奔走。

天外两点酸星，亭中叶叶离情。

余烛也和天老，依稀昨日空城。

52.醉东风

杨风拂袖，微雨濡疏甃。

依约江边青青柳，寒意欲无还有。

小园何处长檠？几许钩月岑星。

料也衔愁供恨，流光刬地飘零。

53.如梦令

醉后流云烟火，多少韶华属我。

酲解自销魂，羡着梨园艳朵。

无那，无那，是处绿衰红亸。

54.七律

赋遍生诗无计休，一番飞絮上眉头。

昏昏错把韶光负，忿忿重登览翠楼。

瘦月有心应解我，寒鸦不语却拈愁。

披衣独在风前坐，寂寞春深到暮秋。

55.七绝

弗为功名却为诗，同吟三载我如痴。

春来红杏相开早，谁不争当第一枝？

56.七古

一朝旧梦惊然起，冷汗凝衫若有泪。细数经年无限事，秋波竟有伤红意。

天边斜日那处留？绿水青山去不休。才染啼痕又湿袖，伤心依约盏中流。

欲将思量寄丹青，满纸荒唐书不成。便向寒宫借玉斗，问句姮娥憔悴否。

姮娥呜咽无所言，侬心却起浪三千。同是人间惆怅客，尔在月中我在陌。

相识莫恨相逢晚，只是韶光容易浅。邀月乘风酒一杯，今朝醉者明朝谁。

不觉酲入流云里，白鹤同我沐天水。欲上蓝桥却迟迟，一声鸡唱回今时。

残花刬地掩重门，昼卷西风到黄昏。杜宇声声传万里，猿鸣瑟瑟不忍闻。

57.声声慢

两点疏星，一池云色，绕着翡翠衣边。

引得依依梅子，倦眼堪怜。

轻风欲过十里，却淹留、半尺春寒。

倚绿水，料莺歌虽邈，难到关山。

顾首争寻归路，荡宦海、醺中不觉三年。

只念家乡醪酒，野处清泉。

浮名于身忒浅，悔翻时、泪也徒然。

苦吟罢，正船行随火，好梦如烟。

58.醉梅花

私语窗边已作空，当初何必要相逢。

鲛绡难拭心头恨，杨柳轻依往日风。

云淡淡，翠溶溶，一枝红杏别园中。

莫贪半晌花前景，只恐酲时亵玉容。

59.锦堂春慢

社燕偎红，伤藤染绿，春来几点清寒。

浅目聊窥千里，锦绣河山。

料得去年归处，井梧病渴堪怜。

又争知今昔，难剪悠情，旋起恬然。

信步三两孤馆，汇餐英野客，桑梓甘泉。

独我闲听风雨，懒望炊烟。

一曲流莺终了，此夜乐、犹未阑珊。

始觉荒鸡轻唱，心骋天东，梦入云巅。

60.落梅风

春蛩长泣到深更，疏星瘦月胧明。

两三烛火睡还醒，梦难成。

欲推扃牖催寒夜，荒鸡一唱魂惊。

再看红日已东升，醉方酲。

61.醉梅花

骤雨初惊嫩蕊前，一番光景自摧残。

楼空不见当时路，柳瑟应知春处寒。

思往事，恨流年，也无灯火也无眠。

问君何故酸如此，断月伤风折画栏。

62.山花子

倦柳迎风不说疲，春来更涨一枝枝。满把韶光倾作酒，伴新词。

淡看青山应觉远，浅尝梅子不知迟。人去寒蛩惊梦起，恨盈眉。

63.采桑子

枝头杜宇声无尽，风也掀愁。

雨也沾愁，匝地杨花不耐揉。

病中无计留春住，燕去休休。

梦断幽幽，今昔谁人立旧楼？

64.秋枫落

风涌暗香残，伤红处，倚栏杆。

一抔春色已拈寒，望关山，想乡山。

万般滋味竟喑言，殇旋，悲旋。

醉饮旧时泉，翻醒处，夜西阑。

临晚，叹红尘不过，几许流烟。

难消心上恨千番，凭春轩，看秋轩。

良辰好景起波澜，天寒，心寒。

无处寻风月，依约杵，碎心肝。

65.七绝

青灯笑我恁多情，我道余生算不清。

如水年华空逝去，一番遗恨太难平。

66.七律

参天古木正河南，泪眼昏花已不堪。

佛火依依蒸野寺，熏烟袅袅作霜岚。

风中病渴终无怨，宦海离人应觉惭。

桑梓飞红开复落，江翁两两又三三。

67.水调歌头

月色浑如水，一曲绕花间。

衔来多少青雀，催我弄蛮笺。

却在亭中醉倒，不理浮生烟雨，此刻忒悠然。

忆起小时候，信手放红鸢。

时光浅，匆匆是，弱冠年。

曾经纸鹞，今昔飘到故城边。

背井离乡恁久，旧处方音尽失，只剩帝都言。

梦到济源里，沧海作桑田。

68.七律

流光稍浅夜稍长，一曲红箫指侧凉。

匝地梨花留不住，满怀心绪恰离殇。

涔涔泪把鲛绡浸，点点星随碧海荒。

待至游魂梦醒处，几遭苦水胃中央？

69.浣溪沙

小舍游魂重点灯，追思海誓与山盟。一抔秋水眼边横。

泪下重泉卿不解，月吞云殿恨还生。应怜有发未全僧。

70.醉梅花

一纸飞书洛水边，断魂游子竟难眠。

空临酒畔吞云月，无计痴情赋素笺。

卿北院，我南山，伤红枯叶阻乡关。

破扃终将归心掩，兀自恹恹忆旧年。

71.五绝

月影近高楼，云宫月上流。

春风衔往事，笑我太优柔。

72.七绝

一抹清辉指侧凉，单衣羁靸向天狼。

身虽劳顿心犹在，问句韶华可未央？

73.眉峰碧

风色紧春桃，桂殿吞西子。

试问今宵多少梦，落在星河里。

惊觉湿鲛绡，更把青衫洗。

独对寒烟到五更，寂寞无人会。

74.竹枝

春风如水月如鸿，一抹清辉钓影东。

琴境仙音随梦至，逸情佳景竟相同。

75.五绝

天际隐烟霞，相望已隔纱。

拂衣从此去，话与旧桑麻。

76.浣溪沙

簌簌熏风剪赤霞，流桥曲水浣溪沙。小楼昨夜又沾花。

三两春鹃啼不尽，依稀紫玉伴清茶。轻歌一阕嫩蒹葭。

77.木兰花慢

料关河万里，自经乱，少相逢。

对孤馆残桐，欲衔疏影，试饮酸风。

心空，一抔清泪，昼如寒气聚、晚朦胧。

休说流光易碎，应怜逝水从容。

崆峒，劲柏苍松，终不抵，暮间鸿。

竟弗知，是处红衰翠减，乱耳秋蛩。

吴宫，此时冷照，半点昏鸦、拂掠江中。

昨日骑鲸墨客，今朝垂钓溪翁。

78.湘月

无端风色，正偎依阑角，携来寒气。

一瞬流光随梦逝，转入姮娥宫里。

兀自沉吟，蓦然顾首，点点梨花泪。

似银如雪，乍消旋又飞起。

是处冰月中天，清辉匝地，欲把双鱼寄。

自分骚人多寂寞，但恐难寻知己。

起坐披衣，徘徊幽径，忆得经年事。

临空长叹，翻回千缕愁思。

79.玉壶冰

縠纹方掠双鱼子，日角衔天尾。

今朝好景忒匆匆，一霎恰如孤馆落西风。

沉吟无意疏青甃，心已全凉透。

再看山际隐红霞，钩月浮沉更半泣昏鸦。

80.水调歌头

江晚湿秋影，烟邈雁初飞。

一壶心事与客，衔酒看霏微。

试问红尘几许，能得野间闲趣，采菊满头归？

想来也心碎，无计盥葳蕤。

须酩酊，酬佳节，恨落晖。

登临送目，桐叶簌簌笛声悲。

骚客梦中醉死，古往今来如此，宦海少吟诗。

复见牛山色，竟惹泪沾衣。

81.喝火令

晚露沾秋色，残芳惹素风。半边寒气半边鸿。

聊得几番醺意，邀鹤上吴宫。

未晓姮娥恨，争寻大羿弓？岔桥天水阻西东。

绪若轻衣，绪若饮流虹。绪若一抔红泪，任梦瘗层穹。

——摊破：聊得几番醺意，邀鹤上吴宫；轻饮一抔红泪，任梦瘗层穹。

82.喝火令

检点从前事，堪叹少俊狂。彼时辜负好春光。

今昔鬓如残雪，犹泼墨成章。

壮志何曾减，才情更作长。尽将疏野洒潇湘。

纵意他乡，纵意日徜徉。纵意醉依闲柳，应续梦回廊。

——摊破：今昔鬓如残雪，犹泼墨成章；他日醉依闲柳，应续梦回廊。

83.喝火令

对晚浑无寐，凭窗泪满衣。故城芳殒倩谁啼？

魂自饮风憔悴，云灭悉偏西。

月魄衔思去，孤心盼日痴。一声春宇唤荒鸡。

梦碎人家，梦碎在瑶池。梦碎别乡漂泊，甫觉却迷离。

——摊破：魂自饮风憔悴，云灭悉偏西；人在别乡漂泊，甫觉却迷离。

84.喝火令

伏首描灯盏，分茶饮独孤。竟斟无寐一香壶。

遥想去年疏散，闲趣有还无？

未晓鲛绡软，愁看玉斗虚。恍归乡里弄游鱼。

乍醒惊魂，乍醒觉唏嘘。乍醒此间惆怅，小雨疾兼徐。

——摊破：遥想去年疏散，闲趣有还无？惊觉此间惆怅，小雨疾兼徐。

85.喝火令

刬地羞红闭，无端玉朵开。暮春风柳正阳台。

慵曳翠门重帐，憔悴似痴呆。

鬓雨肩头落，相思眼内埋。苦看灯影倦扶腮。

此际昏昏，此际掩罗钗。此际薄衾单被，醉梦瘗天涯。

——摊破：慵曳翠门重帐，憔悴似痴呆；昏掩薄衾单被，醉梦瘗天涯。

86.喝火令

赤县多骚客，浮生久弃身。只余贫酒贮残樽。

凝噎自知无语，忧郁瘦黄昏。

未雪心沾冷，经风眼拭痕。暗香催我浣新春。

细雨桃红，细雨杏花村。细雨又将盈目，彳亍掩蓬门。

——摊破：凝噎自知无语，忧郁瘦黄昏；桃杏又将盈目，彳亍掩蓬门。

87.喝火令

故径绯红近，新城柳色弯。莫将光景错摧残。

乘桨慢飘江上，凭目眺青山。

料峭应淮北，醺风正蜀关。谢家台院染轻寒。

社燕邀余，社燕友偎栏。社燕共游郊外，任墨洒蛮笺。

——摊破：乘桨慢飘江上，凭目眺青山；邀友共游郊外，任墨洒蛮笺。

88.喝火令

逸士重拈棹，云端怒激涛。此生终似一鸿毛。

何患世途无尽，归隐是英豪。

野鹤闲间宿，才情韵上飘。敢同星月竞低高。

浅唱终生，浅唱伴银毫。浅唱大江东去，放浪自逍遥。

——摊破：何患世途无尽，归隐是英豪；终伴大江东去，放浪自逍遥。

89.喝火令

凭目知萧瑟，人生复几何？半身风雨弗须多。

愁看宇间天上，云色没星河。

有意埋香箧，无心放旧歌。鬓边青发早疏磨。

病渴难禁，病渴晓蹉跎。病渴隐时归路，落叶搅清波。

——摊破：愁看宇间天上，云色没星河；难晓隐时归路，落叶搅清波。

90.喝火令

向晚征鸿落，依栏赤日斜。欲笺红泪眼蒙纱。

沉醉祭江亭里，风色紧天涯。

荡子多愁意，归心久别家。只知余路似浮槎。

雨打单衣，雨打影如蛇。雨打卧波山外，佛火照寒鸦。

——摊破：沉醉祭江亭里，风色紧天涯；单影卧波山外，佛火照寒鸦。

91.喝火令

缺月窗西挂，清波柳上行。暖风过处恁消听。

如在帝都花径，银斗自胧明。

燕把双鱼寄，云依碧海经。此宵无酒却痴情。

赤豆虽疏，赤豆隔兰亭。赤豆万山千水，瘦影不伶仃。

——摊破：如在帝都花径，银斗自胧明；虽隔万山千水，瘦影不伶仃。

92.喝火令

素腕挼红袖，青眉贮婉柔。粉腮含怨也娇羞。

轻吻鬓边乌雨，香气散肩头。

脉脉痴心动，依依蜜意浮。此般光景惹雎鸠。

柳眼堪吟，柳眼笑如钩。柳眼半生漂泊，辄宿在琼楼。

——摊破：轻吻鬓边乌雨，香气散肩头；堪笑半生漂泊，辄宿在琼楼。

93.喝火令

晓色灯前落，诗情枕侧寻。满园红榭皱寒襟。

乘醉万宫春色，星海漏疏砧。

不管闲生语，何妨木下吟。柳风卮酿正轻斟。

彻夜空歌，彻夜对高林。彻夜一樽浮月，碧瀚暖侬心。

——摊破：乘醉万宫春色，星海漏疏砧；空对一樽浮月，碧瀚暖侬心。

94.喝火令

浪戏圆荷底，云收绿叶尖。半汀烟雨俏江南。

酲醉万红乡里，轻手掩疏帘。

柳尾迎风舞，莺声伴笛酣。藕洲香色倦恹恹。

惬意心中，惬意寄孤帆。惬意白云山外，好梦伴溪岚。

——摊破：酲醉万红乡里，轻手掩疏帘；心寄白云山外，好梦伴溪岚。

95.江神子

春寒烟雨正消沉，沐疏砧，匝幽林。

石径苔痕，此夕恁深深。

应觉野耕元是梦，除梦里，仅孤衾。

一声啼鴂恨难禁，故园喑，少瑶琴。

欲赋酸怀，料也泪沾襟。

惆怅残躯终病渴，思去岁，自萧森。

96.喝火令

月照灯前案，窗明笔下书。可怜人已弗如初。

虽别十年桑梓，犹自患身孤。

客泪鲛绡透，星灰落叶疏。觉逢霜处是蓬庐。

拚醉当吟，拚醉叹平湖。拚醉帝城风色，不似在殷墟。

——摊破：虽别十年桑梓，犹自患身孤；当叹帝城风色，不似在殷墟。

97.五律

细雨新城色，禁春石径红。

寒波侵柳眼，瘦晚钓江风。

人倚阑干角，心沉醉醒中。

晨来多不适，乘辇觅征鸿。

98.七绝

天东密月正如钩，窗底星辉不住流。

端的相思侵到骨，惹人添病惹人羞。

99.七律

酒墨初开韵气长，画楼西畔斛中央。

醺醺月色缠羁客，点点昏鸦缀故乡。

阔别十春常自问，流云千载可彷徨？

杨风又把轻衫浸，一唱荒鸡晓露凉。

100.喝火令

酒墨初开浅，轻衫韵气深。醉中熏色少沉吟。

遥想故乡何处，凉月向西沉。

阔别经秋水，怀酸抱冷衾。一宵烟雨缀疏砧。

晓径知春，晓径不知心。晓径紫曦侵露，落魄对风涔。

——摊破：遥想故乡何处，凉月向西沉；知否紫曦侵露，落魄对风涔。