101.五律

蝉声缀满天，佛火两无眠。

辗转居深院，痴心盼素笺。

冰轮穹北跃，晓露牖南延。

欲说相思意，重登柳下船。

102.秋夜月

低眉最是忧柔，不需收。

且看天星濡月月如钩。

花前起，心头思，叹悠悠。

纵使今朝无酿也沾愁。

103.杂古

细雨敲窗，骚客回廊。一帘心事，半点凄惶。欲问关山，魂在何方？欲渡关山，涟漪满寒江。

细雨敲几，巢燕喃呢。更半无寐，起坐推杯。欲问清茶，闲愁胡归？欲饮清茶，凉月皱素衣。

细雨敲身，梦也沉沉。逐舟故里，相拥旧人。欲问桃子，可经几春？欲衔桃子，赠与去时心。

104.七绝

轩窗明月异当时，病柳伤花折鬓丝。

最是鸡轮天角处，薄衾略略满寒吹。

105.七绝

寒满阑干雨若帷，笼中翠鸟两相依。

应知夏浪春深处，山自青兮水自肥。

106.七律

澹荡乾坤不见君，荒言一纸泪中闻。

堂前倦燕知萧瑟，月底残碑拢郁氛。

长恨平生终有尽，辄赊杯酒为无文。

故将满院新红负，韵墨轻舒慰雪芹。

107.七律

荒碑断木气萧森，三两磷辉正野林。

血色层穹通鬼泣，幽空炼狱彻魔音。

怨灵执意深仇起，秽物还魂骇怖侵。

业畜猖狂纷作恶，太平盛世总难寻。

108.七律

炙身业火泥犁爇，尸角熏熏黑气升。

前世含嗔经拔舌，今朝受诅沐寒冰。

蝍蛆蚀脑增辛苦，白骨凝疮引绿蝇。

只为生平频作恶，集灾流舛若山崩。

109.七律

戾气昼消更半鸣，尸陈野岭恨难平。

月浇荒土添昏色，露染残碑遍晦声。

赤眼如烧能斫魄，青蛆作甲可崩城。

嗔癫若此为何物？元是前遭堕腹婴。

110.凤凰台上忆吹箫

缀苑香蒲，拈霜金菊，别来易惹秋凉。

忆去昔、新添韵骨，不减才狂。

尽洒胸中百感，长自诩、堪比知章。

归来也，闲敲竹栈，信步风廊。

而今酡颜饮雪，翻醒处，应叹好个时光。

竟辜负、三江碧瀚，一尺青釭。

锈染锋尖心上，无计得、铁骑钩芒。

飘蓬泪，终衔梦瘞他乡。

111.七绝

暮色些些缀柳肌，江边孤棹起稍迟。

何年能弃功名去，细赏山间竹一支？

112.七绝

净月如钩拢断眉，星星些许续晨曦。

斋清无觅伊人影，主仗贫樽遣寂时。

113.七绝

阔别钱郎十八春，今朝共与淡红尘。

红尘毕竟催天老，古月江风钓旧人。

114.玉簟秋

廿载相思岁暮逢。身伴西风，魂伴东风。

引来俗子泪无穷。欹了新红，乱了残红。

邈望七星伴月宫。应笑孤鸿，也笑征鸿。

人生不过一遭空。只许秋容，争许从容？

115.武陵春

被冷猊香尘住住，折水向东游。

滴点零红蘸暮洲，依约玉蟾浮。

越性无眠到宵半，月色枕边勾。

酿作心尖一缕愁，澹澹上眉头。

116.小重山

昨夜深宵分外惊，鹧鸪不住诉、到天明。

无心槛内数流萤，台前草、驻作断潮声。

何事自伶仃？应叹名利重、泰山轻。

一波方止一波兴，恩怨里、谁与折秋萍。

117.七绝

小园门角赤曦新，零落轻尘又一春。

桑梓飞红如若许，可曾拾与故乡人？

118.步虚词

楼外一抔新夏，窗头几点昏鸦。

飘蓬零落若浮槎，驻北未安南下。

念着畦沟邨舍，瘦了烟月江霞。

丝丝灼浪爇京华，欲觅清欢无那。

119.七绝

西窗旧事任钩沉，门外寒风断暮砧。

吹到海涯天角处，雪梅共与落波岑。

120.七律

小院残红香簌簌，盏边韵气略生疏。

长怀指点山河志，可惜窝存栈角居。

浪荡经年应往事，风流未减似当初。

愚生不过逍遥客，一纸丹青伴玉书。

121.满庭芳

瘦院埋香，横泥瘗玉，秋深易惹风绦。

拟笺心绪，恰遇旧芦蒿。

暂作轻舟一叶，随暮到、赤水蓝桥。

料归处，彤蒲乍紧，俄尔各飘摇。

无聊，和泪道，别来寂寂，槛内萧萧。

尚思着，春时新月平皋。

可惜经年烟雨，清罗袂、不耐吹调。

终辜负，故城芳色，碎梦对凉宵。

122.沁园春

沁口西波，倾坛乱影，遍洒新秋。

看阳台宫下，三清扶秀；大明寺里，佛火拈柔。

鸟息沙洲，霓穷碧树，王屋山旁济水悠。

争邀我，借层霄揽月，红叶撑舟。

依依冰岛东浮，软烟起、能安久客不？

算零香无住，寂生盘谷；卧松何寄，醺惹重楼。

药圣遗姿，茶仙旧墨，已伴天河逝弗休。

难消恨，任裴公梦浅，苏氏风流。

123.沁园春

趋物三清，摩云两壁，久夹寒流。

正秋风沁口，天高极极；苍林盈邃，籁爽幽幽。

翠扑衣裳，凉侵肌骨，岚影行时水气浮。

真仙境，在豫州亭角，济渎源头。

胜游何必深秋？叶初静、应邀览故州。

忆波光如练，禅归裴子；濯渠若镜，绩缵卢侯。

五味虚闲，六尘寂净，佛火依稀暮色柔。

笑楚客，为填词作赋，强说新愁。

124.满庭芳

凉月低浮，冰空乍爽，访花花访重游。

别来魂梦，事事惹人忧。

红拆孤孤巷馆，相思泪、溢满层楼。

茕茕立，灯灯浅浅，无觅故时柔。

韶华难抵岁，更更半半，陌陌流流。

不堪忆，岸前前岸幽幽。

江火老梅梅老，心头浪、起起休休。

披衣坐，亭亭寂寂，点点是离愁。

125.行香子

秋菊飘蓬，早映天穹。晚间起、山色溶溶。

匆匆瘦影，淡淡西风。对一盅酒，一怀泪，一梢松。

檐头渐落，栈下朦胧。消魂梦、久瘗江中。

有心弄墨，无力开弓。任吴钩锈，钓钩冷，月钩空。

126.七律

京师夜雨缀微寒，湿气氤氲捻弱冠。

渐忆昨宵凉月浅，长叹今昔碧空残。

十年辛苦归黄纸，半院秋波损玉阑。

惊觉浮生元是梦，红尘世事不堪看。

127.江梅引

京华乍挑一笙寒，对南冠，捻南冠。

渐近昏宵，凉月隐云端。

夜半西风吹不到，三两绺，暗灯花，小素纨。

素纨，素纨，碧空残，折玉阑，不忍看。

辗转辗转，辗转处，争续轻眠？

欲剪秋思，愁上五更天。

方觉红尘元是梦，魂断也，寂寥生，薄昼间。

128.念奴娇

浊尘难料，主浮世、应是池中英物。

唤起奔流，千万道、成玦连崩韧壁。

钓口些稀，层峦寂静，杂思浑如雪。

蟠帆过尽，吊寻曾古人杰。

谁喟清者三闾，为黎民屈楚，忧歌常发？

也恨昏君，亲燕鹊、凭任鲲鹏生灭。

碧水空回，牢骚稍减矣，旋搔青发。

今宵依故，坐看云外星月。

129.五律

懒卧松堂上，清光槛外流。

翠波挼鸟籁，层木顶风头。

身忘红尘俗，魂登北固楼。

醒时如不适，应与觅沙洲。

130.七绝

北固山巅北固楼，酸风跳涧惹人愁。

吴侯今昔归何处？何处新泥淖玉钩？

131.七古

为赋诗词久弃身，古韵今韵渐不分。

古韵今韵皆是韵，何苦寻章效古人？

132.八声甘州

借重门竹帐远相闻，骤雨绕沙汀。

是天高四渺，地穷两碧，催落孤星。

翠木随风劲舞，窈窕似多情。

乍一声弦乱，春睡醒醒。

汗浸薄衾单枕，恰跳珠盈户，潮气微生。

瘗昨宵魂梦，心老故时城。

想洛都、当年纸贵，此朝唯、瘦影自伶仃。

凄凉问，拍阑正好，何必餐英？

133.五律

小憩瑶床上，闲来信目望。

云开惊倦鸟，翠扑揽幽芳。

久看不增厌，长歌故作亢。

人生能几度，饱睡在柔乡？

134.七律

梨花若雨闭蓬门，兀自吞醪又一樽。

数载长居燕赵北，只身寥望济源村。

征鸿亦有思乡意，寄客谁不觅故根？

可惜流年萧瑟驻，拂来絮语遣黄昏。

135.水调歌头

梨香梢头挂，凉月枕边清。

横桥秋水霜梧，微梦总难成。

空对星开岫浅，应喟红尘旧寂，弗若伴青灯。

佛者树旁卧，圆觉眼中增。

寻真法，想万物，彻余生。

慧根何苦久觅？自在步荒城。

纵使云穷千里，尚有丛间一鹤，旋作采薇声。

大笑拂衣去，人比落花轻。

136.唐多令

乘醉扯花根，倾杯映鸟音。字字秋、重印忧心。

拟罢蛮笺云墨色，思如雨，点勾皴。

睡起眼难匀，扶机鬓软痕。懒拍栏、秀木纷纷。

应叹层林无定饰，才滴翠，又溶金。

137.仄七律

少时何故久凭栏？欲上青天揽明月。

远望千家烛火明，坐叹一斛清辉没。

酸风旋起忍吞秋，壮志难酬霜染发。

错把韶光负数年，芳城今夕成荒阙。

138.仄七律

才拟拾阶寻嫩蕊，黑云忽聚层穹里。

隅隅细雨湿重光，渺渺轻波侵巷子。

凭任流年逝若风，淡看浮世静成水。

酡虹待涨墨开时，缓把闲情书一纸。

139.浣溪沙

几度光阴几度凉，却眠起坐夜中央。经年往事自成伤。

梦葬天河谁写恨？手呵凝墨我倾肠。银钩空贮别时廊。

140.七律

为问浮生怎弃身，几曾梦里幻红尘。

蚁行沙野风留迹，锈坼青锋影钓贫。

额角霜花方剪岁，灯前疏酿又沾唇。

可怜月半窗西挂，不把清辉寄故人。

141.水调歌头

披衣起独坐，此夕最成伤。

弗知前路何寄，唯得半寒芒。

问尽浮生烟雨，看却迢灯数点，笑我忒凄惶。

闲宁终消散，长喟盼归乡。

三更寐，五更起，泪犹凉。

自惭空有壮志，辜负好时光。

发断忧心难剪，恨月乍轮忽缺，坼裂寸肝肠。

捣径石砧乱，焚笛醉衾荒。

142.玉簟秋

朵朵残花坠月芒。笺底凄凉，月底眉凉。

唤来无限碎心伤。昨夜浮廊，今夜低廊。

似有溶金点断章。烬处碑荒，人处心荒。

谁曾许我醉千场？除了他乡，还属他乡。

143.如梦令

长恨春时红绽，争懂秋梧凌乱。

肆浪碾心头，醉起烟波消散。

魂断，魂断，不语任凭星烂。

144.八声甘州

喟千篇词赋弗消愁，谁能解心秋？

是魂翻梦醒，人癫衣脆，尽洒妆楼。

点点残红过遍，岑玉伴衾浮。

记浅光依故，丝水南游。

夜径寒声难邈，对浊花憔悴，密色低眸，

恨年来风雨，何必久淹留！

纵醉死、争寻津渡，便凄凄、向被诉酸流。

除他外，孰将稍息，一袅眉钩。

145.七律

摔袖因身久渺茫，前途何处寄疏狂？

不甘名落孙山底，可惜魂归后主旁。

苦泪应埋将进酒，春蜂总识韧花香。

任它雨打风吹遍，我是男儿当自强。

146.鹤冲天

缠风枕上，极目层穹望。凉月乍东邻，偏西向。

不说从前处，心比激流狂荡。今宵寒铁丧。

争耐销魂，一任柳拈衰相。

江郎彩笔，迢写山岚千障。问久别吴钩，凭谁访？

辄醉、聊添浅梦，醒时绪，犹难畅。

凄凉空半晌。弗晓何年，复倚竹篱轻唱。

147.寿楼春

推蓬门凝望。感尘间世事，皆属凄凉。

照镜轩花依故，鬓银牵肠。

添一霎，缠心伤，泫涕还、轻勾衣裳。

是滚滚清波，些些屈岁，磨我少时狂。

徘徊处，箫音茫，引彤蒲乍散，风径微黄。

最恨幽山松老，子规声长。

人辄寂，愁频双，骤雨敲、廊头疏窗。

任云墨消分，酡虹滴岑，良梦荒。

148.寿楼春

凭穿花斜眸。见青山剩照，丝水偎楼。

落日溶松江墨，钓幽湖舟。

波浴暖，人拈悠，唤逖鸿、同衾沙洲。

任浪拥金华，鱼翻菡萏，闲绪绕心头。

如轮镜，天东浮，懒邀星续梦，乘鹤仙游。

不觉蛩牵衣尾，韵平眉钩。

香气扑，清光流，听管弦、绵绵稠稠。

到云殿疏吟，冰宫试看，风色柔。

149.南商调·山坡羊

懒听栈北峦初静。​怎堪一叶舟难定。

昨宵烟雨摧花径。负手轻，秋千乱影。

年来年去多添了病。兀自披衣兀自謦。

天灯，为谁久不明？伤情，风流随梦醒。

150.中吕宫·山坡羊

杨花妆树，流桥飞渡。

春条点点衔金露。步风虚，览平湖。

浪纹方起凌烟驻。千种潋波竟凝若许。

晴，谱醉曲；阴，谱醉曲。

151.中吕宫·山坡羊

彤云乍聚，飞鸾南宿。

辄寻断木潇潇处。只听落枫疏，桨声虚。

秦淮渡里沉低诉。金醉纸迷争知痛楚？

人，辞梦去；心，辞梦去。

152.散曲

你看那北雁南飞，应感病。

也应叹芦花短作，秋情声声。

望天上云卷云舒，终无定。

多少深情，于我不相映。

应晓风流，原是一场梦。

何苦沉醉，梦里梦外浮生。

也应恨浮生孤旅，久飘蓬。

何年能归乡里，换取几抔红？

前路仍有风雨，谁晓阴晴？

谁更笑我，初作断肠声？

可知那愁丝千缕，理不清？

只取杯酒，权且慰余生。

153.中吕调·十二月

我好比征鸿阵阵，对花流寒泪昏昏。

不自忘曾来过问，忍蹉跎一晌青春。

唉，既肯将浊光看尽，又何须醉里沉沦。

154.醉花阴

重睡贪阴临午后，汗把单衣透。

觉起却昏寒，扶着疏钗，乌雨濡红袖。

照花残镜欺贫酒，问故人知否？

心绪自消沉，慢拾丹青，迢写些时瘦。

155.醉花阴

玉户消分秋别后，小径昏黄透。

银蒜挑丝凉，倦唤西风，劝莫催寒袖。

昨宵缺梦今寻酒，问句销魂否？

险韵卷流苏，门掩钩眉，恨比流苏瘦。

156.孤星独吟

常叹西风不尽，辄悲啼鴂倾肠。

声声弦似诉，抚袖泪先凉。

秋，晚殇，三两点、重雨欺狂。

落眉梢，添心上，频笑我，凄惶。

杯酒轻吞肚里，桐花坼满衣裳。

衾寒心更冷，漏断水犹长。

身，凝望，渔火没、惨淡酸光。

是黑云，翻惆怅，箭径乱，辗转，彷徨。

157.排律

晴园新雨后，独沐晚来凉。摇木惊飞影，游风窃草香。

丝巾腰畔系，悬月墨间藏。几处添芳素，何年拾镜黄？

徘徊心弗定，抚袖恨犹长。争晓秋山色，消分浮夜裳。

频开拈醉眼，试举葬花觞。伴梦归桑梓，撑帆渡鹤塘。

时时闻笛曲，款款步平冈。弃桨由舟去，卷衣寻谢娘。

空余蓬舍闭，不见故时妆。喟叹红尘浅，酸怀败柳伤。

翻醒凝蜡泪，负手立回廊。

158.沁园春

七月流虹，三伏积火，卷地飞扬。

看银珠跳涧，云堆天坝；层峦拢静，秀染垂杨。

百里京杭，撑帆过遍，灞上旗风径自长。

放歌处，拾旧传彩笔，话与江郎。

今朝莫负韶光，应蘸墨、挥毫写劲狂。

料身前名利，只如粪土；心头闲绪，竟胜金煌。

散聚无因，晴阴有定，莫效离人愁断肠。

为俊少，当远望华夏，尽啜清凉。

159.七律

竹衣作骨墨为毫，自古骚人爱雁毛。

加亮长凭安水泊，武侯曾借退愚曹。

衔来月底三分梦，沉静心中一缕涛。

今夕乘公邀旧事，信吞闲韵觅东皋。

160.采桑子

朝临烟雨凭台榭，细数韶光。

钓影垂塘，一片痴心盼谢娘。

却来无限伤怀意，倦倚斜廊。

试遣秋凉，簌簌寒衣满落香。

161.山花子

雨过京都亸嫩光，邮风吹到画中央。手捻砚旁丝寸墨，写三行。

未许清闲惊梦浅，哪堪鬓镜瘗云黄。一种潨流梁角氿，是新凉。

162.喝火令

记得当初么？楼中对话欢。那般光景似神仙。

应恨两三年后，分散在天边。

不是无心胜，因为有事牵。想君柔发自缠绵。

没你孤单，没你梦难延。没你万千星斗，坠落晃摇船。

——摊破：应恨两三年后，分散在天边；孤梦万千星斗，坠落晃摇船。

163.临江仙

一片痴情长属我，眉余欹挑新弯。

秋晴方觉柳稍残。煮香聊作酒，拣笔枉知寒。

谁道浮生元是梦？梦中偷笑常难。

折屏虚掩玉庐山。澄风缠箭径，昏眼不堪看。

164.五律

国在中东驻，相邻可近望。

偷窥如饿虎，强掠胜贪狼。

华夏非无骨，红军径自强。

长崎终作废，小犬莫张狂！

165.醉梅花

且把伤花洒浊尘，频开倦眼唤新春。

沐风拟竟潇湘舞，窥墨当贫瀚海樽。

山静寂，水沉沦，寒流坼馆又消分。

几时能见窗西月，试把蛮笺邮故人？

166.暗香

别来食未？正玉帘风涨，瑶池萍脆。

不管迢笺，溶径欹红惹羁思。

沐遍浮生坠雨，又新尝、断肠滋味。

问北鸿、闲恨如消，应是倩何计？

匝地嫩梅醉。却懒开丝眸，频翻泥被。

乱了髻子，钗压窗西鬓云碎。

萧瑟秋波沁口，对寒昏、拟寻前事。

恁凄凉、天尽处，有离人泪。

167.水龙吟

云衔故卷新词，京杭微雨挼红甃。

芳游巷馆，泥沾衰草，别离时候。

易负秋萧，易知风浅，易伤疏昼。

把彤蒲送尽，长歌唱了，照轩镜，燃金兽。

紫笛何年重奏？自销魂、频添病酒。

聊窥碧海，慵分双靸，拥衾垂袖。

鸡唳深宵，汗翻鸳枕，鬓昏酲后。

拍阑望、又是银钩欲满，怕伊人瘦。

168.五律

天游金屋角，人倚柳梢头。

醉唤三江客，同乘四海舟。

行吟惊寂雨，归隐觅兜鍪。

莫问缘何去，侬心若急流。

169.莺啼序

伤红乱挼漏舍，引刘郎心事。

旋怪得、素手微酥，只写花下相思。

应试看、江南济北，寥烟乍起还螺味。

想佩环酩酊，声声惹人憔悴。

笔蘸三江，情穿四海，倩诉平生志。

不信截、倚墨青釭，锋虽沾锈难碎。

既如灯、尚留爇火，何苦作、断肠游子？

念黄公、烈马长嘶，逖鸿征里。

二更翻醒，细数银酬，依约着蜡泪。

辄怨我、负了春色，那管秋波，自诩风标，劲笔疏岁。

折流鱼嫩，迢山松老，撑帆晃影随流去，问孰年、能把苍穹洗？

丛丝缀雪，料是遗恨常衔，独拭访时清泪。

汗分衣袂，心荡孤旗，猎猎凭故地。

拍拦寄、一番惆怅，两抹寒芒，几许秋情，都与天水。

鸡轮略现，星河凌梦，催杯把盏迎扃望，旧韶光、竟返昏黄纸。

垂髫恍复当年，酲醒翻衾，续眠无计。

170.七律

人生岁暮不相逢，料是缘居莫有中。

几度秋霜几度梦，半坡烟雨半坡风。

柔肠坼裂花伤处，病酒重分画角东。

休道天涯能寄宿，红枫萧飒惹征鸿。

171.点绛唇

红叶萧森，晚凉征雁啼不住。

半生烟雨，簌簌浇羁旅。

试问繁花，岂是零无主？

随风舞，照芳月缕，依约天西翥。

172.醉花阴

迢岱峨眉沾凤露，嫩雨佳期误。

樽口浸新凉，懒整云钗，不语凭风伫。

遣宵信拍栏低处，说着些儿绪。

一梦寄昏寒，一梦消分，一梦携香去。

173.沁园春

沁瓦银吹，才将水戏，又把窗敲。

听弦弦蒲雨，似言惆怅；声声啼鴂，哪管萧条。

面掩繁花，唇沾浊酒，喟我良辰忒寂寥。

当阳志，作天前星月，江畔渔樵。

从今只许无聊，信乘鹤、逐风到谢桥。

遍荒林滴梦，旋挼焚径；涸流攒恨，辄损眉梢。

负手争知，拍栏何去，不过尘间一雁毛。

沧浪底，见岑钩如故，零落重霄。

174.声声慢

云衫翻处，蒲屋吹寒，深宵带雨成疾。

最怕蛮笺寄北，了无消息。

一声短歌吟罢，倚低栏、传邈芦笛。

垂帘外，是万山千水，逖与伊隔。

辗转拥衾衔思，些儿苦、经年或同谁识？

只有残芳，寥扑半园昏黑。

眉愁莫推斛盏，醉中恐、魂断难拾。

独醒醒，对长更、乱拨烛迹。

175.七律

远听秋声逐雁群，残花满地乱纷纷。

难临崖角寻羁草，遂向天边号白云。

千古风流骚客梦，半生烟雨病中文。

寒衣竟惹窗头露，月不西沉酒不勤。

176.浣溪沙

罗锦横宵玉黛分，宝奁镜梦枕沉昏。银钩斜逖小楼春。

醽醁闲偷云墨色，钿钗慵借浣沙魂。襟风时暖卧中人。

177.七律

兀自临风赏赤霞，征鸿散坠野村家。

寻常梦里三杯酒，别样堂前几度花。

羁旅应还云没处，清歌总伴砚边茶。

长吟元亮归来赋，哪管鸡鸣与日斜。

178.满庭芳

水腻风腥，檐低冠侧，团红残亸西楼。

涩秋吹紧，塘底影空幽。

一泊邮船金舫，多少话、不与茕瓯。

昏灯曳，旋延烛火，怕近谢桥头。

经年蜷陌巷，难歆柳韵，久遣芳柔。

任雁过云梢，岚径衔愁。

漏断深宵片梦，声声笛、正剔帘钩。

凭栏立，吴宫清寂，依约照酸眸。

179.捣练子令

人立晚，雁归墀。小苑横空略碧丝。

对半清吞三斛酒，只因迢讯寄来迟。

180.临江仙

最爱东郊晴后晚，流风偏嫁秋桐。

半江云带满寒穹。侧壶凝出酒，一饮尽千钟。

料得飘蓬终忘了，当年心底从容。

陌家陵阙煞征鸿。身吟管仲赋，不与故时同。

181.千钟醉

一钟醉，晚来倾饮梨花泪，梦到重游燕子矶。黄莺略略，迢鸿阵阵，自衔无边思。

两钟醉，乘帆未觅闲中意，弃桨辄闻月半啼。三分凄惨，五番惆怅，自衔无边思。

三钟醉，随波游步春时地，信手轻敲旧处扉。昏鸦依木，殷勤唤我，自衔无边思。

四钟醉，折香几度零心事，掩户千绦乱碧丝。鬓云照鉴，襟吹酸眼，自衔无边思。

五钟醉，平生作戏飘蓬易，浮世如林鸟雀悲。鲲鹏振翅，扶摇万里，自衔无边思。

六钟醉，应叹蒲雨伤高志，长恨繁霜冻紫曦。拍栏不语，推杯对盏，自衔无边思。

七钟醉，幽幽拚醉撑头起，淡淡微芒伴唱鸡。庭翻叠冷，扃沾凝露，自衔无边思。

八钟醉，浊尘还染清河水，病渴新濡浪客衣。荒了寒笔，怎寻故韵，自衔无边思。

九钟醉，销魂榻上离人悴，寂寞堂前落影迷。牵愁弄发，星眸若闭，自衔无边思。

十钟醉，悉陈曾数风流事，也笑今吟婉约词。拟歌一阕，大江东去，自衔无边思。

百钟醉，孰言色界难偷寐，争晓渔樵可忘机？归田更好，青灯何必？自衔无边思。

千钟醉，凭舟慵卧藏红砥，甩钓浅勾拥翠池。沽鱼佐酿，借诗理绪，自衔无边思。

182.木兰花慢

算飞红谢尽，一番雨，冼清愁。

是容自摧残，拢烟翠柳，含月眉钩？

登楼，正临飒晚，满江寒瑟尽掠搔头。

凭任零香易主，泪镶画镜金瓯。

知不？旧地重游，空忆往，失风流。

遍丽阁华灯，枫台似昼，渌水凝眸。

新邮，沈郎瘦骨，更重光恨味引三抔。

无那疏桐半死，只言好个凉秋。

183.七律

一挑垂帘风渐骤，圃园秋色半沾悲。

流云不问雨归处，笔墨偏勾魂断时。

宦海浮沉成昨梦，天涯羁旅伴新词。

休因辄病还乡去，愧对家翁愧对师。

184.七绝

葫芦架上葫芦藤，藤下经过一小僧。

僧叹藤儿高处苦，藤言不必伴青灯。

185.回七律

横云卧岭添秋梦，灞上西风渐着霜。

轻棹扁舟河澹澹，笑拈蒲雨发苍苍。

征期不复耕田逸，折鬓重濡荡客伤。

烹茗待沽酲后醒，冷庭空月佐宵长。

186.玉楼春

雕花泯处残釭见，伴着游风欺折扇。

画堂贮作一烟萝，斥手焚香秋未变。

沉吟鸳句深宵半，晓露沾衣新缀怨。

恒娥不肯借微茫，复我当时重翼愿。

187.一萼红

水缠纱，浣云容山袂，映睡鸟鸣蛙。

菡萏溶金，藤篱隔翠，翰苑风煮凉茶。

饯铁马、铜铃音锈，自耕野、随性隐农家。

辄唤征鸿，迢归故里，莫负韶华。

捻墨当翻典帙，借砚留才思，笔戏天涯。

览纳兰词，听清照曲，闲宁半掩烟沙。

玉帘漱、吹调银蒜，念多情、皓月息寒鸦。

恍惚梦还塞北，闻得胡笳。

188.醉梅花

小院蔷薇浸月茫，鸣蝉十里送荷香。

清茶自伴清风软，河瀚争如星瀚长。

执罗扇，掇微凉，平生几度卧柔乡？

甘瓠渐缀藤青架，笑与晨农各竞忙。

189.七律

紫城帝阙待推详，未览先知万载伤。

观史几曾研翰墨，寻思半夜弄诗章。

古今多少贤臣谏，日月浮沉伴虎堂。

辄掌风云无歇息，生生世世莫成王。

190.七律

诏览山河景一收，似曾幻里觅琼楼。

故皇宫内乾坤变，新镜堂前日月浮。

碧瓦游金雕岁月，骚人泼墨写风流。

凭栏自是登临处，欲诉沧桑语却休。

191.沁园春

游故时城，追历朝事，沁口新凉。

见残园不复，淹留遗恨；烧瓷缺角，旋涨怀伤。

桂瓦溶金，赤砖邮梦，一抹天青径自长。

笑宣统，覆千年愚迹，未许流芳。

清銮拢殿深墙，多少妾、凄然自拨香！

问康乾旧主，孰归盛世？秦淮风月，争抵蛮邦？

辄拍雕栏，徒添寂寞，深喟三宫伴六房。

应回首，数当今人杰，斗志昂扬。

192.七绝

月底行吟觅醉乡，半坡梨树窃春香。

游风软荡花心处，堪笑蝶儿竞舞忙。

193.浪淘沙

归也对红霞，隐逸邨家。

车前羁草向风斜。

略略昏黄重扑着，陌上灯华。

文火泳新茶，窗隔蝉蛙。

一轮冰鉴跃天涯。

手捻清词斟韵尾，笑里擒花。

194.高阳台

铎舌饶音，窓寮曳焰，清宵风泫秋桐。

抛斛欹阑，哦诗尚想云容。

堪怀分袂长亭处，道从今、只许飘蓬。

拨银灰，冰片浑寒，桂瓦溶朦。

寻常陌上刘郎宿，借衔酸堠馆，写尽情穷。

枉自埋伤，负了豆蔻词工。

知心谁与旋廊叶，笑青鸾、不管愁侬。

问归来，应倩湖舟，可掌残蓉？

195.醉梅花

夜雨清宵冷月明，一坡心事葬渔汀。

乱敲窗下萧疏叶，几梦前缘似打萍。

山有意，水无情，驱车长驾到荒城。

为寻凄苦愁不遇，故把归期作去程。

196.采桑子

秋蒲斥院藤墙立，送目牛郎。

乍嘬新凉，大别从兹惹素螀。

画楼隅畔吴钩冷，词笔逢霜。

桐叶声廊，欲觅凄欢颌底藏。

197.金缕曲

睡起垂帘雨。正丝丝、伤花煞眼，贫樽埋绪。

三载还归秋江畔，亭柳依稀乱舞。争笑我、酸寒若许。

曾写云笺空寄了，换疏桐、萧瑟眠黄土。对鬓镜，喟辛苦。

前年诗韵噙香赌。问今朝、阿谁共与，目征鸿聚？

分袂终因浑无计，太息何当泪雨？怎回首、照芳残絮？

恰是牵桥重会处，饯从兹、望尽天涯路。念陆子，别伊去。

198.沁园春

冷照何端，深宵贮酒，痛借风吟。

忆三年苦雨，别无闲绪；一笺红泪，争有凡心。

渴饮酸寒，病求鸩沈，除此偷欢瘗处寻。

灯将寂，任昏油息火，惨月西沉。

寻常只道如今，从来算、俗间少浸淫。

对鸳巾负手，睨尘推墨；罗钗移目，摔梦翻衾。

镜破难圆，弦崩休续，添得秋凉湿句襟。

闻舒啸，是檐头冰滴，又漏疏砧。

199.帝台春

衰翠待息，双鱼寄江北。

侧萼曳脂，晚苑生香，蓬庐风寂。

浊酒酸吹玉漏底，自分袂、独噙怆恻。

但情多、信目游廊，凭心远陟。

重啮蚀，秋煞极；韵未匿，笔轻执。

写柳巷深闺，半行怨，似去岁、艳词纤仄。

应喟今朝凤钗逝，休念别时恨如织。

问衔梦庄公，蝶何曾忘翼？

200.沁园春

是镜拈风，是身弄笔，是写清愁。

是经年两地，长亭分袂；流光一霎，浅韵扶头。

是自低迷，是由肠损，是种伤情竟久留。

是微醉，这些儿心绪，欲说还休。

是芳是月临楼？是遗恨、凋颜照肃秋。

是芙蓉遗翠，酸溶江色；鸳鸯失戏，寒嵌凝眸。

是合欢花，是菩提树，是处前缘几度修？

是津渡，那别离生死，不过烟浮。