201.高阳台

阆鉴欹妆，云腮托鬓，含嗔几向芳徵。

频掇烟萝，倩理春韵秋声。

铎音乍响墀帘尾，问刘郎、可入鸢闳？

剔眉看，却是游吹，逖与酬赓。

花心浅澹星池底，似风团窃梦，雨线敲扃。

折袂噙思，无计疏拨残枰。

新凉乱缀长檠影，自短亭、夜夜依柽。

怕凭津，空得清愁，涕作溶瀛。

202.解佩令

径传堠素，玉阶靸响，眺廊隅、竹叶黏风泫。

半照秦淮，借蠹纸、描长亭怨。料青丝、究无人见。

噪蛩昏枕，铎摧篱草，信愁来、怎生彫翦？

枉瘗歆华，拨鸾箧、庾郎应晚。贮西闳、一凭星烂。

203.满庭芳

风蚀檠丝，螀敲蠹管，蕙房觉夜浑寒。

黛眉拥枕，星眼不堪看。

拟写秋情半卷，掩云鬓、蒲萐稠廛。

却将息，龙香瑞脑，昏黑扑琅玕。

怎教愁一翦，冰宫囚鉴，蜡泪糅笺。

待淹留，几多腻水腥纨。

怕听垂帘屐响，更怕见、茂苑茕鳏。

佳期误，频呵殢笔，泫泗又无端。

204.江神子

西风骤紧卷斜阳，柳掂黄，水廛伤。

暮染长亭，何计遣秋凉？

遥想逢霜花殒处，孤城里，满残芳。

经年辛苦不寻常，对新章，喟疏狂。

影弋星摇，噙思步空廊。

眼底清波浑似泪，留烟火，皱华裳。

205.七绝

待到秋来七月初，文香墨髓唤诗书。

争知槛内埋香处，久喟芳心韵不如。

206.疏帘淡月

凉通肌骨，是径匿芳踪，人归鸢窟。

刬地溟昏逖昼，驿吹铃舌。

拍栏目送哀鸿远，倩绦风、把逡光撷。

煮诗焚玉，断章噀恨，几多残阕。

尚想着、罗钗素袜，负半尺瑶檠，一帘冰月。

蠹纸蜷翻，似喟灞陵伤别。

墀沿羁草和秋老，映宵蛩、浣疏桐叶。

正声声笛，林间幽杳，鬓前呜咽。

207.行香子

临晚酲霞，小饮邨家。一杯酒、目断天涯。

对风易损，眉角情华。忆旧时鸢，去时柳，来时花。

归期似梦，跳涧如蛇。晶帘簌、吟咏蒹葭。

是身慵起，是月浮槎。自空山寂，青山隐，卧山斜。

208.七古

溶溶金径正中秋，云端月色不住流。嫦娥问我心何似，少年何故强拈愁？

昔者成德呵墨处，红叶纷飞香簌簌。弱冠轻立好花撷，韵走折华亭水渌。

通志经解留其名，万古远山兀自青。最是意气风发际，莫负寒光三尺锋。

背手立，檐下墀，抒壮志，自成诗。

忆经流年奔五载，浩荡雄心犹未改。今者重拾旧时舟，为览五湖同四海。

男儿有梦应自强，敢与乾坤竞疏狂。泼墨横诗大写意，一腔豪气作华章。

弗为妮妮儿女语，会将杜康煮闲绪。满饮倏尔想太白，权臣天子浑不惧。

十五学得侠客道，杀人千里不留行。剑出邪魔应颤胆，笔落仙神亦嗟惊。

流芳后生皆争赞，唯恨相识忒迟晚。红尘滚滚出英才，总有人杰翻青眼。

呵韵促成转韵诗，半闻龙啸在天池。惊开扃牖信目眺，风帆乍满破浪时！

209.锁寒窗

绛碾黄云，邮填竹简，落鸿归晚。

丝风一院，篱叶声声秋满。

正新凉、重挼薄袂，还将泪酒添铜盏。

趁消沉霭暮，伶仃蠹纸，写长亭怨。

星灿，横河瀚。但天女牛郎，隔桥垠远。

桃红殒处，绀水花腥犹展。

自经年、蓬涨茕庐，墀前腻雨应清浅。

想多情，早赋残更，玉漏流华软。

210.七律

平生几度问春花，何苦飘零负玉华？

旧事早归魂底梦，新情当赋砚边茶。

题迟斥笔萧疏字，览尽盈风寂寞沙。

高处寒光酸射眼，凭栏自立咏蒹葭。

211.满庭芳

篱隔新秋，墀荒韶岁，桐花几度飘零。

但因愁绪，恍步洛阳城。

枫乍扑山填地，水华处、冽气连生。

漱帘荡，阆园梦觉，窗外数寒星。

柔光酸照着，年前风雨，玉岸离情。

问银蒜，何当重执丹青？

应恨画眉时远，更应恨、无计餐英。

清宵半，弃衾披袖，昏火曳长檠。

212.七律

清秋片雨瑟江亭，小酌沽壶隔画屏。

几度来闲噙绛口，一篇新赋落丹青。

时怀元亮耕篱逸，略笑阆仙推月情。

诗酒琴茶书墨在，只今瘦影不伶仃。

213.点绛唇

桐叶旋声，折花何似零花好。

心随天老，唯怨埋香早。

话处无言，空宇凭谁扫？

风来悄，阶临寒晓，断雁南飞了。

214.平韵满江红

侧倚垂帘，慵里看、容若梦窗。

心底事，欲言无计，恨笔词章。

一缕新寒擎蜡泪，千绦蒲雨瑟潇湘。

唤娥眉，画处自低噙，烟水凉。

翻绛袂，步阆廊。风乍紧，夜犹长。

拟拍拦试问，几度柔乡？

照镜青丝挼白雪，穿花倩影作黄粱。

枕泫然，恁瘦月枯藤，空染霜。

215.高阳台

瓦拥青金，炉温略火，条风解落秋酲。

刬地黄花，添得旧韵新声。

会当蠹纸封书箧，凭栏望、欲雪神京。

信园游，惊梦些稀，拟度江城。

从头检点飘摇事，但钩垂烟雨，性越篱耕。

闲莫杯贪，应拾去日丛英。

鬓余微白星星点，镜中颜、笑也多情。

棹沧浪，揽五湖舟，随一帆鲸。

216.五律

号摇经四载，苦盼任车流。

木落倾心叹，天凉好个秋。

伦敦遗志遣，燕院片花柔。

凭意登高处，星光灿照眸。

217.七绝

梨院伤风压满枝，秋来更遣一梢诗。

扫花休怨春期浅，总有玉容重见时。

218.沁园春

雨箭溶街，刀风撞眼，瓦漏寒光。

负前年书箧，难酬旧志；今朝愁绪，试噎新凉。

叶烂江心，舟沉梦底，几度缘尘醉一场。

朝天问，纵韶华逆溯，可许徜徉？

消沉独步幽廊，箫声邈、水腥溅薄裳。

喟闲词百首，衔来寂寞；杜康千盏，吞尽沧桑。

得失由他，辛酸在我，恸倚栏杆信目望。

春去也！但鬓头白雪，夜夜牵肠。

219.浣溪沙

燕院桐花染夕阳，半丘枯叶半丘黄。一帘烟雨眼中央。

横墨因诗长未竟，览章倍感晚来凉。人心不复少时狂。

220.五古

何事牵长恨？吊尽早成生。呜呼层楼里，哀哉楚声中。

桐花依旧在，夕阳几度红。可怜新枝朽，不肯侍冬风。

故见如昨日，碌碌且慵慵。而今余遗作，一览涕潨潨。

太息晨至暮，瘦月隐云东。玄天犹未雪，银满双亲容。

叹君心忒浅，应把百川通。惜君志难酬，来世再相逢！

221.七律

皇城争理戍边哀？胡箭蛮戈踏暮来。

一纸丹青驱汗马，几曾生死饯烟台。

鼓鸣飒沓悲兵冢，革裹尸衣瘗将才。

但晓山河今逝处，金门不向玉容开。

222.醉东风

渔帆唱晚，独倚萧笙懒。

一曲阳关浑照眼，几处星灯疏散。

广寒宫里清幽，乱鸦斜点枝头。

应晓画楼眉角，绛裳别样优柔。

223.沁园春

小院新妆，一丘照雪，几度梅娇。

倩银花扃侧，慵披貂袄；旧词眸底，复理风标。

贯口酸波，侵眉冽气，难住狂歌斥九霄。

忆当日，问陶公陆子，孰数才高？

从今未许无聊，温火滚、杜康暖笔梢。

写登临时客，笑看烟吐；吟留处酒，痛饮心烧。

得失随他，嬉游属我，岂为关山惧路遥？

身长起，向竹篱东社，催动冰橇。

224.七律

晚吟旧赋怀萧瑟，但把清宵借一看。

霜压啼乌拈烛寂，木逢数九怯冬寒。

园中弦起惊风色，野际天低落玉盘。

多少流年曾属我，只今眸子又添酸。

225.满庭芳

枯苑溶霜，绛梅敲泪，神京欲雪先凉。

清词尽览，向觅旧韶光。

无处复拈霓袖，又何必、叹损柔肠。

凄回首，伊人还在，泉底画中央。

浮生真似幻，三年春色，几度斜阳。

念切切，当时只道寻常。

赌韵泼茶成梦，樽前醉、欹倚空廊。

应嘲我，削帘瘦笔，惆怅为情狂。

226.玉壶冰

前尘如梦缘难了，堤畔鸳鸯少。

神京未雪岔酸风，一种凄寒别样斥心中。

笙歌此夕幽然在，浪荡流年改。

可曾稍翦枕边愁，物是人非孰管泪双流。

227.捣练子令

深院阆，落庭昏，小酌清吟向醴樽。

但晓长灯依旧在，不期风雪夜归人。

228.捣练子令

清泪寂，水风凉，谁遣秋波乱藻香？

断雁西风留不住，暮砧和酒到斜阳。

229.西江月

小憩晶帘微逗，平湖舸底拈波。

踏云直上御天河，拾取流华烟火。

眼侧些翻旧事，江馀几掇沉柯。

莫因起落自消磨，鉴有鬓银催我。

230.玉壶冰

金钗流韵些如旧，骰子安红豆。

一梢冷雨漱京都，几度相思、几度手生疏。

接天冷雨蒙蒙住，旋恨离人去。

照花斜日落层楼，绛染脂腥、无那伴坡流。

231.醉梅花

废寝消吟侍小楼，深宵红雨向灯流。

窗前砚冷应如旧，眸底酸翻语却休。

莫问我，惹何愁，一朝称帝一朝囚。

但凭残鉴催尘去，认取江城十四州。

232.沁园春

蠹纸横几，忧怀斥被，泪雨充宵。

忆城南故事，嗔生桃面；樽前疏野，气贯云霄。

路阻风稀，辞贫魄落，瘦月荒鸦共此朝。

问明日，有几曾梦碎，几度心烧。

茕茕窃窃寥寥，春去也、桐花綴袖袍。

怕重题旧笔，惹来秋绪；未添苦酒，复涨寒潮。

怕见东君，殷勤问我，一水荆州究可遥？

词难就，负当年风月，此夕灯蒿。

233.醉梅花

为上高楼独自吟，落花伤月复伤心。

寻常巷陌谁曾宿？二十三桥客亦寻。

思杳杳，夜深深，当年浪子哂如今。

馀生若许骑鲸意，泼酒焚诗泪满襟。

234.五绝

群星廛朗月，杳杳上云端。

人影黄昏底，虔珠手里盘。

235.七绝

又到黄昏飞雁远，菩提树底笑拈花。

遥看归路原来是，一水三山两盏茶。

236.沁园春

折戟空留，当年倥偬，此夕遗伤。

念少时羁纵，消磨疏岁；老来病渴，腿尽才狂。

发染初寒，扃凝片雪， 一斛清斟别样凉。

拍栏问，那豪风烈气，今堕何方？

持箫彳亍幽廊，半声曲、奏不到洛阳。

待兵吞函谷，方醒痴梦；身囚垓下，穷啸天荒。

碧落溶金，岑钩嘲我，无计能还衣锦乡。

归来也，是长嘶瘦马，革裹徜徉。

237.水调歌头

泪雨尤难住，大醉伴新酲。

应询千里，可有依约解秋声？

昨日花间联袂，今昔灯前憔悴，笑我太多情。

天外岑钩挂，不管影伶仃。

人分各，今非昨，悔方成。

不如因瘗黄土，来世再投生。

深恶经年疏岁，可惜流年难逆，试闻雪花腥。

诗药从中逝，词把笔来烹。

238.七律

神州竟日喧不住，万户春华靥底开。

朝着新衣邀故友，暮斟清酒映天雷。

缘何大圣辞云去？为有金乌踏梦来。

待得今宵钟撞处，应添福寿更添才。

239.山花子

依约星鸢看不真，六桥分水水分人。

额角酸波吹铎老，次寒昏。

昔笑纳兰魂断也，而今吾亦自伤神。

偶览旧时狂荡语，是心焚。

240.花发沁园春

息冷春枝，照闳浑月，五更径自难睡。

津堠辄立，弦管流裳，无那别离滋味。

吟怀逝事，郎早落、风尘乡里。

料鹢首归渡敲阶，新红零地憔悴。

拚借长宵一醉。凭回廊花腥，望煞烟水。

椒浆着恨，负我殷勤，旋把昨辰拈起。

因题旧记，呵素手、写鸳鸯字。

待住笔，玉泪双垂，几曾消得才思。

241.七律

晨闻宇内金钟响，沐浴悠然上凤山。

漠漠黄沙驱塞北，层层清浪逼潼关。

目穷风劲鹰长唳，待到草青人复还。

遥望嬉询前日里，浮沉宦海几求闲？

242.水调歌头

正旦缘何醉？兴至忆苏辛。

临江酾酒，尚有佳赋遗今辰。

赤壁雄涛犹烈，灯下青锋未老，足以斫奸臣。

惜哉无明主，家国尽沉沦。

恨难灭，冲天发，笑前身。

为斟词句，强说我辈亦愁人。

龄且冠而弱许，时亦易于钓悦，端得较斤斤？

一览神州罢，乃复自由魂。

243.五律

黄河叠千尺，直掠艳阳边。

穹宇失颜色，净风斜柳烟。

长歌兼大醉，自在沐清泉。

问得潺声里，何曾渡客船？

244.五律

客路经山邈，云攒野际波。

哦诗留玉女，笙曲彻星河。

旦至尝甘泽，时来踏碧莎。

身居人境里，往事不须多。

245.行香子

劳顿舟车，溅水烟霞。登临目、不尽天涯。

关山似剑，闲绪如麻。但少些酒，多些话，饮些茶。

笙歌扬远，惊起苍鸦。归来也、隐逸诗家。

灯前试笔，长咏蒹葭。浣一江流，一蓑曲，一篙沙。

246.七绝

闻说青峰鬼见愁，朝临红日向高丘。

轻衣薄履登攀紧，不到凌云顶不休。

247.七律

一渠劲柏扑峰前，对此能窥四梵天。

小气襟怀今也畅，大千世界尽陶然。

茫茫峻岭无垠鄂，荡荡诗心有冽泉。

整顿轻衣兼薄履，慕怀高古向山巅。

248.七绝

午时登上半山腰，放眼丹梯共九霄。

来往风儿喧不住，古今行者路迢遥。

249.七绝

香炉山上香炉峰，其下登梯亿万重。

取道当凭不懈志，笑临群岭也从容。

250.七律

香炉顶上览京华，吟作心头一缕花。

诗就催将春笔疾，云凌闻得旅人哗。

频询前路无音讯，惊晓险峰生绿芽。

待至风温九州里，直教笙曲伴清茶。

251.七绝

等闲秃笔谁人拾？笑处风尘不自知。

待得青红归后土，伤春犹恨晚来时。

252.七绝

星映江心月点灯，欲观登上最高层。

去天依约三千里，自有广寒人不胜。

253.七绝

庞公志在更高层，我辈迟愚不可登。

少有吞天狂气似，凌云顶上一孤鹰。

254.七律

翱鹰邀我览京州，目俯河山意气浮。

欢喜地前晴未遣，宝珠洞内慧初流。

声乘梵殿侵三宇，心系悬壶济八洲。

极顶风澄云柏翠，登凭何必上危楼？

255.五古

试剑巅峰道，无状亦无情。微冷水间掠，滋泪眼下经。

为求安盛世，弃身就英名。长空兹此破，残雪落沙汀。

孤身入秦殿，踟蹰欲功成。沐恩行数步，余十草难生。

杀意惊火烛，耿耿幽更明。相顾浑不惧，谈笑听筑声。

惜哉功未竟，志在黎民中。嬴公虽让铁，壮士犹避锋。

后人唯余恨，拟作短歌行。其言何所似？大风兮大风。

256.百字令

人，

断魂。

扫花痕，

泪眼寒昏。

听得萧风紧，

半江落叶西沉。

啼乌向晚乱心神，

任新凉初点薄衣巾。

书又不成难寄病中身，

一帘烟雨分明卮酒清尘。

铎舌忽鸣慵里泯檀唇，

小叩罗钗疏散丛鬓。

桃红皓腕面微颦，

轻偎廊尾东门，

望眼略生嗔。

亭台欹粉，

坠纷纷。

流云，

浑。

（回读）

浑，

流云。

坠纷纷，

亭台欹粉。

望眼略生嗔，

轻偎廊尾东门。

桃红皓腕面微颦，

小叩罗钗疏散丛鬓。

铎舌忽鸣慵里泯檀唇，

一帘烟雨分明卮酒清尘。

书又不成难寄病中身，

任新凉初点薄衣巾。

啼乌向晚乱心神，

半江落叶西沉。

听得萧风紧，

泪眼寒昏。

扫花痕，

断魂，

人。

257.小重山

塞上何人复吹笳？声声浑似诉、到天涯。

清宵灯火乱年华，千点墨、兀自冷嗟呀。

唱板本红牙，吟成心上酒、眼边花。

垂怜应取一瓢沙，殷殷浣、四散落诗家。

258.寒花吟

别后许多闲。会两三诗友，相对寒天。

望尽水光凝落地，别有风萧索、搅晴川。

举杯邀酒倚斜栏，空自意阑珊。

柳外天高处，孰抚瑟琴弦？

料也无心饮冽泉。但劳身频起，写个词篇。

直待赤乌收霓去，分付鸳鸯字、注蛮笺。

封题呵手失千言，铜铎响西园。

催得丝思绪，飞梦渡长安。

259.浣溪沙

斗酒长哦共恣欢，邀游岭外景千端。何妨移步近相看。

款款清溪扶碧草，娟娟柳带点苍山。白云飞鸟踏歌还。

260.五律

云山推暮色，阔叶枕寒流。

绿蚁沈修月，清风许润秋。

砧声衔思远，竹韵合欢游。

倚梦催帆渡，怅然怀蓟州。

261.怀东坡居士

芒鞋胜马踏青莎，自在坡仙意若何？

大醉丙辰宵达旦，谪临赤壁谱高歌。

乌台遗恨舳舻远，老鬓繁霜辛苦多。

但许初心犹未泯，苏桥六点澈星河。

262.雪步燕院作

雪拥燕城暮色昏，春风有意不临门。

吾曹独步寒天里，犹待花魂共鸟魂。

263.次韵咏怀古迹(其一)

微风次递春城外，啼啭雏莺杏柳间。

巴峡吹云初泊渚，西陵落月近栖山。

钟疏曙色催吟去，夕借骊歌并马还。

莫作飘蓬愁客语，金乌隐处是乡关。

264.喝火令·与敬泽合作

序曰：夜半无寐，有两三言语泛于心上，信手书之，只成下阕，无意上阕，与敬泽求之。敬泽续成词，别无思绪，但“相思纸上倾”一句，深道我心声。知己若尔，余生无憾。

词曰：

不寐愁中语，相思纸上倾。隔窗人易恼灯明。

长饮半壶清酒，声叹到微酲。

昨夜星初落，今宵雪自零。绀梅三两晃长檠。

又是深更，又是梦难成。又是一轮残月，依约照江城。

——摊破：长饮半壶清酒，声叹到微酲；深梦一轮残月，依约照江城。

265.赠三徒

志傲层穹真类吾，临行一绝伴屠苏。

且拼百日为科举，自古诗心永不孤。

266.夜无眠作

梁上春巢着燕子，花下伊人终难寻。呵手临题不忍就，一丝微凉到从今。

空忆赌书泼茶笑，黄昏幽独伤客心。每卧枕边数行泪，坐看钩月起还沈。

灯又不烬恼乌啼，故园芳草此萋萋。野际云山隔烟水，十里寒光绕长堤。

远岫何曾沾曙色？飞红何必惹花溪？花虽有意溪无意，花零水落各东西。

拟寻花底葬花人，不见去年花下宾。何如借此撑舟去，半瓢清酒半红尘。

拚醉能消千古恨，对月一饮到樽贫。忘却花下相依处，且任风雨戏余身。

267.题图戏作

颦眉方展欲黄昏，柳外啼红湿户痕。

一夜东风澄栈北，满城曙色掩蓬门。

绛衣行处空余冷，青蝶嬉时莫近园。

久盼归人终不奈，半帘烟雨半炉温。

268.有感

先生指点解今疑，拟入庞门未到时。

诸葛阶前曾数访，伊川户外几寻师。

青锋欲就应回火，妙语呵成莫促之。

且看晨鹂啼啭处，吾曹自勉亦如斯。

269.次韵唐人送魏万之京，反其意而用之

寒林偶步放高歌，柳带娟娟拂一河。

劳燕何曾秦塞北，风潮恰在曲中过。

飞花铺岭身长健，妙玉镶诗语不多。

宜趁青春行乐去，莫令岁月自蹉跎。

270.览先生诗有感

庞公词笔胜林泉，流泻豪才可逼天。

剑指高峰怀浩荡，杯邀江客佐悠然。

且寻千古诗中叹，何似先生喟一篇。

今日得缘三两语，浑如乘鹤上云巅。

271.伤春

风拂层楼客独呻，一江烟霭正相邻。

花朝钟鼓声将尽，柳眼云山色未匀。

鹂宿疏枝啼欲晚，霜催愁鬓苦囚身。

忍教芳草斜阳外，月近西陵酒又贫。

272.思远人

烟雨亭台柳色中，一江心事与谁同。

锦帆寥落泊春水，玉笛飞声催转蓬。

犹恨谢家相问晚，何当隔世莫初逢。

云山已自和伊去，如此独眠堪几重。

273.临江仙·无眠

也曾执手嬉花下，相偎并马天涯。

而今暮鼓落重纱。案前千点恨，散不到诗家。

清宵半是灯难烬，野林惊却寒鸦。

余生只似一浮槎。转蓬春水外，顾影独嗟呀。

274.偶感

书多不达讯难通，豆蔻小笺犹费工。

棹影金鳞来浪底，斜晖柳岸出烟中。

时临春水惊群鹭，懒沐松风类转蓬。

造化应怜谁伯仲？且舒才思古今同。

275.夜无眠有感

当年浪子爱穷游，辄为新词强说愁。玉叶繁枝频笼翠，晋陵云雨黯然收。

秋原灯折元知命，羽扇皂衣空置楼。一览遗书催涕泪，数临赤壁觅兜鍪。

而今浪子客天涯，江水半瓢沉折沙。柳畔魂消身似寄，书时情断绪如麻。

不堪检点花前事，因有残阳酒外斜。缺月重逢别处恨，寒波惊搅栖时鸦。

明朝浪子忆冯唐，怅觉青春白日荒。锦字织成人已各，红衾抱冷恨犹长。

七星跳脱层峦外，佛火依稀野寺旁。纵是好风留桂殿，难消无寐损柔肠。

276.菩萨蛮·拟闺词

红罗重织机头锦，晴云粉绣鸳鸯枕。

云髻腻秋寒，雁沉垂暮残。

窗前人未歇，窗外双栖蝶。

蝶也笑愁侬，深宵独听蛩。

277.菩萨蛮·春愁

麝熏脉脉香灰拨，画楼听雨堪愁绝。

雨后琐烟桥，谢家独寂寥。

玉签初报晚，楼外砧声散。

寒树欲栖鸦，云屏又隔纱。

278.喜入萍乡诗词学会

一入萍乡喜未休，新红正缀燕思楼。

晴空恨有凌霄翼，催我乘风志九州。

279.疏影·再次韵

衰红悴玉。唤石桥谢女，曲江同宿。

云雁声低，西蜀关寥，松壑一隅枯竹。

征蓬不耐穷途竭，双鱼寄、岭南亭北。

待寒昏、驿断人稀，知是深宵眠独。

愁绝残星瘦月，自蛮腥过尽，催失新绿。

汉水仙台，衮冕黄粱，犹剩武侯祠屋。

乌啼遗恨空流远，倩何处、夜吹笙曲。

顾白首、帘铎些疏，略动画堂横幅。

280.偶书

燕台车马迹，山色入高楼。

地迥舟难近，风鸣露渐秋。

晴空澄海碧，古庙驿江州。

不意松前卧，拈来一棹愁。

281.夜

楼上银宫浅，阁中人不眠。

昏灯遥月夜，笙酒置寒天。

梦觉星初落，酲消镜未圆。

拾来三两语，弄笔寄蛮笺。

282.口占

独立空堂晓寺钟，远惊崖顶一青松。

意多不适宜长卧，借问云山共几峰？

283.永遇乐·有感

入眼腥风，侵怀寂冷，零落何处？

胡马征蓬，寥阳塞曲，伴着些儿绪。

京淮驿断，画眉人远，鸿雁一凭丝雨。

漫留得，长亭莎草，半山落照秋树。

倦来帘卷，烟琐池榭，残郭隔遥牛渚。

戏马台荒，捣衣声歇，珠箔垂金缕。

不堪重记，渔舟醉里，闲卧浔阳江浦。

但迟眠，呵题奉笔，写相思句。

284.醉梅花·总无眠

宝髻梳钗迟未眠，含颦秋烛见犹怜。

托腮信掇玲珑字，吩落檀笺寄处难。

自分袂，强贪欢，斜晖烟柳不堪看。

只今独恨西江月，一霎残钩一霎圆。

285.沁园春·偶成

云雁迢遥，银钩乍满，溟岛空澄。

自岭南疏别，长亭深陌；秦淮剩照，瘗甲残兵。

玉管横吹，阳关怅听，昨夜星风拂蓟城。

凄怀处，浣井梧秋水，叶叶离情。

榆关驿驻身形，歇嘶马、樽前宿一酲。

恨鱼梁清浅，溪缠箭径；迟违烟雨，敲落昙英。

有赋消愁，无眠凭案，野际栖乌啼数声。

天欲堕，但银华拥雪，鬓侧缠萦。

286.浣溪沙·拟秋

鬟鬓浣花别浥尘，帝台西去楚云分。何当鱼雁寄归人。

纱隔关山知路杳，香熏紫陌恨谁论。蛮腥弱柳待寒昏。

287.瑞鹤仙·有感

有愁红柳岸，负万顷春潮，刘园风满。

檐楣宿劳燕，寒昏紧、空向关山啼断。

樽前醉拚，但多情、都付玉管。

恨云鬟驿北，清宵漏浅，蠹纸横案。

酸眼，蛮腥犹减，锦书难竟，远别谁唤。

凭栏不忍，相思泪，成千片。

待从今、应拟封题，还乍见、岑霄凄隔桂殿。

倩何年，重洗金石，为求一篆。

288.瑞鹤仙·次韵梦窗词

拍栏缘韵窄。数目断关河，浑濡春泽。

晴空振双翮。有檀郎吹渺，祭江亭陌。

吟留古迹。醉里渡、秦淮赤壁。

幻几番、镜月苍云，海岛一帆澄碧。

还忆。苏辛意气，沁口风流，更谁同昔？

清襟岸帻。今都作、多病愁客。

莫效人强说，掩帘戚戚，最恨寒烟夜直。

且骑鲸、墨瀚浮沉，逸情掇得。

289.菩萨蛮·赠莹儿

小山鬟鬓云双脸，闺沾麝气罗衾掩。

素腕枕檀唇，庭前惜落春。

欲将花浣尽，但恐相思近。

瘦月着香肩，刘郎眠不眠？

290.莺啼序·次韵梦窗词

寒昏驿吹铎舌，记香屏金户。

游归晚、宝勒残欹，共疏烟一秋暮。

迟将歇、莎帘半掩，眉山晕对吴宫树。

更传声玉管，迢遥京淮飞絮。

阆阁深闺，琉璃沐暖，正萦秾绀雾。

枕双蝶、绣上单衾，分明银烛纨素。

懒相看、风钩挑月，信掇着、娇鬟云缕。

倩梦魂，泛水江南，重闻霜鹭。

苏堤觉晓，灞岸垂杨，清咏涉羁旅。

泊客艇、吟哦翩步，沙岛晴川，绰影仙姿，亸红如雨。

含颦羞见，檀郎远唤，抛钗曳履罗衣簇，向斜晖、执手各河渡。

长亭漫听，春心吩咐佳期，潸泪散匝尘土。

翻醒寂寂，桐叶恹恹，剩照黏沤苎。

览旧赋、多情未噀，别恨难通，鱼雁徒寄，空忆花舞。

词笺待写，星邮初息，溟光惨淡蒸霞处，喟经年、次第衰琴柱。

又凭谁问征鸿，些去阳关，故人安否？

291.沁园春·春日有感

序曰：下片按“叉”作去声，“心事与吴钩”出律不改。

词曰：春带桃痕，鹂褪晴空，宿燕思楼。

正练江澄碧，亭前莎暖；劲松峙壑，泛底鳞游。

卷叶传声，流苏缀眼，倦遣双鱼凭絮邮。

但归去，有台城高柳，知在扬州。

拍栏何故拈愁？应尽付、心事与吴钩。

忆飞卿八叉，才惊海客；陈王七步，情撼珠旒。

屈子餐英，陶公醉月，万古风标一目流。

当唤与，对关河落照，着我眉头。

292.暗香·郁书

画眉知远。对泠泠寂夜，寒吹孤管。

几唤昏鸦，都向关山凭啼断。

黯镜云鬟带雨，流光旋、萍遥凄转。

漫识得、瘦绿衰红，心底与谁看。

休怨。井亭短。但别离清秋，人易酲散。

莫花祝盏。零落涓埃叶双卷。

谢苑蛛黏蠧纸，最多情、风痕还碾。

紫姑杳、传雁讯，也应梦见。

293.夜沐窗风

野鹤眉山两对轻，寒钟晓月唤啼莺。

得闲自在云开处，清夜听窗风一声。

294.减兰·赠莹儿

檀唇默启，麝暖玲珑红豆底。

铎挂欹风，娇掩函香半寸红。

牵吟玉手，莫问银鱼弦听否。

阆阙相思，一样春情笔次痴。

295.读《马谡》

西蜀征谣哭向川，空令今者叹沧然。

街亭若改申韩法，后主思归是孰年？

296.罗敷媚·寄远人

云鬟鸭枕前朝梦，楚夜更深。

津坞嘶琴。更漏声遥浪客心。

前朝似缀花寒泪，独抚珠簪。

听惯乌吟。话与颦眉数只今。

297.咏史

珠箔叹灯孤，披衣识旧壶。

风翻黄老帙，叶落武侯襦。

凤去巴城泯，台荒蜀道芜。

今由人事变，天府息松凫。

298.偶成

蓟门鱼雁过寒霄，万里关河一目遥。

五代六朝尘迹在，谁临烟渚问渔樵。

299.叹后梁

伪梁休卜郊，唐室自惊摇。

礼乐多崩乱，羣臣易篡朝。

江天浑出岫，玉怨淡为消。

怅问龙津女，明堂可寂寥。

300.夜吟

山花秋树向轮台，岭海云深月不开。

一棹飞循孤雁讯，何当复咏归去来。