1.神游齐鲁

齐鲁幡扬待酒招，云衫柳鬓共风迢。

泛湖拈着青峰色，哪管涓尘落后朝。

2.醉梅花·贺敬泽

打脸声声缘自愚，笔荒渐怠阅诗书。

净星斋外轻狂语，栖凤堂前面着朱。

从今日，悔当初，许生应是太糊涂。

诗乡僻径多辛苦，莫把韶光待酒沽。

3.忆《四大名捕逆水寒》

水寒犹逆往成伤，九现神龙戚少商。

独臂难书窗下泪，银鱼偏着眼中霜。

连云寨散穷亡路，风雨楼栖忆息娘。

英杰从来应恨有，为他人作嫁衣裳。

4.隐逸

山中羁鸟劝行杯，沽取前朝旧梦来。

野老不知鲈脍味，会将清咏向阳台。

5.夜书

晴晚疏星照玉阑，颦眉似水月如盘。

尊前双影鱼难寄，案侧云笺袖不干。

海客泊寻西上岭，簪花滞落陇头滩。

明朝逸咏高平调，替倩谁人拾弱冠。

6.记梦

杨柳莺风合冕旒，帝王台内锁君侯。

深闱私噀玲珑怨，四海喑传澹荡愁。

麟獲些稀侵北壑，轻音何日渌扬州。

长安一梦涓埃落，会把簪缨觅上游。

7.听风

铜耳金炉紫气高，潮生怅感路萧骚。

云帆沈雨沧江叶，片月疏星谒柳涛。

六代怀风栖鲁楚，三分问鼎忆孙曹。

轻湖棹去何由渡？不见凌霄落雁毛。

8.四级归有感

清歌并马跃东郊，永定涛生一涕遥。

岭海飞霞辞旧盏，关乡仄驿次风潮。

皂巾何日麾巴郡，病酒佗年置落樵。

欲罢簪缨归故土，偏时诸子叹金辽。

9.怀李克用

鸦兵虎胄怒开弓，唐室衰颓显赤忠。

退溃巢权长勺北，骁名郡邑渭河东。

仙游誓箭方诸嗣，国落功行已作空。

枯叶归庭人莫惋，应持清酒酹西风。

10.怀陈和尚

重帷玉帐现青芒，直上星河耀六郎。

四百车驰能镇远，一军忠孝易平羌。

钧州兵溃嗟韬晦，斧钺身临未显惶。

问得楚天寒照处，年年依旧向银釭。

11.临行口占

北阙听辕响，浮生汴水流。

风停波未止，木落色逾秋。

此地迟将别，何年复凭楼？

征鸿云不尽，好自卧林丘。

12.偶感

少时无适事，好为老杜吟。

烟云皆过眼，何事可逡巡？

楚天闻鸟倦，白头归暮深。

桑梓落江叶，秋田识故人。

相望不相呼，伤景复伤心。

13.蓟城夜不眠口占

涿郡秋砧兀自凉，晚江亭外水风长。

骊歌蓬转云峰底，犹恨前尘过未央。

14.栖凤堂分韵咏家山得“里”字

丹泉独冽然，簌簌云峰里。

野鹤倦栖巢，仙翁嬉戏水。

兴吟归去来，身眷东南美。

欸乃一声弦，澄宁犹未已。

自注：东南美，《尔雅·释地》：“东南之美者，有会稽之竹箭焉。”郭璞注：“竹箭，筱也。”筱，小竹也，后因以“东南美”指竹。

15.满江红·隐括分韵律

翠拢风稀，极目下、丹泉澄冽。

灵鹤息，灞桥烟雨，苇舟一叶。

懒看仙翁嬉戏水，遥听欸乃翩迴斡。

对关山、数列代兴颓，如蠓蠛。

樽前舞，花上蝶。当唤与，壶心月。

渐江滩冥寂，野云疏阔。

身眷东南修竹美，哦吟归去从兹别。

但迟徊、有饮露垂緌，声清聒。

自注：按“蠓”作平。

16.满庭芳·隐括栖凤堂《山居》

岭海黏风，松涛沉响，子规遥落深林。

灵泉瀑泻，十里水清音。

散卧山斋竹馆，梦觉处、沐浴调琴。

弦鸣罢，尊前顾首，弹铗作长吟。

开窗缘晚照，宾鸿锦字，无计窥寻。

但留得，广寒一片冰心。

惯看豪苏腻柳，凌霄愿、恐自难禁。

骑鲸去，漫游天姥，云霭正沾襟。

附栖凤堂原玉：山居

山幽开雾霾，林隐杜鹃来。

流瀑出溪涧，野峰入馆斋。

松涛同唱韵，竹影自徘徊。

风籁潭空彻，有花不忍摘。

17.金缕曲·为人寿

客鬓生添也。记当年、云笺迢寄，丽辞初写。

遍牍寒霜泠泠夜，结作骑鲸逸者。眷凤藻、灵泉瀑泻。

尝拟风流高格调，浅拂弦、拙句从头冶。应笑我，和声寡。

而今澄爽凝京夏。却淹留、半庭孤冷，一帘无那。

落照依稀关河处，沐洗尊前疏野。漫识得、骊歌亭舍。

犹恨嚣繁频事尔，算清狂、抵是山间鹧。嘹呖矣，别松麝。

18.无题

合衣觉冷响鶜鸱，渭水临阳有徙崖。

自问峡云还楚地，玉觞何事为君持？

19.沁园春·次韵兼怀人

匝地香昙，横笺篆笔，掇与谁闻？

忆南园紫玉，裁芳调鬓；东桥箓簌，执手生温。

腻浪酥风，泼香赌韵，嬉作溪馀并马人。

低偎首，共凭阑眺远，绻赏黄昏。

凉飙依约经身，今独有、涓埃瘗《洛神》。

算朝酲解落，心犹拚醉；孤炊悬丈，秋已堆云。

被冷翻庭，折花无主，喟尔江天次第浑。

兰烬落，却迟逢红雨，浅唤真真。

20.读《大力将军》

野寺承恩缘一钟，方侯试邑馈查公。

堂前投辖奉琼斝，狱下施生还社翁。

贤若孟尝庭上客，力开李广臂中弓。

惭君自幼因贫乞，事主无阶赴末功。

自注：“琼斝”初作“玄鬯”，栖凤堂览之曰：“此诸侯事也，将军不过提督，安得为？”复查之于《辞海》，玄鬯者，醇酒也，无他注，是以改作琼斝。琼斝者，玉杯也。古人诗云“歌姬拥座飞琼斝，贺客盈门集翠裾”，始知其能为。

21.津门沽饮口占

一别京坊下五津，轻舟复载几钩沉。

莲池并蒂终难愿，病里长嗟酒不禁。

22.醉东风·忆

离别之后，看见了红豆。

想起去年那时候，你我依偎执手。

夕阳消散天边，此生已是无缘。

也许分开更好，不用彻夜难眠。

23.满庭芳·于路有感

松壑攒风，亭云峙晚，豢池疏瘦团荷。

醺黄丝柳，犹搅洞庭波。

浅恨撑舟无计，难觅着、永夜笙歌。

灯幽澹，今谁同饮，得兴且烹鹅？

经年诗府未，缘伊憔悴，为尔消磨。

算归来应拈，藻咏新哦。

山月客窗栖旅，平原处、烟岛晴莎。

骑鲸事，殷勤付与，凫雁向嵯峨。

24.满庭芳·于路复感

荠麦堆云，窓寮翻叶，津门谢去风荷。

关楼依约，十里杳烟波。

闲问山翁野老，兹别去、何处渔歌？

还应借，灞桥佳气，寸步採桑鹅。

经年词府若，西陵寒草，不耐消磨。

且疏襟遣杯，莫费嗟哦。

入眼峰峦如练，堤前有、结翠香莎。

长舒啸，天都御苑，对此愈曾峨。

25.锦江夜有感

锦江秋意欲充融，此日登凭兴未穷。

沙岛浑如天一色，松山渐涨暮时风。

滩头灯火隔长昼，津口潮声惊朔鸿。

采菊莫逢重九日，新凉迢递正吟虫。

26.拟神游

蓬莱玉液大刀头，岛阔三山伯气收。

天姥结为青眼客，云崖况适广陵游。

喧繁市远锦江外，芦荻声黏鹦鹉洲。

华表鹤灵逐霄汉，抟风直上海西楼。

27.有怀

昔者约伊水，音书徒寄杳。

凫钟响愈稀，梵塔松烟渺。

地近望江亭，梦觉知秋杪。

山鹃下北楼，鸡窗方报晓。

28.进退韵赋国足胜卡塔尔

多哈蒸炎汗浃身，绿茵场上起征尘。

郑君一扑救危势，肖武双雄穿大门。

未谒俄城无涕泪，终留气骨长精神。

东风不改旧时面，逾载依然逐日痕。

29.楚天遥·随便口占一个

夕阳西下时，我在街边走。

看见街头老灯昏，笑我单身狗。

去年我笑君，独自蹲街口。

今有成筐的故事，可惜君无酒。

30.鹧鸪天·姊妹（其一）

莫问风荷前世缘，为君拟赋鹧鸪天。

灯前携手凭书案，月下追欢弄杜鹃。

依云鬓，拂三弦，不消酩酊枕怀眠。

樱唇微启闻啽呓，浅唱温家菩萨蛮。

31.鹧鸪天·姊妹（其二）

若问风荷今世缘，为君次赋鹧鸪天。

聂家阿姊赴消殒，屈氏伊人盼弟还。

身异姓，意相连，且将共惜好流年。

秋千软系涓尘起，玉帐喷香映凤鸾。

32.鹧鸪天·姊妹（其三）

试问风荷来世缘，为君末赋鹧鸪天。

人生知己如萍水，临镜描眉若远山。

垂罗髻，理云鬟，深闺相戏性乖顽。

窗头并腕敲松子，月照中天犹未眠。

33.齐天乐·次清真韵

清秋永夜听风露，鸣蛩诘人眠晚。

省忆尊前，流离花间，恨有相思难剪。

玉书重掩。自伤别金陵，未翻衾簟。

客里知闻，开怀犹费一吟卷。

湘筠遥阻俞水，叹南山雁荡，西风何限。

尺素空邮，藁梧霜叶，都向兰台萦转。

蓟门春远。正铃铎疏垂，浣凉罗荐。

月下帘钩，又将寒照敛。

34.酒泉子·记梦

含露冰蕤，喟我凝眉何事。

锈银钩，消意气，沈郎痴。

翠庭几许无情思，梦觉空垂涕。

一怀伤，除梦里，有谁知？

35.相见欢·泪满衫

西窗映彻无眠，一根烟。

笑我如今、辜负了当年。

君知否，若有酒，醉尊前。

回首那些往事、不堪言。

36.雨碎江南·夜不眠自度

涕入青衫，桂堂拚醉，尊前谁唱雨霖铃。

西风漫卷霜叶，陈事不堪听。

拟问梧桐几度，向高台、兀自飘零。

拍栏恨，此宵无计，解落扶头秋酲。

惯看云雁行迟，孤檠明灭，冰轮犹对玉河升。

下弦那似寒照，朝暮侍长亭。

情碎始知缘尽，忆来时、怕忘归程。

归何处？愁侬当剪，鬓尾星星。

37.醉梅花·二九添三

二九添三正望秋，等闲消得半身愁。

惯凭涿郡多吟兴，顾盼东君亦品流。

山澹荡，水遐悠，一怀风色入清眸。

余生若问愚生志，结作云峰华表游。

38.渔歌子·次徒韵

闲宜乘鹤上灵霄。翠微泉壑尽辽辽。

岚影动，五湖飘。清音佳气谒霜高。

39.水龙吟·次韵

鸡窗箓簌新凉，秋蛩饮露催霜晓。

绾丝沐浴，弄弦依约，谱寒衣调。

凤靥含颦，裾钗临镜，画眉初到。

正鸾台香噀，红铅墨染，想二陆，俱年少。

有鹤吟鸣华表。玉楼头、苍烟青杪。

等闲望得，东君濯面，涓埃结草。

莲步回桥，浣沙溪畔，合闻酣笑。

便慵翻素腕，低垂翠袖，听萧吹老。

40.夜游宫·次韵戏作

十二楼头噀雨。有珠箔、低垂绀缕。

客里凭谁寄书素？华表鹤，雁边霭，未解语。

久傍南山雾。早忘得、尘间文绪。

作个清闲由人妒。松壑浅，晚云深，扶醉处。

41.菩萨鬘·听贝娜曲有感

麝熏栉沐潇湘阁。青纱帐外燕裾薄。

玉树晚妆秾。云深渺鹤踪。

胭脂留白醉。御苑垂罗髻。

梦入华崧迟。檀郎知不知。

42.八声甘州·散咏

注：按“舫”作平。

算湘江楚岫晚来秋，佳气欠来由。

望西泠梧叶，东舫泊鹢，剩照当楼。

极目苍烟海谷，汴水凭桥头。

数断鸿斜日，欲去难留。

朗咏苏辛古调，向平芜岭表，有鹤吟游。

问幽兰津渡，何处觅兜鍪？

忆昔年、红巾翠袖，叹从今、顾盼失风流。

苍烟月，尊前拚醉，聊慰吴钩。

43.满庭芳·听曲有感

吴岭星翻，楚堤雨歇，佳期密约重逢。

浣花绿鬓，犹驻断云东。

朔雁一过寒草，桂堂影、向去无踪。

银鱼冷，蛩螿嘹呖，岑壑响霜钟。

病魂堪得弄，攒音玉管，瘦月帘栊。

算刘郎鬓白，汴水何从。

苏小钱塘醉死，可怜更、凄瑟凝瞳。

青梧落，空庭莫扫，惆怅掷孤筇。

44.夜咏

晓露星风拂玉楼，妆成奁镜未忍收。

山间啼鸟泉间壑，隔夜依然向渡头。

45.与先生寿

秋吹岑壑响霜音，闽岭楼头有凤吟。

夏口一嗟生意气，维扬三咏表思心。

识荆但恨萤窗远，负笈应留履蹟深。

惭愧无才倾翰墨，浅书拙句与凡今。

46.水调歌头·中秋漫笔

何夜无山月，举酒对圆空。

古今陈事，殷勤交与绿醅中。

回首吟鞭初到，应叹刘郎年少，云径渺游踪。

也学琅琊客，沈钓五湖风。

广寒曲，依约处，水西东。

莫经涿郡一去，踯躅怨途穷。

试看苏辛意气，惯把栏杆拍遍，泉壑响崆峒。

横卷倾诗骨，泼墨泻才锋。

47.秋遇雨有感

小楼秋复雨，筠簟夜生寒。

有叶庭中落，无诗酒后拚。

寄书归杳寂，开户傍青峦。

银雁弦声涩，同游是去年。

48.沁园春·不寐信作

永夜清泠，拍阑问遍，来程归程。

但西垣锦字，独无雁寄；南山玉散，恨与云凭。

世事从来，合离有数，忍教啼红拚一酲。

终喑默，望长天欲堕，碎月青星。

深宵客泪还盈，调弦瑟、谁人与共听？

有扶头病酒，诗由此竟；披衫厥冷，梦被催醒。

檐铎空垂，寒鸦怨咽，帘外秋虫不住鸣。

五更处，晃两三渔火，寥落灯檠。

49.清平乐·吐槽

圆通混蛋，特么全城转。

速度比蜗牛还慢，说我已经收件。

但是件在何方？不过添个衣裳。

如果早知如此，宁可去逛商场。

50.莺啼序·随便聊聊

今天说些什么？就随心说说。

现在的城市人们，电子世界生活。

上班族忙完事务，通常半夜才休歇。

不是工作累，手中有块顽铁。

坐坐公交，抬眼望去，一片低着脖。

过站了没有抬头，丝毫不知觉察。

是因为“请求集合”，打团战惨遭团灭。

摔手机，“我要退坑”，一声惊喝。

铃声响起，怪小学生，放学忙不迭。

争抢着回到家里，掏出手机，秒选英雄，打团瞎切。

玩关羽罢，全场表演，被防御塔敲残血，队友坑还去送三杀。

看看表罢，早过九点钟啦，你特么是真瞎？

想顽可以，玩出名堂，步数三千没？

喊割肉有鸡毛用，想想曾经，游戏初衷，是沉迷不？

都该走走，年轻时候，要珍惜你所拥有，做人嘛、眼界应开阔。

尽全力去拼吧，大好青春，不需纠结。

351.浣溪沙·偶成

落拓丝衣不胜寒。玉桥萧管近沈檀。巫峰十二夜凭船。

北苑吹花无露唾，西窗含岭始风翻。谁教槲叶满秋山？

52.记栖凤堂

先生信作竞抄传，气贯吴钩驭蜀川。

落凤坡头惊鸟讯，维扬宅里忆经年。

苏黄有法皆从笔，瑜亮知音误拂弦。

囊箧藏书余万卷，空望项背涕潸然。

53.满庭芳·口占

雾琐高台，云翻星苑，秋霜易染寒蛩。

梧桐半死，桂殿玉无踪。

回首雁边红粒，应怜取、鬓尾腥风。

萦窗有，伊人粉字，都付与轻鸿。

还思游处绾，青丝绀缕，宝勒花骢。

但孤枕迟欹，听倦溪桐。

数问征蓬何苦，随逝水、流落西东。

樽清浅，宜因年少，甩钓慰山翁。

54.霜花腴·夜无眠

此宵浦冷，听玉萧、飞声咽缀啼乌。

翻被披衣，小窗幽闭，依稀耿耿星庐。

碧莎悉芜。更那堪、寥落双鱼。

梦酲侬、总恼催醒，独临岚径喟穷途。

回首杏痕溪谷，有腮红暗浥，并勒京都。

喑别长亭，教归来处，还留郁气难舒。

倚风幅蒲。旋命觞、聊慰愁余。

负殷勤、笑我如今，哑然思五铢。

55.满庭芳·怀人闲咏

耿耿天河，泠泠秋夜，玉人何处吹箫？

雅吟骈字，闲记水迢遥。

琪草邀游阆苑，有云表、鹤翼冲霄。

吾山隐，长淮望断，海客正临潮。

思心何处寄？当年红药，凉落蓝桥。

尔时凤弦，萧瑟不堪调。

久驻兰台秋杪，呼泉壑、独对清寥。

之而雪，庾郎挹泪，雁杳过星曹。

56.闲散信吟

棋亭月落意踌躇，无由弄墨对诗书。

弦生红锈依松槛，星拂酸风傍井闾。

彭泽趋篱通逸俗，嵇公凭铗泻狂疏。

羁穷勿虑犹存骨，天作吟窗地作庐。

57.沁园春·瓶颈的挣扎

鳞困淤滩，鸦啼疏月，冀北楼头。

恨霜华渐敛，销愁何计；梧桐半死，拚乐无由。

拾取年前，江淹彩笔，欲画关河烹鲤游。

西泠叶，坠鸡窗桂影，玉注交流。

消磨心底轻浮。从今看、寒光射斗牛。

记《红鸳》锦字，织成寂寞；《星辰》劣句，竞与曹刘。

识得曾言，庾郎未老，岂为途穷忍作囚！

登绝顶，有云凌岫壑，一望神州。

58.为师寿

绛帐垂帷已数旬，雪沾星鬓益和亲。

顽徒为谢栽花意，故弄丹青与孽尘。

59.减兰·口占

冰蟾岭海，箓簌知凉吹玉塞。

许我无心，涿郡楼中几撰吟。

零香妒柳，不必支离天地久。

有恨谁知，红豆当年已尽稀。

60.水龙吟·次见山韵

雁门山色澄晴，由来噀雨都无定。

琼花看碎，瑶台梦掩，一帘秋影。

频寄年来，青阳红勒，疏磨吟兴。

惯兰堂棐几，温车玉练，终不耐，西风紧。

啼到新凉重省。倩何年、吟调清稳。

华池翠斝，云渊岭表，阆仙浣茗。

别后应携，两三溪友，宴游时近。

待尊前雁过，双鱼此际，杳然无信。

61.忆张继

寂寞霜丝寂寞钟，寒山寺外泊乌蓬。

月华不剪清秋影，冷照斯人与落枫。

62.咏秋与诸子分韵得“色”字

白鹭濯烟波，有闲沽不得。

风腴绿蚁醇，袖著朱蕤色。

宾雁悉巢南，星梭长滞北。

榆关湍桂华，款款自搴陟。

自注：搴陟，提衣涉水。 唐皇甫冉 《渡汝水向太和山》诗：“落日事搴陟，西南投一峯。”

63.有感

问计生平那得难，松华吹面晓春寒。

梧桐半死垂枯首，庾信无由解禄鞍。

倚马杜陵多涕泪，奉先稚子岂风餐。

频年寄梦稀音讯，凫雁低徊过玉关。

64.岁末咏怀

昭姬亦羡云，霄汉扶风起。

寒草结驱驰，蓬篱催凤纸。

朔鸿何得归？羌笛孰能已？

垂髻玉搔头，秋波沉渭水。

65.定风波·归

《快雪》楼台白浪洲，小窗吹笛怨箜篌。

欲挽韶华惊几渡，鸥鹭。江天如墨雨如绸。

剑在匣中龙啸久，未有。一蹄东去继兜鍪。

酾酒风前呼笔纸，走你。不需猿鹤亦吟游。

66.菩萨蛮·嘲

闲来翻阅云萍录。拥衾入梦浑无欲。

立雪尚余痕。阶前春又春。

一堆狐爪印。可惜已缘尽。

多少小狐狸。一支又一支。

67.金缕曲·雪

雪絮朝天卷。望京关、三山尽白，一怀都遣。

摧折春芳浑不觉，花下瑶蜂偷泫。遥缀着、松华玉茧。

客路天涯知应远，待回头、人迹犹清浅。负手立，攒眉展。

从来有墨才难显。对中天、琼斝斟酌，云罗看扁。

彭泽吟怀归无处，谁作白衣苍犬？但怅望、酲酲不免。

弹铗长歌龙吟曲，料他年、不记今朝典。应更把，落红剪。

68.阴雨

惨淡阴云天欲摧，银珠崩溅洗涓埃。

早春苑落芙蓉雨，尚想金陵十二钗。

69.沁园春·拟少商简红泪

堕雨流云，碎渊击水，坐中分明。

记鱼纹眉尾，香嗔噀雨；龙囚剑底，傲骨沉星。

独手孤擎，焚天欲挽，万一无情活不成。

息红泪，有心头攒绪，永夜飘零。

三千弱水如萍，赫连府、两宽难自胜。

恨江湖路远，总归羁旅；浮生梦浅，终被催醒。

豆蔻全荒，绯衣谁解，待触蛮笺念已冰。

长亭漫，愿斯人福慧，如我怜卿。

70.沐浴口占

行到中年势必孤，才权声色渐归无。

何妨闲坐询秋月，可有清风借一壶？

71.沁园春·致兄弟

感到无聊，就翻微博，追忆曾经。

在凌晨五点，刷题燕院；丰台小巷，一起吹瓶。

喝醉无妨，身旁有你，雨后终归能见晴。

心中闷，说出来就好，我在聆听。

几年兄弟交情，也知道、家都在北京。

若有些逼事，无心搭理；不如弃了，自在身轻。

废话真多，所思其实，不用言辞能表明。

到这罢，等假期聚会，再吐心声。

72.减兰·拾笔

瑶池婵影。梦破流苏人坐醒。

检点诗书。笔下才情竟作无。

相询明月。何故清辉寒杖楫？

豆蔻堪怜。复问刘郎眠未眠。

73.喝火令·听雨

叆叇阴佳木，银丝掠夏虫。骤如寒箭瀑长空。

楼内有人闲卧，听雨更听风。

写毕从前事，邀来壑底松。问侬何计苦飘蓬。

夙夜心秋，夙夜下帘栊。夙夜念伊成怨，相忘不相逢。

74.醉东风·思

罗衾睡重。惊破轻衫梦。

脂粉云鬟相对拥。心事倩他梳拢。

帘外沈坠银芽。腮余几许彤霞。

红豆只今消瘦。黄昏倦唤梨花。

75.寿楼春·口占兼拟梦

清宵添新凉。听鸣蝉戚切，遥落西窗。

独个噙愁供恨，顾怜残香。

寥望着、池中央。触绪应、无言还伤。

记竹苑新疏，长亭瘦影，眉眼若凝霜。

经分袂，牵离肠。对红笺冷字，含咽衔觞。

醉里真真低唤，恍临南乡。

寻比翼，询萧娘。沐雨丝、徒增思量。

近沙岸闻鸡，东君遣侬湔浣裳。

76.酹江月·拟醉吟

湿红鱼浪，向晴空搅起，一怀腥气。

入眼云峰余万仞，直上水晶宫里。

泛棹凭江，单衣狼藉，旧事都删洗。

晚炊烟吐，忽闻华表清唳。

看尽幽草斜阳，星辉夜射，桂魄凉千里。

寂寂婵娟黏对影，问我何当归矣。

应是乘风，翩然逐鹤，幻杳过幽蓟。

琉璃酲破，庭前山雀松腻。

77.咏郅君府

妙哉郅君府，佳木秀垂阴。青桐性高澹，若榴自幽深。

椿树居其北，向晚抱风吟。杏子居其东，夏至听蝉音。

披星数十载，福慧禄寿全。华表鹤为宾，门客亦儒贤。

昼能与宾欢，夜能枕月眠。枕畔置琴棋，案上横诗篇。

诗名风雅颂，晨起每吟哦。琴声若流水，杳杳漾清波。

棋盘松子落，风起荡翠莎。妙哉郅君府，拙句试为歌。

78.定风波·口占

昨日燕京啤酒瓶。故人几个叹飘零。

恍惚觥筹交错里。酲醉。手机屏上字不清。

如问明朝何处去。齐鲁。晨时高铁已离京。

但愿此行能解压。下榻。今宵好梦过山城。

79.忆青岛行

日落东山径未荒，云烟海畔笼天狼。

听金沙咀潮声紧，望栈桥头夜色凉。

几欲披衣身有疾，谁家吹笛泪无妨。

拂弦和作龙吟曲，试问何年忆凤凰。

80.秋夜口占

东君别秋水，此去意何如？

离别有归日，往来无转车。

青緌垂老木，红豆寄双鱼。

已近巴陵道，星辉落太虚。

81.浣沙溪·赠云卿

云鬓眉山两对青。目澄秋水若含情。

临家有女唤云卿。

水破金鳞云弄影，指濡红豆月遮瓶。

步娇语细态娉婷。

82.秋感

飒飒秋波沁落乔，隔窗珠雨压芭蕉。

云浮苍海千山冷，玉铸关河一目遥。

秃笔拾来应有恨，情深过处便无聊。

清宵好梦缘何废，知是星桥是柳桥？

83.醉梅花·二九添四

八月新凉已入秋，而今不复去年愁。

无缘殷氏共红烛，幸结云卿逐碧流。

风澹澹，笛悠悠，蟾宫冷魄映清眸。

几番拾笔终难就，爱伴松间灵鹤游。

84.花溪碧·醉后

衔杯一拚消余恨。秋凉触目心添闷。

新怨下眉梢。西辞更寂寥。

彤霞飞玉面。欲宿流华片。

天晚待人归。江头雁正飞。

85.秋夜有思

梨花不语向黄昏，人比西风瘦几分。

雁落江头云浪阔，凉生清夜倍思君。

86.水龙吟·次韵兼中秋怀人

清秋雨过山城，流红欲坠啼声晓。

苍槎遮面，虹桥击水，闲吟汉调。

皓腕娥眉，画屏初浅，檀郎应到。

楚腰柔若柳，青丝垂袂，依依语、尘间少。

灵鹤鸣归华表。绕洪崖、寒花烟杪。

仙姿寸步，流离闭月，袅娉羞草。

低唤云卿，怜牵玉手，怨嗔含笑。

算飘蓬去日，依稀绝迹，愿同君老。

87.念冬

夕照琼林雪意深，瓶梅攒立胆琴心。

南窗瀹茗氤氲久，未待徐郎啜一斟。

88.秋雨

暮雨秋声咏式微，盈窗世味尽沾衣。

龙城石马终衰飒，紫塞铜驼未锦归。

剑底沉沙如作泪，簪头华发自相违。

最怜此夕玲珑月，不待云开已忘机。

89.冬雪

浣雪琼台夜未凉，迎扉痴立忆萧娘。

梵钟清响三更梦，废寝元因桂影长。

90.木兰花慢·四字之灵

玉炉锤白刃，俯首看、焰缠身。

试剑指天涯，形同幻迹，影绝涓尘。

如焚。九江欲锁，更渔夫一笛掩寒昏。

披火自炊云月，衔杯但念谁人？

星辰。飘堕诸神。灯未烬，夜氤氲。

听角声、响彻烟霄海峤，秋杪平津。

沾唇。铁衣烽燹，待枯颅遍野枕犹温。

若问君家何处，吾名且唤为炘。

91.满庭芳·秋夜

枫叶翻窗，桐花傍眼，锱帷一络蛮腥。

卷帘依略，听得朔秋声。

嵇阮诗囊风骨，应便把、悒闷都擎。

素袍脱，焚香瀹茗，心字赋才情。

星罗犹晏寝，拈来促句，看短孤檠。

算别梦他年，如我怜卿。

拂面冰辉沈照，邮铃紧、已厌丘亭。

频呵遣，衡阳归雁，楚袖落梨英。

92.鬓云松令·寒

盥春山，燃凤缕。欹枕琅疏，省记秦家女。

独坐销凝侬不语。拈弄鱼笺，愁入潘郎句。

检寒枝，披鹤雾。横竖无聊，人影相怜顾。

烟草萋萋栖玉树。被酒催酲，总把仙乡慕。

93.次♂韵海藏楼春归

暗黑地牢人不归，平家双子欲双飞。

健身房内跤声响，自在股间蕉气微。

弟大应能翻着洗，艾丝未看已成非。

轮回换步如螃蟹，比利王前顿解衣。

94.醉梅花·念

欲结同心绾鬓丝。小楼新立落花祠。

星来眸底魂为梦，照澈床前影若痴。

风渐紧，倩披衣。香荑一握胜凝脂。

秋清月浅人无寐，为尔销魂当此时。

95.沁园春·记HipHop Party

双轨轻身，片霜盈袖，节近秋余。

幻霓灯酒舍，楚腰纤瘦；俚歌劲舞，玉面清癯。

数举觥觞，频翻青眼，几许宁闲在一庐。

三更渐，算年前旧憾，都赋交娱。

酲酲恍惚扶颅。问将相王侯有种乎？

记红蓝烽燹，东西火并；康城难出，徒见唏嘘。

傧厌今朝，大宽碗面，小丑嘈嚣竟未除。

应幸得，有新枪老炮，竞若良驹。

96.闻金庸作古有思

检点生平廿二年，鹿痕印雪雪连天。

珍馐玉酿啖无味，黄古金梁俱作仙。

掩卷听云嗟白冢，凭书传雁逐黄泉。

神州子弟今犹在，寂寞谁同温瑞安。

97.冬初有感

中原不见陇头吟，天府连江气愈森。

兴废逐流多怅慨，行藏在客主浮沉。

含烟皓月空余影，凝露清宵复湿襟。

每感殷勤当此际，何妨折病唤新春？

98.冬有口占

人生失意应邀月，举杯对影影还真。

寂寞青丝寂寞雪，梅花满地不开门。

插菊九日空寄远，桂魄章台已若尘。

举头不见当时赋，颔首低眉踏雪痕。

君不见相思到尽无由诉，纵得玉酿无精神。

醉卧堂中唇渐裂，渴寻梅子未及春。

坦胸高唱将进酒，一怀豪气半残身。

纵有苏黄邀作友，不及花下痴笑伴伊人。

弃旧笔，掷千金，不为功名谢此身。

待他年衣锦归乡处，我为漂泊天涯人。

99.南乡子·岁末

暮隐斜阳。识取南山一片香。

剑卷龙吟沉铁处。回顾。不悔生平敲子误。

100.岁末随笔

岁末起笔拟诗文，才道心头相思误。

忆昔交游花下舞，从今各作天涯路。

扶头不觉梦沈沈，武陵桃花源一渡。

仙君唤我同其游，散吟太白酒后句。

剑光寒彻十四州，酩酊不觉醉荡步。

乘鹤西巡拜天姥，仙源岂知朝与暮。

懒呵笔，闲烹兔。呼剑来，随月去。

欲览云峰和海阙，梦觉窗头闻鸟语。

玲珑心思无人知，胸中壮志更谁与？