**天冷**连宵听秋雨，天冷正宜眠。

几次重回到，二零零四年。  
     2009年10月  
      
**月**

月光如水银，流照一孤身。

今夜这轮月，属于这个人。  
     2009年10月  
      
     **谢友人邀K歌**

K歌我不去，去了又如何。

悲喜几千首，能听哪首歌？  
     2009年10月17日  
      
   **菩萨蛮**     锦江当日花如火，撷花你我临江坐。江畔绿杨斜，与君铭上邪。  
     垂杨依旧绿，君已永辞去。泪眼望行程，青山仍有棱。  
     2009年10月17日  
      
     **出游五首（选三）**     **鼓浪屿**与诸君子登佳屿，佳屿初冬暑未清。

棕榈色拥岩岱色，钢琴声伴海潮声。  
野花分径通洋墅，白鹭盘风到远瀛。

记忆私藏相机里，他年蜜月再成行。  
     **上丅海夜行（用今韵）**车流如血乱红明，深夜偕行不夜城。

光影斑斓浮静海，楼林尖锐刺寒星。  
几多悲喜又开演，一道浦江只自横。

满腹相思无处寄，于繁华处最孤零。  
     **满庭芳 西湖**     我在西湖，西湖如你，寸寸教我流连。垂杨轻雨，交织着疏帘。帘外水光柔静，画舫过，皱了青山。湖心岛，是谁在奏，一曲曲离弦。  
     千年。烟雨里，许多故事，正在流传。有贤臣良将，才子红颜。踏上断桥想起，那把伞，那段情缘。独沉默，凭栏杆久，到渔火阑珊。  
     2009年11月  
      
     **水调歌头**     彻夜不能寐，我与我交谈。香烟化作回忆，于手指纠缠。可恨人生如戏，剧本教人沉溺，上帝只旁观。刚进入扉页，双鬓已微斑。  
     一双眼，一个梦，一些缘。一枚标点，将我搁浅在沙滩。昨日芸芸过客，今日悠悠沉默，明日未能翻。夜色重如柜，夜色黑如棺。  
     2009年11月30日  
      
  **菩萨蛮 闺情**     心头忧悒知何似，一种深蓝深到紫。静倚黄梧桐，夕阳沾睫红。  
     独立到幽寂，茗叶手中碧。浸透素罗裙，月光如水银。  
     2009年11月30日  
      
   **窗镜**         开灯点亮夜之煤，以窗为镜不胜哀，眸子已浑髭已草，措手不及中年来。我向窗中人久顾，分明是我儿时我之父。我父而今鬓已霜，我祖而今弱如瓤，我祖常提年少事，少年同伴多已在山冈。悲夫悲夫世间人，究为何事扰纷纷，请看表盘指针转，你我搭乘地球绕日亦唯数十巡。莫悭爱，莫惜金，二者弃我远，惟对浊酒不辞频，惟劝天公，莫赐辛酸无数为诗料，莫降得意剧本于我身。饥得食，困得眠，倏忽重至此窗前，眸子无光髭成雪，无悲无喜到暮年。  
     2009年12月2日  
      
     **始知（用今韵）**夜夜端杯到夜深，泪痕干去剩伤痕。

始知情场如官场，愈付真心愈痛心。

 2009年12月5日  
      
     十二月六日绝句六首  
  **相得**     吾句渐凝练，吾心愈戚惶。

才情与愁绪，相得两相彰。  
   **临风**     地表转晴晦，云幕迅平移。

飞叶动思念，不知思念谁。  
   **尤需**     情诗百余首，赚得未嫌迟。

今日欲忘却，尤需万首诗。  
     **博文**     博文皆血泪，一日一更新。

感动旁观者，无干当事人。  
     **未送出之礼物**     杭丅州丝绣与银钿，当时想象博微怜。

而今折贱换杯酒，剩有真情不值钱。  
     **诚愿**     和谐社会自欢欣，国富民强公仆勤。

诚愿加鞭到共产，爱情可以按需分。  
     2009年12月6日  
      
   **晨倚**     冬雨潇潇梦里凉，清晨倚阁意微茫。

我心一树梧桐叶，多少娇黄转暗黄。  
     2009年12月7日  
      
     **于窗**     遥山近厦影幢幢，寂寞奔流如大江。

雨落深宵同听取，你于梦境我于窗。  
     2009年12月8日  
      
  **某窗**     某城某巷夜初深，某个窗中灯似银。

屋里轻歌屋外雨，忧伤裹着不眠人。  
     2009年12月10日  
      
     **溪畔**     索溪之畔绿杨堤，多少温柔事转迷。

他日相逢或颔首，你和佳婿我和妻。  
     2009年12月10日  
      
     **夜起**     披衣静起梦犹残，坐向阳台之一端。

入口浓浑茶似药，锁身黑紧夜如棺。  
     背诗暗合古人恨，滴泪潜偿昨日欢。

新炭愔愔终未暖，雨声愈听愈深寒。  
     2009年12月11日  
      
     **夜色**     黑暗如铅压小城，独将眸子作幽灯。

大风吹不开重幕，忽有孤星裂夜明。  
     2009年12月11日  
      
     **偶翻《青桐》**     当时如叶各飘零，今日青桐可愈青？已葬寒蝉竟无骨，应栖雏凤赛翻翎。  
     暮春浓盖覆佳侣，冬夜疏枝漏小星。愧我不堪重拾梦，玉壶早是满荤腥。  
     （《青桐》为文学与新闻学院青桐文学社社刊，我曾忝任过主编）  
     2009年12月11日  
      
   **读《元明清诗鉴赏辞典》**     力推遒劲或幽清丅，真正精华只二成。貌似诗歌如股票，三分本事七分评。  
     2009年12月11日  
      
  **烟瘾深**     昔年我作《烟瘾大》，烟瘾日深未得瘳，如神龛前之香烛，根根相续不可休。凝作松脂涂我手，结成阴霾蕴我眸，恰似蜂蜜填蜂穴，肺泡之中满焦油。而今呼吸唯轻浅，深之痛若鱼挣钩，他年我死割我肺，晒之切之裹之可以作烟抽。何事香烟不能戒？非干深冬熬夜之取暖，非干灯红酒绿之应酬，烟叶原是忘忧草，燃之稍可化悲愁，我愁尚余三百石，我烟尚需几扁舟，泛扁舟于酒湖上，直通银河回望一星曰地球。

2009年12月13日  
      
     **次韵答寄金鱼**     前月寄诗今始回，应饶风雨总相摧。似波情绪渐成涝，如剧生涯未换台。  
     一任玉壶随梦碎，尚留酒瓮待君开。埋头近拟作蚯蚓，下饮黄泉上食埃。  
     2009年12月14日  
      
**孤岛**     一种忧伤花一丛，互如孤岛不相通。请君细细嚼菊蕊，略与我心滋味同。  
     2009年12月14日  
      
 **花瓣**     情怀易绽易吹落，旋逐流波不复瞻。故展诗笺为玉簟，尽承花瓣作书签。  
     旧时颜色半枯死，近日缤纷又疾添。试把新陈次第咀，一般滋味略无甜。  
     2009年12月14日  
      
   **读诗绝句八首**     花贵写心非写形（1），江西妙笔点难成（2）。芙蓉开落春红谢（3），一是忘情一挚情。  
      
     同源艺术本难分，一座心山数朵云。温八叉如拉斐尔（4），杜工部似贝多芬。  
      
     情是内涵才是颜，纷纭词汇是裙衫。真诗人似雅芝姐，古服时装俱耐看。  
      
     千秋李杜耀华章，尚有痴人比短长。菲尔普斯博尔特，不知谁弱复谁强。  
      
     “苟利国家生死以，岂因祸福避趋之”。诚知此类句多也，纂者已删牌坊诗。  
      
     平生际遇总非平，艺术之花血灌成。我信诗人如烈士，捐躯不是为虚名。  
      
     三年两句技宜休，字底真情是重头。多少人于火车站，一声珍重泪狂流。  
      
     断代分诗总不真，某些内核永因循。悲情天使频转世，曹植义山黄景仁。  
     （详注：（1）写心：写自己之心非花之心。（2）江西妙笔：江西派。（3）王维《辛夷坞》木末芙蓉花，山中发红萼。涧户寂无人，纷纷开且落。李煜《相见欢》林花谢了春红，太匆匆。无奈朝来寒雨，晚来风……（4）温八叉：温庭筠。）  
     2009年12月15日  
      
     **冬暮**     冬天白昼迅难留，独立窗边暮色幽。几米斜阳沾我睫，一藤残雪上邻楼。  
     谁家厨亮人归早，院角梅开风转柔。墙外小溪声不止，似言寒冷似言愁。  
     2009年12月17日  
      
     **踏莎行 暮**     心事深蓝，天云幻紫。夕光如锈生城市。车流人海涌苍茫，路边残雪脏于纸。  
     霜上橱窗，烟升巷子。霓虹点亮招牌字。高楼钟响鸽纷飞，通知寂寞才开始。  
     2009年12月18日  
      
   **侠客行**     灿灿华楼高插云，顶层深夜宴嘉宾。闲话民生品珍馔，各自贵人拥美人。男侍敲门推门入，颔首转身轻闭门。礼帽压低西服挺，托盘为换热毛巾。毛巾欲尽现枪丅支，却取毛巾从容拭。美人尖叫贵人散，刹那容颜如白纸。微笑不语点扳机，次第眉心生红痣。屏中血液绽梅花，毯上脑髓落栀子。谁于背后掷餐刀，抬手轻接如羽毛。随即腕转头不转，一叶寒冰没睡袍。谁据窗沿握窗帷，欲下不下惧其高。眼见其人踱步来，失足一呼堕云霄。门边伏二桌边五，坠楼又一合其数。众女失魂瘫于地，只有泪痕无伤处。踏窗跃向邻楼去，黄叶萧萧著风雨。已换衣衫下长街，回瞥警灯如花聚。

2009年12月18日  
      
   **乍晴**     散会梦初醒，提包出礼堂。惯常听雨水，失措对阳光。  
     景耀愁眸暖，泥蒸落叶香。逢人搔首笑，心事暂深藏。  
     2009年12月22日  
      
     **知有（新韵）**     总浏览量上升急，近帖依然少点击。知有新人来做客，从头翻我强说集。  
     2009年12月22日  
      
     爱纵  
     爱纵无因恨有因，高窗雪夜自伤春。欲提镂意琢情笔，独缺入诗如画人。  
     背影几回曾错辨，前程终世未宜询。四时节物昔同赏，无计来年不湿巾。  
     2009年12月23日  
      
     酒吧归来醉作  
     能有几回乐，休提一段伤。频将赵兄酒，暂作孟婆汤。  
     画壁灯如魅，舞池人欲狂。方知老词客，仍是少年郎。  
     2009年12月23日  
      
     临江仙 平安夜  
     昨夜饮酒四场,大醉,今日醒后作  
     街上流行红帽子，雪松开满寒星。橱窗灯火很温馨。空中飘圣曲，谁在仰头听。  
     场景年年都类似，无非换了心情。无非影子已孤零。无非深巷里，买醉到三更。  
     2009年12月25日  
      
     一片  
     风中一片又辞枝，宛转飘零到地迟。叶落犹如撕日历，惊心最是欲无时。  
     2009年12月26日  
      
     拥衾  
     一种闲情久已疏，透帘冷日雪光如。拥衾到午不须起，读罢花间读四书。  
     2009年12月26日  
      
     将赴市院临行呈刘检三首（选一）  
     肩上行囊百物轻，心头沉重是离情。听差此去任升落，永是恩君帐下兵。  
     2009年12月26日  
      
     对雨  
     换尽眠姿梦不成，已无枯叶有枝鸣。相思病似风湿病，最怕夜来寒雨声。  
     2009年12月28日  
      
     对雪  
     最高楼上雪飞时，逸兴长如百尺丝。把酒观书颇自负，吮豪拟改古人诗。  
     2009年12月28日  
      
     一冬  
     一冬雨雪烂青柯，吟里光阴如掷梭。知是闲愁不对偶，近来残句比诗多。  
     2009年12月28日  
      
     一轮  
     一轮白玉灿生芒，落满山城如雪霜。已在故乡心似客，不知对月忆何方。  
     2009年12月28日  
      
     自知  
     窗上霜花暗叠加，凌晨酒醒乃斟茶。如蛇长夜挪腹甲，似马青春余尾巴。  
     仍有蓝莲开梦底，更无红豆发天涯。自知一种情难剃，所以前程不着裟。

 2009年12月29日  
      
     翻《唐诗三百首》  
     忘篇唯记句，今日又重温。翻页香缠手，超群语摄魂。  
     好诗如美妇，小别胜新婚。兴起自斟酒，端杯一口吞。  
     2009年12月29日  
      
     擦鞋翁  
         东门某某超市前，有一老翁踞路边，头上不如手上黑，邋遢衣角漏黄棉。目光长将过客逐，不看人面看人足，口里声声唤擦鞋，手持木刷击木杌。人车喧闹涌如潮，彼自不移如岸礁，过尽千人难挽一，闲来暂把纸烟烧。我院正在超市左，上班必从此路过，今日忽觉鞋已脏，便向翁前椅中坐。见有皮鞋杌上伸，掐灭纸烟夹耳根，挪我此足放平稳，埋头更躬已躬身。“请君亲自挽裤脚，我手油多恐不妙”。便取硬纸插鞋腔，已将踝处袜围好。大小毛刷三四支，剔尘抹油各宜之，手背皴满何忍看，恰如鞋革未鞣时。展布绷拉呼吸促，熠熠寒光生黑玉，起身付与两元钱，欲多付之恐成辱。  
     悲夫悲夫擦鞋翁，深冬坐此寒风中，定有辛酸何必问，我自力薄难变通。街巷南北与西东，共此营生人无穷，各自亦有悲故事，亦迎酷暑与寒风。烦请天公听一言：晴日不脏雨不干，二时肯擦鞋者少，多作雨后转晴天。烦请读者听一语：举足之劳可常与，鞋是仪表需勤拭，莫论天气晴或雨。  
     2009年12月30日  
      
     菩萨蛮 新年许愿  
     新年快到烟花璨，庄严许下三桩愿：一是有钱花，心情上好佳。  
     二来迎美妇，生个一零后。三要少加班，轻松每一天。  
     2009年12月31日  
      
     暗香 雨夜独行  
     雨丝凌乱，与无边墨色，构成今晚。一把浓愁，撑作宽深黑绸伞。沿着长街浪迹，心底事，让风吹散。以步伐，量影之长，量一世之短。  
     如幻。水中璨。把冷艳光华，踏成残片。暗香弥漫，经过某家纸花店。于是临街良久，人似鲫，我如河岸。忽一滴，凝作雪，缓飘于脸。  
     2010年1月2日  
      
     夜读《强说集海选修订存档版》  
     犹自编排自印之，订成小册手中持。数回吟咏一杯酒，五载悲欢二两诗。  
     天地江山同誓夜，川湘琴瑟各鸣时。炉光欲灭窗将曙，掩卷关灯有所思。    
     2010年1月3日  
      
     晨起口占  
     倚枕无聊望彩云，别来音讯不相闻。今朝忽觉公平了，一十三天未梦君。  
     2010年1月4日  
      
     风雨  
     日已西沉月不开，垂帷略动使人猜。大风一匹嘶鸣过，寒雨千条簇拥来。  
     漉漉霓虹纷坠地，愔愔才子独登台。当时旧誓天忘否，须遣冬雷为我哀。  
     2010年1月4日  
      
     醉里口占绝句  
     夜夜端杯到夜迟，一翻博客一哀之。寄言伤我二三子，卿等留名皆在诗。  
     2010年1月5日  
      
     雪人  
     各自凄寒孤独身，窗中窗外望相邻。与君共惜此冬季，一样春来成泪人。

2010年1月5日  
      
     雪三停（选二）  
     一停  
     断续飘来数百枚，门前尽扫不成堆。一车白满当街过，知是刚从山里回。  
     三停  
     街灯熄了夜沉沉，持酒临窗仍自吟。一客足音如切纸，始知积雪已蛮深。  
     2010年1月6日  
      
     湖  
     天辽水阔暮云低，半晌无风疏柳齐。几粒小舟移远渚，一痕残雪写长堤。  
     深怜幽玉谁同泛，欲下严霜鸟自啼。立到渔人收钓了，粼粼月影望中迷。  
     2010年1月7日  
      
     漫成绝句五章  
     我身一杯具，我心杯中水。俯仰坐卧行，皆有波澜起。  
      
     一种旧情绪，未与岁月迁。落款常写作：二零零九年。  
      
     或在天之涯，或恰擦肩过。或在地底眠，或在子宫坐。  
      
     说到无言后，头像转灰迟。恐君知我意，复恐君不知。  
      
     拥挤的人海，熟悉的小城。身旁无同伴，便如在远行。  
     2010年1月7日  
      
     古绝六个  
     当时不解情，但觉舌如蜜。倘使可重回，惟愿啮君臂。  
      
     情死不留冢，当风扬骨灰。何以遗旧物，件件竟如碑。  
      
     一日即以杳，隔岁何其长。我立新年首，忆旧如望乡。  
      
     临壁观草书，情如壁上墨。淡至欲无时，忽复转深刻。  
      
     数日不思酒，酽茶只自斟。隔代乃修史，痛定乃扪心。  
      
     修远之征途，数里布一刃。平安夜以远，情人节以近。  
     2010年1月8日  
      
     失题二绝  
     战战兢兢泣，熙熙攘攘来。今朝渣滓洞，非为一人开。  
      
     庙堂无新事，二人对弈耳。厉王调半盘，强吃一卒子。  
     2010年1月8日  
      
     永遇乐 欲羁  
     筵散门开，雨微灯润，城市初晚。酒力敦柔，衣香浅静，双影牵移缓。酌言斟语，几回沉默，撑朵积云为伞。谁先至、留人怅惘，圆漪一街轻绽。  
     小屏重对，试敲轩户，寂寂伊人不见。故把交谈，从头翻起，夜色深如缎。前尘落定，偶然扬起，未似旧时飞满。余生里、疲心欲羁，请谁作茧。  
     2010年1月10日  
      
     踏莎行 K歌  
     光影浮游，酒香凛冽。清音飘落泠如雪。旧歌易惹旧情怀，为谁唱到千千阙。  
     记忆成烟，容颜似月。夜风吹展新书页。心思一曲却无声，化为临别深深瞥。  
     2010年1月11日  
      
     堪嗟几伊人

青春如一天，今已廿三点。堪嗟几伊人，匆匆经身畔。树腰橡皮筋，桌上三八线。信笺钢笔字，单车麻花辫。深黑之一瞥，洁白之一粲。桃红之一吻，檀紫之一叹。炊烟之温馨，灯酒之迷婉。天地之永恒，云霞之短暂。我心一小池，莲子池底陷。伊人则煦风，无意掠池面。外发为华章，荷花开杂乱。内蓄为柔情，藕丝折难断。满池皆已矣，池水浊且浅。青春如一年，今已过冬半。  
     2010年1月12日  
      
     拟为古绝十四首  
     各看无关人，各言无关事。目光偶交接，便觉面如炙。  
      
     昨夜未梦君，今夜需梦见。所以众人前，拼死觑君面。  
      
     左侧变压器，右侧垃圾堆。知君必经此，故已数来回。  
      
     前日借君米，昨日借君钱。今日还君米，君钱明日还。  
      
     晨起试西装，未知君喜好。明黄似太嫩，藏青似太老。  
      
     历朝诗在柜，近日积尘多。倚枕一杯酒，夜翻徐志摩。  
     2010年1月27日  
     亦如糯米酒，白日长沉醉。亦如大叶茶，深夜长不寐。  
      
     纷纭众频道，调去又调来。未知君此刻，正看哪个台。  
      
     掌我乐与悲，予我罚与赏。不知君何如，忽觉君如党。  
      
     佳期初约定，后天共晚餐。欲吞安眠药，一觉到后天。  
      
     青史谁能管，红颜自须珍。能得天下者，未必得一人。  
      
     唐诗失于丽，宋诗失于灵。一种真情愫，淳朴如诗经。  
      
     想君应已起，想君应已餐。想君应已沐，想君应已眠。  
      
     独立小窗前，风铃自摇曳。阖眼静忆君，心头如融雪。  
     2010年1月28日  
      
     新租房之夜  
     又徙城西之陋房，未通宽带夜初长。渐忘文债兼情债，只有书香杂酒香。  
     灯色隔江花数嶂，乐声流枕雨千行。床头柜上零钱乱，忽悟单身易小康。  
     2010年1月30日  
      
     睡起  
     每逢周末便关机，睡到自然醒亦疲。昨夜小城应有雨，前天包子忽生霉。  
     又于厕里得残句，还向厨中寻冷炊。垃圾复留明日扫，今朝无客亦无箕。  
     2010年1月31日  
      
     饭后倚窗  
     栏杆简约屋檐低，独倚窗台与树齐。一盏咖啡掌心暖，半城灯火望中迷。  
     咸枯往事如熏肉，甜冷微风似雪梨。期待新年成邂逅，此时伴我走长堤。  
     2010年2月1日  
      
     除夕及初一古绝四首  
     寥寥数言语，老泪作雨下。我心如硬盘，尚未格式化。  
      
     心底诸种子，勃发忽如针。欢乐勉可忆，不可忆艰辛。

青瓷昔已碎，花笺昔已烧。却凭一滴泪，穿越到前朝。  
      
     短信皆群发，此条因君写。但说新年好，未说情人节。  
     2010年2月14日  
      
     浣溪沙  
     泪正流时叶正黄，一冬雨雪满潇湘。而今兰芷欲飘香。  
     刻骨追思埋地底，从头相信有天长。深情一种待君详。  
     2010年2月21日  
      
     河堤散步  
     水中岸上两鲜明，一段长堤每夜行。了却公文如病愈，喝完小酒更身轻。  
     时惊情侣偷睃眼，偶忆佳诗便放声。忽见拱桥桥洞里，有人向褥哄啼婴。  
     2010年2月22日  
      
     正月初九床上见烟花  
     烟花绽城角，似为引春花。蓝紫幻窗户，凄凉凋水涯。  
     情终如此物，梦碎作飞鸦。黑夜正汹涌，将愁入万家。  
     2010年2月22日  
      
     水涯  
     山城入定谢繁华，独倚阳台近水涯。江上诸灯暗如枣，天边一月大于瓜。  
     何须浮海鸥为侣，纵使御风情作枷。桃李不开梅已落，倾杯眠去梦蒹葭。  
     2010年3月4日  
      
     烟二首  
     入口便分浑与清，惯知危害不心惊。朋皆醉后一房满，稿未成时彻夜明。  
     到底戒除原是爱，至今厮守只余卿。人间迷雾深千倍，直欲相携作远行。  
      
     清晨相续到凌晨，隔雾观之世愈真。心已尽伤谁计肺，齿皆深黑未离唇。  
     与诗皆是囊中友，共酒长为座上宾。复又今宵燃记忆，仰天吐向月之轮。  
     2010年3月4日  
      
     夺锦标 存照  
     把酒勾愁，凭诗遣闷，刹那青春飞去。往顾征途唯见，才气为云，泪光成雨。此寒宵坐直，汗淋漓、促喘深虑。夜之煤，压顶千钧，静默香烟如炬。  
     便以斯篇作序。此后人生，力写荣光章句。要把浓茶当酒，将策更诗，固巢修羽。伺风雷激动，看孤隼、凌空盘觑。乃轻挥、现实之镰，刈断芳菲情绪。  
     2010年3月16日  
      
     春天绝句四首  
     雨后田园披薄纱，小渠得水便喧哗。淋漓绿意油菜叶，恣肆春光油菜花。  
      
     山林幽静石阶斜，满鼻奇香未见花。一树椿芽待人炒，红于霜叶嫩于茶。  
      
     满地芦芽忆苏轼，一坡竹笋忆熊猫。迟时山野花成锦，却忆何人却寂寥。  
      
     春风柔软日光鲜，艳李浓棠恰斗妍。几树梅花蔫未谢，八零后在一零年。  
     2010年3月23日

寄亭长、旧雨庐主人二师  
     寄亭长  
     落花需溅泪，抢寄落花前。违晤近三载，伤心忆四川。  
     蕙兰终自佩，桃李愈争妍。愧我沉沦久，如何报涌泉。  
     （涌泉言涌泉之恩，非滴水之恩报之以涌泉也）  
     寄旧雨庐主人  
     靓照当同赏，奇文岂自珍。娇儿应断乳，博客已生尘。  
     绿坝拦洪水，皇恩沐万民。和谐需共赞，莫做武陵人。  
     2010年3月30日  
      
     寄郑剑  
     交友求一似，与君诸面同。好文兼好色，装逼亦装疯。  
     思念在诗外，童年续梦中。何时再相聚，大醉忘鸡虫。  
     2010年3月31日  
      
     寄金鱼  
     失意无南北，读君之秀章。感怀兼愤世，魔笛与投枪。  
     诗戒愁方去，身殂名岂扬？何如斫棱角，利海试奔忙。  
     2010年3月31日  
      
     寄微云河汉  
     从文知饿死，从政与从商。别后音书少，春来花草香。  
     举杯君若在，停笔意微茫。每忆川中友，随之忆旧殇。  
     2010年3月31日  
      
     清明四首  
     扫祭途中  
     雨后青山嫩四围，山中几处起烟堆。山沿时有市民下，提着椿芽竹笋回。  
     看电视（新韵）  
     为党捐躯故事多，演员含泪唱悲歌。屁丅民死后情绪稳，盛世惟须怀楷模。  
     跪拜先人  
     祈愿皆缄口，发财或升官。我有一心愿，亦是不能言。  
     无题  
     风雨渐衰云阵苍，高楼独倚意茫茫。隔年记忆如翻梦，此日相思似悼亡。  
     草木应时重鼓舞，山川于我已沧桑。倾杯还复倾杯酒，乌丅有之乡在醉乡。  
     2010年4月6日  
      
     窗敞  
     窗敞帘开近水滨，繁灯如梦好风频。古诗集里消磨夜，骤雨声中断送春。  
     惬意有烟兼有酒，闲愁无尽亦无因。每于醉后即遗世，何必桃源思问津。  
     2010年4月21日  
      
     拟为绝句三首  
     素白衣裙淡淡风，池塘青草夜鸣虫。祈求此刻能凝固，你我依偎琥珀中。  
       
     隔水隔山遥不堪，夜如桑叶月如蚕。不眠我与君之梦，值此良宵又坐谈。  
      
     一天一夜一篇诗，写到佳期不怨迟。手似玉梳唇似剪，理除别后万千丝。  
     2010年4月21日  
      
     咏史  
     历史皆重复，万年如一年。兴邦依土木，多难自人天。  
     黎庶但求饱，豺狼不尽欢。陈吴揭竿日，岂是为尊严。  
     2010年4月22日  
      
     拟为绝句四首

百人挥手雨潇潇，喧杂声中倍寂寥。撑伞转身车驶去，玉兰一瓣猝然凋。  
      
     相询纵若未离居，意味何如晤面初。直欲腾身四维里，时空轻越似翻书。  
      
     楼林灯影雨潺潺，满屋清凉人不眠。爱此茫茫如海夜，似能奋泳到君边。  
      
     已灭蟑螂已拍蚊，已完公事与公文。屎尿已除餐已饱，了无挂碍但思君。  
     2010年4月25日  
      
     春天四种  
     无酒无人一盏茶，有风有月水之涯。夜深只是临窗坐，看破窗前数朵花。  
      
     春天归去悄无声，缓缓日光如已凝。梅子溜酸瓜片冷，毛尖一盏到清明。  
      
     湖山烟雨孑然身，柳线依依风不匀。红叶满桥撑伞过，情怀一种似伤春。  
      
     拥炉独守到深宵，窗外无声雪色遥。满天忽有烟花绽，报幕春天复寂寥。  
     2010年4月26日  
      
     终归  
     醒来长倚枕，夜色正无垠。重复几场梦，终归一个人。  
     泪流谁为拭，心碎自能拼。将挂菩提树，来生不惹尘。  
     2010年4月27日  
      
     浣溪沙 聊天  
     恰似隔年铅笔痕，情怀淡了迹犹存，当时很傻很天真。  
     近况相询还照旧，空间重踩尽翻新，晚安互道已凌晨。  
     2010年4月28日凌晨  
       
     浣溪沙 读旧信  
     落款依稀是去年，尘封往事复新鲜，心情一种却茫然。  
     椅侧阳光如静止，掌中纹线忽纠缠，凉风吹雨到窗前。  
     2010年4月28日  
       
     浣溪沙 闲躺  
     天气放晴事不多，公园闲躺乐呵呵，微风阵阵草生波。  
     云朵变形三匹马，湖心争吵一群鹅，忽然很想唱儿歌。  
     2010年4月28日  
      
     浣溪沙 吃饭  
     对面新开一酒楼，今天提早把工收，牛鞭清炖土泥鳅。  
     付账老张仍咂嘴，出门小李久回头，择葱妹子露深沟。  
     2010年4月28日  
      
     绝句二个  
     多情余恨意如何，命定三生情劫多。夜夜仰天肠悔绿，瑶池宴上戏嫦娥。  
      
     命里终无不必争，传奇数本遣闲情。姻缘或可期来世，记把余钱买放生。  
     2010年5月1日  
      
     前某日，与朋友吃饭，席中一陌生人，面色如纸体型如杆，以为瘾君子。待其离席，朋友告曰，彼乃鸭子。今日忆起，乃为八句：  
     面容苍白眼无神，枯瘦非因海丅洛因。小弟偏能编绿帽，伟哥助力战红裙。  
     不同职业亦同事，我卖灵魂你卖身。休叹人生太荒谬，世间唯有党恩真。  
     2010年5月1日

踏莎行 即景  
     楼影斜长，蝉声缓滞，老街暮色深成紫。芬芳阵阵漫轻风，桐花大串如悬纸。  
     清脆棋盘，悠闲扇子，儿童当户温新字。张家剩女挽谁回，各人停住皆斜视。  
     2010年5月2日  
      
     减字木兰花 电话  
     阳光温暖，指上蓝烟升缓缓。说到无言，说到当时的校园。  
     丁香枯萎，记忆原来深入髓。约定来生，即使依然伴不成。  
     2010年5月2日  
      
     天台四绝  
     中夜不能寐，天台独倚凭。如将愁发电，可点一城灯。  
      
     漆黑之天际，划过一颗星。横眉兼负手，许愿不曾灵。  
      
     其形已埋葬，其魄总跟随。四面山为冢，满城楼作碑。  
      
     垂俯外栏久，凉风乱发丝。遥遥水泥地，隐隐有强磁。  
     2010年5月3日  
      
     亦无  
     此前如戳未能改，此后如骰未可期。夜半时时泪自淌，亦无眼疾亦无悲。  
     2010年5月3日  
      
     三绝  
     假如能转世，半饮孟婆汤。铭记那些好，遗忘那段伤。  
      
     假如魂亦灭，合葬定当殊。将肉哺一兽，将灰肥一株。  
      
     成空了无碍，转世或逢时。所惧天堂里，擦肩而忘之。  
     2010年5月4日  
      
     夜读  
     漉漉灯光皱，苍苍夜色空。悠游书卷里，小卧雨声中。  
     四季长循转，无时不类同。茫然忆红袖，帷幄满凉风。      
     夜歌  
     歌我之旧作，听之何创新。高低终是调，左右幸无邻。  
     秒杀窗前鸟，雷翻天上人。哑然忆红袖，颓坐举杯频。  
     夜饮  
     小城初立夏，宿雨不生寒。好酒藏春在，华灯入夜阑。  
     解衣巡宇宙，持箸击杯盘。惆怅忆红袖，趔趄还倚栏。  
     2010年5月6日  
      
     鹧鸪天 见栀子花  
     雨后飘来阵阵香，肺中苏醒旧时光。一枝偏要她来戴，几瓣曾经信里藏。  
     虽若雪，不经霜，春愁未愈又成伤。年年栀子花开日，忆起伊人在远方。  
     2010年5月9日  
      
     烟六首  
     湖湘俊杰志无涯，雾里依稀见帝家。铜鼎由须亲自问，火柴总有卫兵划。  
     长征夜倦吸枯草，禁苑春深品雪茄。圣炬曾传九州遍，燎原之日信非遐。  
      
     恰如婊子立牌坊，还售还标损健康。蛮域人民水火困，天丅朝城郭雾云香。  
     九州添赋谁论病，百县脱贫非种粮。回勒晚清应乏计，林公一敕赴新疆。

皆道婚姻坟墓似，合棺毕竟同途。红包备了欠房租。借钱堪度日，南面可称孤。  
     2010年5月26日  
      
     无如  
     自弃苍茫人海中，几回相别与相逢。渐知情种似茶叶，续水无如头道浓。  
     2010年5月27日  
      
     连旬  
     夏花开落鸟声酣，山色消融在碧潭。细雨连旬小城软，可怜湘北似江南。  
     2010年5月27日  
      
     满江红  
     任子凭栏，任泪落、不能为拭。城一角，霓虹聚散，幻红成紫。有力山岚埋痛楚，无情江水浮前事。昔满腔浓绮付篇章，风吹纸。  
     新妆罢，邀谁视。流星坠，同谁指？欲共差池永，奈何衰翅。任子凭栏珠泪落，任之化我心头刺。把余生牵挂吻君唇，唯如此。  
     2010年5月31日  
      
     雨停  
     阳光折露脆，栀子入风甜。远处山如笋，雨停齐冒尖。  
     2010年6月12日  
      
     夏夜听雨  
     箪食居深巷，披衣俯小城。繁灯稀夜色，细雨静心声。  
     高阁书应润，暗枝莺倍清。当时晴月下，相谑捕流萤。  
     2010年6月12日  
      
     连旬雨初晴  
     连旬雨初晴，大赦或如此。离案弃公文，开窗俯城市。泥气苏鼻腔，暖光揉眸子。群山久渺遥，嫩净忽咫尺。山放万楼明，豁唇露全齿。可辨山崖皴，可辨楼牌字。长河粗如桶，长街平如纸。船车皆若喜，奔忙无驻止。我持一杯水，心亦澄渣滓。自笑风雨夕，凭栏欲愁死。  
     2010年6月13日  
      
     又雨  
     宿雨今初住，晴光似蜜稠，所以撰前篇，以诩弃悲忧。诗成改未定，风雨复啾啾，如共美人寝，竟是伪娘刘。几欲訾天帝，戏我如耍猴，转念乃释然，惭愧自挠头。雪雨盈冬夏，花叶落春秋，气候因时作，岂与尔为仇。推诸离与合，推诸沉与浮，万事早内定，示尔以拈阄。世人好受虐，不饿亦寻愁，内心牵外物，何以得自由。在世图饱暖，此外不需求，除非两年内，能混如此牛：欧元赚十亿，或位至诸侯，二零一二年，淡定上方舟。  
     2010年6月13日  
      
     起风  
     高窗孤倚处，晴夜起风时。白月晕如浸，苍云坏若撕。  
     山携小城定，心逐细埃驰。华胥今凉未？回床试梦之。  
     2010年6月21日  
      
     五古六首  
     如嗅雪中梅，如听云中竹。如观池中星，可怜不可触。  
      
     山高不胜水，枝高不胜莺。云高不胜雨，才高不胜情。  
      
     溶质与溶剂，其类需相宜。一涡浅浅笑，心化百重漪。  
      
     逢人呼美女，一惯老油条。偶逢之子面，脸红如蜜桃。  
      
     红颜能误国，读史长不信。近来颇误工，幸无皇帝运。

  子如葡萄牙，我如北朝鲜。知难当自退，何需探深浅。  
     2010年6月  
      
     欲取  
     朝朝相见隐相思，夜夜凭栏不自持。欲取月牙为粉笔，向天书与世人知。  
     2010年6月  
      
     无事  
     闲卜青茶不闭门，几时窈窕过红裙。机关无事走廊静，长捧宋词如读君。  
     2010年6月  
      
     立堤  
     无声细雨入清波，一岸稀灯夜几何？悄立长堤城市寂，风如河水我如螺。  
     2010年7月14日  
      
     无定  
     忽有微霜上鬓丝，多情仍似少年时。红尘浪迹偏无定，轻负佳人痛赠诗。  
     2010年9月1日  
      
     闻湖北宜昌拟为新掘出3千名抗丅日国。军先烈建纪念碑  
     党疼国爱一何长，七十年前迹可彰。暂勿坟前盼屏幕，小兵张嘎建功忙。  
     （“党疼国爱”、“盼屏幕”见王兆山词）  
     2010年9月4日  
      
     有感  
     听惯光阴鸣镝声，时添白发岂须惊。榻旁人美擅搓脚，宴上酒醇宜濯缨。  
     才气未销当自恋，春心偶动不关情。煌煌盛世民皆乐，容我沉沦在小城。  
     2010年9月8日  
      
     三年  
     侍衙三载意何之，检点行踪不自持。竟把师传宣政绩，端拿民俸湎闲诗。  
     红尘歌舞流连处，暗夜凄惶坐起时。来者可追能避否，家山应绽菊花枝。  
     2010年9月9日  
      
     泡方便面有感  
     无肴无酒岂需哀，塑碗撕开待水开。面饼丰肥知物阜，酱包凝固感秋来。  
     经年况味终如故，每日生涯不可猜。欲籍此君成独善，民膏一任钓鱼台。  
     2010年9月17日  
      
     漫成古绝五个  
     胸中匕千柄，不可试吐之。半为隐私事，半为敏感词。  
      
     三日凉风长，十日热光迫。秋是一熟丅女，故纵世间客。  
      
     持笔伏文案，持铲入厨房。了却人间事，持酒坐月光。  
      
     一我襁褓啼，一我病床卧。一我地底眠，一我此处坐。  
      
     科教政文哲，人杰纷无数。二十六岁时，轨迹各何处？  
     2010年9月19日  
      
     听雨  
     小城影茫茫，薄衾风缕缕。以心为河床，静纳一宵雨。  
     2010年9月21日  
      
     今又  
     薄酒数杯听夜雨，数杯薄酒望晴空。秋风今又展长卷，背景依然我不同。  
     2010年10月4日

卜算子  
     梦里任君来，梦里凭君去。梦破晨风却矫情，吹下千行雨。  
     把酒亦无聊，开卷还无趣。换件西装试出门，找个人相遇。  
     2010年10月5日  
      
     古绝二个  
     读诗识我才，读文识我思。同衾识我体，我心竟谁识。  
      
     漫天风萧萧，四野虫即即。秋声不在兹，在我长太息。  
     2010年10月8日  
      
     读强说集、未休集  
     细雨当窗夜愈宁，昏黄灯下字如萍。把杯徐咏七年事，欲雇红颜对坐听。  
     2010年10月8日  
      
     满庭芳 暮眺  
     风景疏狂，不关风景，心事要我凭栏。举杯长眺，暮色满山川。一捧参差楼阁，残照里、尽镀金边。忽如泻，车流人海，莽莽作潮喧。  
     岑然。铺淡墨，一濡昏月，几笔炊烟。又浮华荡漾，颓废流传。物境年年类似，惊此次、已是中年。亦应老，胸中百种，到底未能言。  
     2010年10月8日  
      
     夜读  
     倚枕读庄子，心头百虑澄。凄清一窗雨，温暖半床灯。  
     是梦亦当惜，无涯仍可征。知之而不避，随意趁衰兴。  
     2010年10月15日  
      
     公园  
     阵阵西风黄叶喧，星空今夜又重翻。与君不恨相逢晚，携手公园作校园。  
     2010年10月17日  
      
     下班途中值落照  
     夕阳无力搁楼林，明暗反差墨与金。夕光如线似能拨，摊手聚之溅为沫。偶然回头相忤视，一池温水洗眸子。淋淋漉漉沾我睫，万物生芒互重叠。休说落照四时同，他时不及此时红。此时山枫飚烈焰，非是霜染非血染。  
     2010年10月19日  
      
     满庭芳 暮起  
     借酒销愁，借眠销酒，醒来孤独谁销。夕阳微剩，秋景最萧条。偏远山城似弃，况今岁、潦倒城郊。况将老，况伊人远，况满路腥臊。  
     飘摇，曾几次，形骸放浪，肺腑号啕。忆青春情涩，少壮心高。夜色悄然注满，一弯月、静置如刀。斟杯酒，饮而睡去，心事付明朝。  
     2010年11月2日  
      
     西江月 办公室  
     漫把公文草就，闲将网帖收藏。烟灰缸满水杯凉，椅侧阳光跳荡。  
     往事都如注定，前途一贯迷茫。左厢新进少年郎，右室白头处长。  
     2010年11月3日  
      
     西江月 夜行  
     脚步打开夜晚，寒流涨到冬初。橱窗影像已模糊，呼吸微凝如柱。  
     灯火满街呓语，星空一页天书。繁华深处似虚无，路口茫然久伫。  
     2010年11月4日  
      
     绮罗香 秋日  
     暖日明和，长风净爽，送走悲秋情绪。搁下公文，搁下古人诗句。高楼望、一派山城，澧江水、直穿而去。好楼台、好片孤舟，好些鸟雀竞相语。

  人间纵是逆旅，但可倾缸纵酒，何劳杯具。剃我浓须，仍有青春些许。正无穷、际会如潮，更多少、美人如玉。做甚么、题叶埋花，倚栏听冷雨。  
     2010年11月5日  
      
     做羊肉汤锅  
     小施厨艺煲肥羊，休说浓汤最最香。将我三千情种子，炼成一粒请君尝。  
     2010年11月8日  
      
     临窗  
     临窗坐久不知寒，欲赋新词却惘然。半夜山城灯可数，空茫宇宙地如悬。  
     多愁剧本三千页，大梦生涯廿六年。日盼一眠成暂死，近来借酒亦难眠。  
     2010年11月9日  
      
     生辰  
     挥别青春四五春，猝然不备又生辰。何劳一醉装狂客，日足三餐即顺民。  
     短信吉言应未远，空间礼物且当真。持烟为烛终无愿，忽报时钟十二巡。  
     2010年11月15日  
      
     查司法考试成绩  
     分明不是梦中闻，轻越孙山三十分。天下兴亡眼前债，纷纷于我若浮云。  
     2010年11月20日  
      
     读金鱼兄《尺水集》  
     大醉读太白，微醉读子美。今宵厌酒杯，捧茗读尺水。  
     2010年11月27日  
      
     辗转  
     满床拔断又丛生，辗转三更到四更。此夜今年初落泪，宁卿负我竟负卿。  
     2010年11月30日  
      
     覃某某  
     覃某某，十六岁，红发蓬乱额有疤，黄褂肥空袖凝涕。铁窗无风亦倍寒，薄衣冷凳坐不安，卑声谄笑唤叔叔，却伸脏手讨香烟。数根急吸如焚纸，换得口供数千字，签名捺印无需教，已将提讯当常事。事毕同事便欲回，我扯其衣请作陪：“目今恰有一调研，未成年犯乃其题”。“与你现将私事侃，你这小子可情愿。”“政丅府问么答么子，只望叔叔赏烟卷。”蓝烟缭缭燃半根，问之不语却出神。忽自蹙额烟长吐，蔑然一笑从头诉。烟雾渐浓话渐多，数将板凳向前挪。表情时傲时若悔，明灭光中隐见泪。脚旁到处是烟头，往事似此不堪收。一时三人同沉默，雾中相对影绰绰，半截忘吸灰自落。  
     “家住某乡某某村，家中数代皆农民，三间土屋五亩田，父母年年耕种勤。耕种由来保不死，纵免税费亦如此，前年父亲挖煤去，去年正月骨灰至。春联才换却披麻，多难兴邦岂兴家，七月母亲改嫁出，昔日磐石今为沙。弃田抛书奔城中，苦觅学做修车工，冷睇名车暗努力，他时需与诸位同。手如墨饼发如布，汗流不下和油固，日日站少跪卧多，一月工资四百五。忽有客人呼我名，胸前硕链耀眼睛，墨镜摘去方能辨，是我同族远房兄。递烟问询微颔首，目光扫我砺如帚，试罢车况一鸣笛，唤我今日便同走。白日几处巡赌场，了难止争兼放账，我兄出入总相携，各路弟兄皆礼让。夜夜霓虹深处行，恣肆欢谑四五更，掷骰斗酒歌舞劲，解带推丅油技法能。头发染红衣裳换，手机入时最新款，此生至此始作人，一十五年如狗贱。江湖分金自有方，男儿轻命重豪强，每有任务必争先，遍体伤疤是勋章。律法当时何曾视，兄有一言奉为旨：自古乱世出英雄，须把而今当乱世！东街某哥为宿仇，向争某场斗未休，各领兄弟三四十，前月谈判某茶楼。相逢握手拍肩笑，互点香烟似旧好，二人凑首长密谈，音箱古筝轻袅袅。掷杯一声脆玲珑，两派如泄皆前冲，马刀眼前挥明月，钢管耳畔生清风。漫天火星迸复灭，鼻中腥甜胸中烈，血滴只是落梅花，肉末无非溅木屑。忽然众敌并数排，径向我兄逼压来，我忙力拽最前者，提刃向喉只一裁。手中人，如喷井，众人湿，茶楼静，纷纷散去我独留，无悲无惧唯觉冷……”

  故事听完久凝眉，一吁转念未为奇，犯罪三成乃少年，少是娇儿多贫儿。尔勿伤，且幸无须尔命偿，唯祝他年出狱日，亿兆黎民真小康，纵使归农亦无妨。  
     2010年12月7日写，8日改  
      
     有感五首  
     萧萧冬雨萎黄花，不忿吾生也有涯。逝矣青春诗作诔，快哉风月酒当茶。  
     无望志士回天地，坐待美人宜室家。纵使他年皆厌了，亦应未厌著袈裟。  
      
     志堕泥沙身入藩，讻讻是夜甲兵喧。惯看血泪心如死，试嗅脂膏胃欲翻。  
     大奖阴谋真可咒，小康伟业不劳言。危楼一伫山河噤，正有风云压故垣。  
      
     久铸金人绝武功，屠龙技艺可雕虫。萌芽莽莽锁墙外，骄子纷纷入彀中。  
     频搅小鲜时止沸，酣眠猛兽夜无穷。二零一二如如谶，死寂尘寰即大同。  
      
     欲捧丹心试一飞，三年到底总相违。腰频折下如吹草，肉有嗟来未食薇。  
     坐待春天终渺远，回望夏夜只依稀。寄言某某某某某，故土将芜胡不归。  
      
     颓看台灯向我明，醉中不得忘营营。渐知食色为真谛，岂有呼号作正声。  
     诸梦原来皆一梦，深情忽已转无情。他年若遂当年事，负手旁观涕纵横。  
     2010年12月10日、11日  
      
     七绝三首  
     脉脉寒流漠漠灯，愁如瀚海蕴山城。凭窗思罢千般事，一刹空白即永恒。（今韵）  
      
     辗转无能到梦边，寂寥如水复如铅。老歌一辑从头放，旧我纷纷共被眠。  
      
     恍闻沥沥响疏桐，帘幕如帆忽满风。被暖何妨天更冷，安眠细雨软笼中。  
     2010年12月21日夜，22日晨  
      
     凤凰台上忆吹萧 酒醒  
     醉后疏狂，醒来萧索，二般滋味循环。又执烟孤坐，对夜阑珊。老子即将而立，何所立？无用诗篇！心如炙，空嗟赤子，深负红颜。  
     休眠。眠中纵好，总梦破清晨，怅返人间。且回刍浓苦，静沐深寒。过去未来现在，皆写定，假我亲翻。无从避，惟当载酒，泛彼流年。  
     2010年12月26日  
      
     见山野梅花  
     生厌繁华不合群，众芳摇落独芳芬。可怜一自林公后，标榜清高尽挟君。  
     见茶楼梅花  
     煦煦空调早得春，时时喷洒不沾尘。梦萦山野身无计，到底登堂媚雅人。  
     2010年12月27日  
      
     此夜  
     极寒未雪夜深时，独凭高窗无所思。疏疏灯火幽于烛，万象之魂应潜伏。风自江来鼻中绿，澧江沉静如古玉。月在江底复在天，何灿烂兮若雪燃。燃为白灰扑满城，以手承之不胜情。每值岁末长悒悒，旧我将死新我立。众我一去皆渺茫，此夜忆旧如悼亡。  
     2010年12月30日  
      
     一年  
     昨夜凭窗时，烟花以报幕。今夜凭窗时，雪花以谢幕。  
     2010年12月31日

踏雪  
长街久徘徊，怜此白城市。他日雪消融，应如春红逝。  
2011年1月3日  
  
西江月 公园踏雪  
一树偷偷摇落，浑身瑟瑟冰凉。“白头陪我到天长，可是这般模样？”  
颦极才叹荷败，陶然又嗅梅香。回头急扯我衣裳；“爱字莫书雪上！”  
2011年1月3日  
  
雪晴  
停杯天地晴，负手俯山城。残雪浑勾勒，寒江静挽萦。  
风过一旗紧，日射万檐轻。访戴如值此，更当千里行。  
2011年1月6日  
  
古绝七首  
邂逅不需多，悉录三生薄。君容如相片，君语如字幕。  
  
此前知虚度，逢君忽已迟。惟愿君夫婿，惜君如薄瓷。  
  
君去叶未落，白雪忽纷纷。逢人将满百，无人得似君。  
  
白露结窗上，黄月堕天边。当时如未见，此刻应已眠。  
  
汉字万千枚，奚取常用字？我读无关书，不时受一刺。  
  
初觉君如蜜，再觉君如盐。忽觉君如粪，到底君如铅。（今韵）  
  
我驰白马来，提君入怀抱。翌日枕边人，说闻梦中笑。  
1.11夜  
  
不来  
初夏走廊静，擦肩头一抬。人间斯恶矣，命运可嗟哉。  
大雪杯难住，长沙客不来。百封书未寄，今夜又重开。  
1.12夜  
  
将眠  
忧国知无益，思人自揽愁。频斟杯满满，漫坐夜悠悠。  
断网即成隐，沾床皆已休。随他多少梦，翌早莫残留。  
1.13凌晨  
  
雪夜  
雪落湘西北，雪楼人独居。宵深数峰在，城白一江虚。  
诸象天予葬，唯愁酒未祛。击杯杯欲裂，非为食无鱼。  
1.19  
  
水调歌头  
今夜小年夜，买酒自炊餐。拥炉独酌犹胜，呼友共狂欢。暂脱公文吏事，更喜星空如拭，且去倚阑干。灯火万窗暖，残雪一堤寒。  
澧江水，缓若止，绕城关。烟花时起，三两开落在云端。笑此空虚之物，曾惹闲愁无数，不过记流年。老子而今豁，一醉即参禅。  
1月27日  
  
一语  
一语惊醒唯俯楼，数灯未闭看吾愁。澧江风簇波纹紧，星月天教云幕收。  
再咏樊南真入腑，便逢苏小懒回头。桃花劫满当痛庆，正可专心粱稻谋。  
1月27日夜28日凌晨  
  
水调歌头 待郑剑  
百感集今夜，五日到明年。幸而兄长将至，一晤破愁颜。遍走儿时巷陌，俯指群峰雪色，无酒不开餐。万种别来事，历数必无眠。  
短信急，至莞北，至韶关。一时悄寂，忖想车已入重峦。不寐聊还屈指，再算悠悠乐事，忽算到离筵。我便唱斯阙，请子击杯盘。  
1月28日  
  
推窗  
草木无新色，春应到我家。分明窗外雨，不是雪绒花。  
2月15日  
  
某宅男  
犹剩残阳半抹红，起来洗漱又开工。闲能有味黄酱味，色即是空苍井空。  
敢为黎民除巨怪，也帮邻里灭毛虫。忽忧生计忙跟帖：夷夏国情元不同。  
2月16日  
  
定风波  
阵阵凉风动柳丝，门前道别独归迟。一路温馨凭电话，才挂，到家偏又起相思。  
久立阳台城悄悄，灯少，月光之下影参差。别是一般沉静美，如你，卸妆微倦入眠时。  
2月17日  
  
古绝四个  
昨日未相逢，明日恐忽老。今日需与君，细惜每一秒。  
  
揽子坐我膝，请子阖双眼。不言亦不昵，可使光阴缓。  
  
长睫溢清泪：“真愿共此生？”“已弃文学梦，那忍复弃卿。”  
  
转问“侬与某，所怜谁更深？”“一般深入髓，所幸后逢君。”  
2月24日  
  
春日  
案牍竟无止，花开仍较迟。小闲唯纵酒，春日久违诗。  
老矣多追忆，时兮不可知。驱驰犹已惯，非独是驱驰。  
3月16日  
  
每试  
雨后新花漠漠香，万家春色但凄凉。几回梦好翻如梦，每试伤卿更自伤。  
谁忍同城成海角，曾言携手到天荒。芳心和血都无剩，除却吾心不可偿。  
2011年3月21日  
  
花开  
寒中春信我先知，初见飞雪成雨时。十日闲翻唐宋卷，不觉街旁草芽短。烟雨连旬收群山，一朝雨尽青满眼。草莓滴红荸荠紫，大笋如柴堆集市。刁子鱼出美于鲥，朝以佐酒夕可死。几回醉入公园中，桃李牡丹纷白红。各自含娇如作态，吾视之与世人同。昨日呼朋郊游去，独立郊丘久失语。菜花无垠怒如海，欲覆城市之荒屿。我已三见花落未伤春，早信伤春专属少年人。今对花开恣肆不自持，略不关忧国忧民与相思，一任泣下濡短髭。彼谣何所唱？“葬我春天里”。昔日觉矫情，今日知之矣。

2011年3月28日  
　　  
浣溪沙  
夜若何其夜未央，无边春气涌幽芳。一壶新酒抵疏凉。  
漫道自酬容易醉，近来沉醉亦难狂。流年断送少年郎。  
2011年4月1日  
  
浣溪沙  
春雨氤氲湿万家，乌篷听雨试烹茶。映江桃李数株霞。  
浮世本来如水影，同城忽已似天涯。心头先落眼前花。  
2011年4月2日  
  
双双燕 春半  
春过半了，正君子兰开，杏花飘去。略勾残片，于我心渊潜舞。好事必教天妒，少年被、专情深误。而今特地多情，又换伤情无数。  
尘土，芳菲之墓。可先葬吾心，待身死之时，合安斯处。便肩风雨，笑踏坎坷长路。放一念、千般皆恕。看彼世事如棋，看彼江山如塑。  
　　2011.4.8  
  
满庭芳 饮酒  
我负些人，些人负我，倏忽负了青春。才疏志小，杯酒好安身。连夜呼朋觅醉，偏寡语，被笑深沉。心中事、平分在座，各自亦千钧。  
纷纷。销不掉，终如瀚海，难喻浮云。渐凛然劲起，略似温存。灯下两三散去，独伫久，有雨倾盆。狂风里，数枚花瓣，寂寞逐车轮。  
2011.4.13  
　　  
  
杂诗六首  
错觉一何美，海誓一何轻。待卿深怜我，我再试怜卿。  
　　  
知子欲知我，子无读我诗。每剖心底事，是我沉默时。  
　　  
听雨如听沙，看花如看纸。春去每无情，我亦早如是。  
　　  
今我顾旧我，可怜复可嗤。旧我知今我，唯应深鄙之。  
　　  
流年在诗中，流年在镜里。封镜且阖诗，不觉齐动矣。  
　　  
与人泛流年，相看如静止。偶看身外物，始觉如飞矢。  
2011.4.25、26  
  
日暖  
春愁方涣涣，忽已夏之初。日暖边城静，时平案牍疏。  
囊空当戒酒，网断好看书。惬意下僚里，龙津或不如。  
2011.4.26  
  
渔家傲  
骤雨倾城霓彩涣，倚楼人向芳楼看。半日分离殊未短，如不见，同城宁隔天涯远。  
容止婵娟情款款，时时教我心头乱。欲把身从中剖断，卿一半，其余任被营生绊。  
2011.5.2  
　　  
双双燕  
众芳落尽，幸多丽今春，与君同度。当时隔座，慌乱目光相触。廊道擦肩无语，却回首、茫然久伫。寒宵候到人来，那夜樱花如素。  
无数，离情难诉。算只有词笺，略知辛楚。每思归去，忘了旧时来路。既用真心下注，便不怕、教君深负。今又特地徘徊，那日初逢君处。  
2011.5.3  
  
浣溪沙  
小县羁縻已半旬，今宵杜宇尚堪闻。轻车归去是明晨。  
将我心头离绪密，化君颈上吻痕深。梦中先会意中人。  
2011.5.10  
  
减兰 在茶楼  
一壶花瓣，晴陌相逢春烂漫。一盏毛尖，雨巷携行湿薄衫。  
终难留住，碗底余汤知最苦。心已成灰，情种还堪沏几回？  
2011.5.12  
  
端居  
檐声延晓梦，宿雨冷山城。迟起寻残酒，端居煮剩羹。  
人家入烟少，江水到堤平。无事即中隐，桃源不必行。  
2011.5.22  
　　  
住雨  
山城初住雨，独向小窗凭。清洌一泓夜，幽柔数朵灯。  
凉风吹鬓乱，明月入心澄。谁作当年我，呵君手若冰。  
2011.5.23  
  
永遇乐  
泣倦方眠，眠中泣觉，凉夜如井。忿怨难偿，婵娟永失，重诺成薄幸。飘摇苍白，悬窗纸鹤，恰似祭情冥锭。自曾许、风流不竭，片心滴血无剩。  
繁花绿柳，湖滨同坐，指点鸳鸯相并。往日缠绵，此番寥寞，合入膏肓病。前生谁晓，来生谁卜？今又只堪深省。记当时，痴凝眸处，乍回雪颈。  
2011.5.27  
  
开到  
校道初逢才入春，携行樱树渐如云。几番风雨操场绿，开到红蕉不见君。  
2011.5.28  
  
杂诗三个  
不听悲欢歌，不读悲欢句，闲翻般若经，忽然泪如雨。  
  
用户已停机，听之千千遍。偶闻短信音，心头仍一颤。  
  
位卑多琐事，暂避在清眠。惟恐君意转，夜夜机不关。  
2011年5月28日  
  
长沙寓居  
雨足长沙六月凉，潇潇夜雨又望乡。淌街霓彩胭脂乱，入站列车清笛长。  
短信才停当念我，叮咛谨记未贪觞。不能浊泪成珠粒，会有咸衣归一箱。

2011.6月  
  
山城闲居  
雨足山城七月凉，城山频濡爱流光。稳待空调还降价，漫过生计似微康。  
身旁俗务端杯杳，手畔闲书入梦香。时令乐中翻恻恻，我才驰返子将航。  
2011.7．8  
  
律绝三个  
风铃传静室，月色满边城。偏向枕头卧，半边留待卿。  
  
唤卿卿不在，独起且开机。忽觉人生短，不堪长别离。  
  
昔将鱼水喻，今日试离居。不似无鱼水，两如无水鱼。  
2011年7月20日凌晨  
  
古绝三个  
岭南莲何如？湘莲满湘水。愿君速归来，为君数莲子。  
　　  
写诗祝君来，一屉君不至。今将诗笔停，试向窗边伺。  
　　  
相思令人瘦，我思君勿思。待君迟归日，是君悔痛时。  
2011年7月20日凌晨  
  
最幸  
曾为多情试学诗，诗名渐使数人知。而今只恨诗无用，身在诗家最幸时！  
2011年7月27日  
  
留与  
百年非复旧遗民，铁屋昭昭无一呻。头颅欲掷竟何益？暂时留与枕边人。  
2011年8月10日  
　　  
久自  
青天薄如瓷，高山对如掌。凉月小如滴，寒光不堪仰。久自立窗前，诸思各消长。缓缓夜幽沉，繁华悉收网。城市寂如死，城市黑如葬。疏灯如野花，零星生坟上。自西自北来，清风忽荡漾。遂以屋为舟，以手为双桨。彼岸不可知，此岸皆榛莽。愿溺虚无中，虚无遽已往。  
2011.8.24  
　　  
夜阑  
梦破俯城市，香烟静烬长。夜阑怜月在，风起觉灯凉。  
世事听江水，遭逢入鬓霜。公文明日限，闭户且归床。  
2011年8月28日  
　　  
偶坐兼忆微云河汉  
偶坐公园畔，闲沾一角幽。灯连街市动，月上布衣流。  
草木犹自绿，情怀先入秋。遥怜剖心者，又剖几多愁？  
（微云兄情诗有云：愿得剖心剑，呈君试一伤。）  
2011年8月31日  
  
悉向  
彻夜惟痴坐，朝阳又夕阳。三年众情债，悉向一人偿。  
老泪沾肤灼，枯心透背凉。他时如尚可，等价付衷肠。  
2011.9.1  
　　  
不惧  
叶落秋来大笑之，逍遥最是绝情时。二千薄俸堪供酒，无数佳人可赠诗。  
泡面冲成阖家饱，单车跨上满城驰。剩男不惧年年剩，四十犹为花一枝。  
2011.9.1  
  
检我  
检我抽屉中，累累信笺纸。云烟七载情，分付三四子。彼时何专专，回看亦尔尔。与君今相怜，深惧复蹈此。故剖肝与髓，慎敛行与止。闲暇耽庖厨，乐奉饮食美。或摩新相机，随摄怒与喜。或逢天气佳，携手行城市。或对夜雨声，开窗坐相倚。应酬辞可辞，邀约渐少矣。愿君略知之，无用便怨毁。宽严以该当，护惜如璧玺。莫教心成齑，贮君抽屉里。不然留赤心，为君轻生死。  
2011年9月5日  
  
绮罗香  
那夜樱芬，今宵桂郁，半载忽如弹指。都在心头，多少乐愁情事。最温馨、协作厨房，亦浪漫，携行书市。未稍烦，再四陈言：此生放浪到君止。  
曾经耽爱集史，堪笑鸿篇伟业，皆浮云耳。愿把余生，尽写一枚怜字。最怜者、恰最怜吾，纵万户、讵能移此。惜分分、暮暮朝朝，更生生世世。  
2011.9.17  
  
六首  
唯情无所依，唯肉宅于室。唯冀谶成真，明年为末日。  
　　  
闲抄般若经，色空两无异。旋知濡纸者，所滴应非泪。  
　　  
惧读悱恻诗，惧看缠绵人。莫上高楼顶，莫登海中轮。  
　　  
昔日肥皂剧，陪子泪长流。子言纵兄妹，亦与我白头。  
　　  
菜市徘徊久，倾心成晚餐。矜然待子饱，迅忽扫残盘。  
　　  
有梦遗村庄，有迹遗城市。探得凡山中，仍有真隐寺。  
2011年10月3日  
  
封笔  
与子绝交日，是孤封笔时。多愁惟纵酒，无力再吟诗。  
2011年10月8日  
  
临江  
汀蓼岸芷各凋残，落日斜拖一抹寒。堪恨生涯似浮梗，不曾怒放不曾安。  
2011年11月15日  
  
鹧鸪天  
君去无端太久时，何时读到此篇词。词中除泪唯余血，悉为君流君不知。  
回忆美，梦魂痴，想君争忍不相思。且欣未作阴阳隔，白首相逢或有期。  
2011.11.22

踏莎行  
风紧如鞭，夜严似铁，指间红豆时明灭。念君曾爱读吾词，拼将气力填新阕。  
我剩千言，君留一瞥，请谁勾尽情和孽？可怜臂上记将销，当时应任深深啮。  
2011.11.22  
　　  
踏莎行  
鲁粤川湘，烹蒸拌烩，须臾捧出非凡味。当时记得有名言：欲留心住先留胃。  
碗柜尘封，釜台网蔽，一包泡面无穷泪。豉寒姜热性该然，痴情莫与无情比。  
2011.11.22  
  
菩萨蛮  
指间蓝缕萦萦起，音箱旋律清如水。以睫作囚笼，沉沦回忆中。  
泪流需放纵，不必有谁懂。一坠是天堂，携君在我旁。  
2011.11.23  
  
南浦  
自我少年来，误此身，皆因一个情字。心似出山泉，奔流处、摇映未休止。才分又遇，向人轻誓生和死。倏而已逝，标本剩诗词，空茫千纸。  
今年彼处相逢，想拼尽缠绵，终寻常事。孰知敛心行，思携汝、明岁着纱生子。如偿夙债，到头教我心如刺。更无好计，唯计共轮回，从头开始。  
2011.11.27  
  
浣溪沙 下班途中  
午后寒潮入小城，久违冬雨落街轻，人车声里上华灯。  
花店回眸心隐痛，站台呵手气微凝。去年此刻亦孤零。  
2011年11月29日  
  
无疑  
挎上相机催采风：张家界顶雪蒙蒙。拥君不语唯微笑，此刻无疑又梦中。  
2011.12.2  
　　  
愿誓  
情种如芥子，纳情如须弥。散作恒沙念，使我五蕴迷。知子本空相，时幻彩琉璃，时幻火与泽，时幻妙菩提。致颠倒梦想，致嗔痴慢疑。执念于泡影，所以心形疲。便研五般若，愿得遗忘子。至今无何忘，所忘唯生死。间或潜习时，泪落经文纸，开口不诵经，合什发愿誓：“我知一切空，众生从无始，然我业缘深，自甘执于此，大智大雄力，于我无需赐，请发大悲心，使我此情遂，倘得共白头，阿鼻堕无悔。”  
2011.12.2  
  
生查子  
人间三月天，雨巷擦肩过。六月雨中昵，伞坠如莲朵。  
小窗秋雨来，把梦轻敲破。静待雪纷飞，埋葬今年我。  
2011.12.6  
  
阴天  
不晴亦不雨，我爱此阴天。世界同沉默，意识作语言。勿执金刚卷，勿展桃花笺。随机成动止，于斯沐深寒。闲沏一壶茗，静点一支烟。水汽升还灭，烟雾自盘旋。入胃与入肺，到底暂流连。乃知入心者，应作如是观。  
2011.12.6  
  
寄金鱼兄  
湘西天欲雪，辽宁想已深。可怜二才子，各失诗中人。此刻我举酒，似闻君弹琴，似听君高唱：大事只唯君。地轴移经线，月出大如盆。北风扑城来，剩叶落纷纷。遂掣风为马，立旋而逆奔。须臾放之去，提酒踏君门。相见共狂笑，天地暂回春。随意成坐卧，无分主与宾。痛饮还痛饮，烟熏复烟熏，君奏狂想曲，我诵天姥吟。诗道何其幸，二子悉孤身，无穷生前意，可遗后世珍。一曲未终了，降阶作悲音，寒露滑薤叶，冷雨动荆榛。曲罢登楼顶，同仰月之轮，同觉身沉重，月光如水银。忽然闻怒吼，熔岩喷夜云。回首君不见，垂瞰委泥尘。笑尽瓶中物，粗拭眼边痕。轻喃谁名字，张臂投楼群。无血唯是汗，坠入湘西晨。洗漱上班早，烟茶思昏昏。便展打印纸，寄君以小文：“不日张家界，群峰雪景新，可携小鱼至，赏玩土家村，村酿柔且厚，可以尽三斤。”  
2011.12.7  
  
临江夜坐  
又向窗台一坐之，无风无雪夜深时。四周楼影若铅块，隔岸灯芒如雨丝。  
他日蒹葭犹可梦，去年芍药未堪持。可能众我交错久，各自相悲各不知。  
2011.12.11  
  
浣溪沙 狂欢夜  
瓶启掀开不夜天，掷骰声里笑声旋，雪松灯彩漾轻寒。  
有爱随时皆节日，无情到处可狂欢。何妨醒后倍孤单。  
2011.12.26

古绝九个（选五）

　　断章永循环，无灭亦无始。为问梦中人，何日梦中死。

　　居家各样卡，论坛诸网名。每逢输密码，不得不忆卿。

　　前夜天极寒，前夜君何处？雪飞如素蝶，落我将来墓。

　　到处纵才情，未曾开怀抱。欲怜不怜人，可知君怜少。

　　我已除旧疾，我已迁新房。深巷人车少，起卧两迷茫。

　　2012.1.6

　　似有

　　似有悲凉窖底生，披衣独上最高层。未销块垒数杯酒，乍起锋芒满地灯。

　　静待旧人于梦死，谁教新恨与年增。重逢曾拟寒泉下，怕是金钗对衲僧。

　　2012.1.9

　　初雪

　　潇潇暮雨落窗轻，不觉窗濛凝几层。闲书读罢推窗晚，初雪轻描一巷灯。

　　1.14

　　生查子

　　静坐夜幽寒，情思纷如沸。欲下万千言，却下双行泪。

　　击起众漪轮，黑夜翩然碎。一片一时空，诸我皆无寐。

　　1.19凌晨

　　辛卯除夕三首

　　别来久是已殊途，春晚同看料未殊。一曲当时曾对唱，荧屏重听泪流无？

　　数盏芳醪半盒烟，拥炉倚垫欲成眠。喧阗忽报天增岁，不觉天荒是去年。

　　烟花渐寂夜将残，短信频酬强自欢。别拟寒暄无处寄，对君旧物祝平安。

　　梦回

　　夜半无端杳梦回，小窗风起落墙苔。关灯孤坐雨声里，浸得枯心如茗开。

　　2012。2。4

　　两个

　　月余未梦君，渐忘爱与恨。昨夜梦见时，遥看不敢近。

　　连月诸节日，独过已释然。渐见春草长，逢子欲周年。

　　2012.2.25

　　夜闻春雨

　　搁笔归床晚，于檐响雨丝。涂窗灯渐涣，暖被体稍迟。

　　忆昨尝新笋，何时发故枝。再逢春恣肆，忍泪莫相思。

　　2012.3.4

　　夜闻春雨又

　　雨骤如春急，汤汤起未眠。推窗城淌影，冲茗袖浮烟。

　　万种同今夜，随机值此年。好凭清冷曲，一梦堕涂渊。

　　2012.3.4

　　夜雨有忆

　　诸思梗倦意，中夜复无眠。巷寂惟闻雨，杯空但执烟。

　　当时真已矣，后事只茫然。何吝湿衾枕，开灯展旧笺。

　　2012.3.7

　　于何四绝

　　邪教惟堪笑，传销亦叵闻。于何得洗脑？尽洗独留君。

　　历代\*\*\*事，藐之如淡烟。于何得穿越？千遍返去年。

　　参法知非法，听禅知灭禅。于何得般若，度子入前缘。

　　各种可能我，平行宇宙中。于何得虫洞，亲见与君终。

　　2012.3.8

　　春来

　　骤雨连宵押春来，街巷草青枝欲开。叠锁厚棉如葬旧，初展薄衫掸积埃。薄衫一试仍合体，深嗅残留谁香水。相逢去年今月中，天荒之期忽已矣。集市昨见新笋肥，不日竹长复花飞。节物萌陨本无意，莫自多情空沾衣。且持觞，览春光。醉中任尔春散乃至宇宙散，于我于今其何伤？

　　2012.3.17

　　暴走

　　不觉成怒放，花枝吾久违。新晴须暴走，骤雨亦徐归。

　　土碗村醪壮，铁锅山笋肥。时兮非汉晋，慎莫羡柴扉。

　　2012.3.31

　　看《那些年一起追过的女孩》

　　俨若包场客，关灯点视频。何妨贫挫老，来看小清新

　　。隔世青梅远，交心白酒醇。不知三二子，曾亦一沾巾？

　　2012.3.31

　　徐行

　　夕阳濡小城，城外独徐行。愁被百花破，心随一蝶轻。

　　雾销山屋近，风住水田平。暂得桃源想，明朝颂圣明。

　　2012.4.1

　　春夜临风

　　天空若古潭，幽谧不可测，星月潜其表，隐见苍白色。流泻一泓风，回旋于城市，亦暖亦微凉，如人之新死。卷挟诸花香，卷挟诸沆瀣，卷挟人车声，卷挟繁灯彩。卷入小窗中，挟我临窗台，播我之思绪，纷如风中埃。一思逐旧友，九州巡无已；一思慕先贤，叩冢遍晋诣；一思念众生，仆街拾不起；一思追儿时，穿越共嬉戏。其余亿万思，悉数系某人，或泣或微笑，聚看去年春。

　　2012.4.2

　　对花绝句四首

　　记得去年花亦迟，看花相遇复相思。的知无计可穿越，抄尽当时悱恻诗。

　　乍起风云日色微，万花浓处一花飞。周年无以可为祭，且著逢君那日衣。

　　沥沥檐声佐酒卮，花如水彩雨如丝。别来各种愁滋味，最是将忘忽忆时。

　　花事相如人未如，惟凭旧物忆当初。唇膏用尽发夹锈，樟匣永存君手书。

　　2012.4.5

　　春日二首

　　陋巷深居若隐居，帘将春色动寒庐。堪怜俯仰吾衰矣，足厌登临景故如。

　　每夜温笺犹小聚，隔年入梦迥生疏。消除漫道浑无计，纵得消除未忍除。

　　晴光如线雨如波，割激生涯奈若何。坐仰星云销夜永，居离城市得春多。

　　端趋衙署啜新茗，偶向风尘闻旧歌。颦笑当时成惯见，于今一忆触沉疴。

　　2012.4.15

　　雨后

　　阳光贴衾枕，迟起束窗帘。积水浮花瓣，轻风过草尖。

　　听歌茶再沏，改信笔长拈。向晚重淅沥，携之入黑甜。

　　2012.4.30

　　浣溪沙。午夜归途

　　蝙蝠轻盈悄去来，月华如纸饰长街。街头流浪黑皮鞋。

　　迎面车灯穿落寞，隔江钟响动沉哀。朱门欲扣忽生苔。

　　2012.5.4

　　夏夜

　　夏夜忽已晴，天空星数粒。独坐小窗中，世界同此寂。寂中池莲开，寂中山蕈立。寂中轻风来，诸梦渐漾溢。相寻欲捕捉，漂散无从觅。偶见亮如萤，捧之瞬间熄。开睫返真实，一蜗行于壁。未知其目标，乃见寸行迹。

　　2012.5.15

　　南街漫步

　　繁华似改似相同，漫逐人潮到夜浓。时遇去年君与我，擦肩欲唤忽无踪。

　　2012.5.20

　　暮起

　　觉来梦境失苍茫，何处新蝉细细长。小巷片时雷雨后，晚风唯递玉兰香。

　　2012.5.21

　　感怀四章

　　多少拥衾无寐时，凝看黑暗久沉思。伏屈身干于尘里，披沥心肝至路歧。

　　笑听情歌谁可信，闲翻芳札自相欺。早闻蒲苇逢新好，亦欲移情未得移。

　　几番雨洗小城新，泪洗不开心上尘。夜夜我如今夜我，年年春似去年春。

　　再无细戒微嵌指，唯有深杯久在唇。敢怨轻违一生诺？来生想亦诺他人。

　　来去长街七路车，载将往事过繁华。撑衣共伞遮微雨，偎影临江剪落霞。

　　醉里有时探枕畔，愁中随处觉天涯。漫言彼此为过客，心栈于今朽作沙。

　　默点香烟奠逝年，一回一匕数吾愆。痛知罪过盖棺后，泪检欢娱屏幕前。

　　是以四章空作诔，预将余岁静听禅。更无资格相叮嘱，唯愿君心永泰然。

　　2012.6.5

　　满江红

　　五载沧浪，涤濯尽、书生意气。当年梦、如当年乐，悉难追记。天下苍生豪杰事，吾生大业柴和米。纵满腔浓烈上高楼，空凝睇。

　　三生诺，皆成毁。诗与酒，仍相契。不必凭红袖，捻香扶醉。闲品屋中三味美，冷看身外千场戏。让银丝换尽了青丝，应容易。

　　2012.7.5

　　水调歌头

　　长夜若沧海，久仰月轮清。映吾此刻孤独、反照满山城。或入霓虹深处，或扣林间荒墓，随意得逢迎。到底不能慰，取酒自频倾。

　　此何夕？吾醉矣，月如狞。举杯遥告：“今夜吾汝可惺惺。汝有倾城皎色，吾有堆山词墨，吾诵汝来听。”数阕未终了，泪溅作流星。

　　2012．7．8

　　下班途中逢骤雨

　　长街闷欲死，骤雨压浮尘。有兴聊徐步，无妨尽湿身。

　　惊心一车过，润眼数灯新。为问先归者，谁成共伞人？

　　2012.7.11

　　雨后夜倚

　　雨去云仍在，高窗独倚迟。无从仰明月，何以托相思。

　　灯火湿街市，水风凉鬓丝。唯宜归簟枕，梦里说君知。

　　2012.7.11

　　谁遣

　　霎时风雨未生凉，谁遣今宵似恨长。耳畔时疑闻语软，指间犹自绕书香。

　　微怜白月铺空簟，细数柔苔印湿墙。明日相逢如昨日，万般心事又深藏。

　　2012.7.12

　　浣溪沙。凭窗

　　阅罢公文清昼长，不时轻雨拟秋凉。心情聊寄旧音箱。

　　初见忆来仍似梦，欲传书去恐成伤。如膏夜色满衣裳。

　　2012.7.15

　　摸鱼儿并序

　　前日，得一玻璃球，中有一木马，上球底发条，则马伴天空之城乐声旋转，摇晃之，则有晶莹纸屑纷扬。甚怜之，并感近事，乃填斯阕：

　　住晶莹、玻璃城里，未和尘世沾染。低头不语心中事，只伴清歌旋转。歌乍断，静谧若洪荒、忽雪花飞卷。当时玩伴，在何处橱窗，谁人桌上，把宿命长演？

　　都如幻，投影匆匆聚散。屉中忘到尘满。谁持素帕轻轻拭，唤醒剧情重现。双泪眼，凝看久，唯能相对无从劝。光浮酒盏，或醉到茫然，无心碰落，应各自沉淀。

　　2012年7月22日

　　侠客行

　　深山六月寒如秋，中有一潭碧而幽，水草绿老半含紫，群鱼时见其中游。潭边依势安长椅，错落三四钓静水，在侧十余白衬衫，表情或谄或刚毅。或奉茶杯或挂饵，或视木浮或环睇。山外山民不自惜，暴日挥锄破坚脆。一沦才起万沦生，众人聚目悉屏声，心共木浮乱上下，世界为之一暂停。贵人起立稍后仰，微试乃知不得上，迂回牵引至潭边，俯身侧下插抄网。闷柔一响众惊猜，唯见滑痕在青苔，众人欲援水忽静，一朵红莲缓缓开。破水者谁身如电，脚点浮尸奋向岸，疾带水风入人群，数人拔枪数人散。拉栓举枪何迟迟，短刃过喉若游丝，仰向古藤喷腥热，躺朝碧藓汩胭脂。血里手枪从容取，微笑转身潭中去，零乱枪声点圆漪，幽幽潭面霎时雨。水中枪响湿如啼，仆者渐多立者稀，纷纷白衣安然卧，各自胸前绽红梅。悠然上岸搜诸子，现金金器皆无视。但取香烟燃一支，吐纳静观烟飞逝。踱上山路山草深，提出瑟瑟三贵人，哀哀泣告长叩首，嫩肤遍是草割痕。枪支匕首弃不用，抱臂一叹若沉痛，敬请三人自投潭，以山为碑水为冢。山自青兮水自红，吟啸归去深山中。不日腥潭复幽碧，映照山枫似血浓。

　　2012.7.31

　　古绝五个

　　昔我所怜多，泣笑未曾断。今我所怜深，无泪唯一叹。

　　问人喜何歌，查人星座事。于君所关心，三餐一寐尔。

　　梦里复融融，醒来独怅惘。忘嘱梦中君：醒时无相忘。

　　任我默怜君，不必君怜我。譬如追星族，明知其未可。

　　不斟亦不读，无月亦无雨。音箱飘音符，茫然若飞絮。

　　8月18日

　　留待

　　寂寥寒月倚虚无，月色笼人素幔如。数点残灯栖夜永，一番清雨到秋初。

　　不消愁去辞芳醑，微使心平习楷书。相忘相怜两无分，可能留待岁年除。

　　2012.8.28

　　见月下秋梅

　　向月枯疏探复回，已沾冷雨又沾苔。清名可是许风雪，满树心花未敢开。

　　2012.8.29

　　每逢

　　每逢秋至最堪惊，意绪如枝日夜鸣。天下知心三二子，梦中携手只惟卿。

　　荣哀终覆一抔土，世事长翻千古枰。拟把疏狂附风雅，菊开吟到雪梅清。

　　2012.9.2

　　入秋一记

　　潺潺声里眠，潺潺声里起，束帘俯小窗，秋意凉于水。检我旧箱箧，衣叠平如纸，更试立镜前，忽忆去年事。记忆或永恒，心潮归静止，前月逢一人，渐替梦中子。提伞开铁门，没入人潮里，墙砖青苔新，屋檐黄叶美。人车喧闷柔，城市初醒矣，觅购二三食，置伊桌之尾。执毫习真书，诵章询僻字，间谈此秋凉，慎惜君之体。言话偶融融，天色转青紫，提包去漠然，寂寥漫恣肆。乃约诸弟兄，堆盘成一醉，递火茄烟浓，拍肩笑互毁。更深扶入房，自埋薄衾底，潺潺雨中眠，潺潺雨中起。2012.9.12

　　偶感

　　闻说围城若死城，多情岂可转深情。挥钞夜店千朋少，浪迹长街一哨轻。

　　已弃风流非似我，或因寂寞始怜卿。抛扬满匣龙泉锈，信有雕虫遗后名。

　　2012.9.16

　　有感

　　睫外三千一阖无，梦中旧梦亦模糊。渐归沉郁怜老杜，犹诩青春称小吴。

　　每自曲肱酣醉卧，堪谁振臂作高呼。庙堂家室两无盼，且全如此好头颅。

　　2012.9.18

　　登楼

　　良宵无好伴，负手一登楼。此意浓于夜，斯人淡若秋。

　　霓虹仍脉脉，澧水自悠悠。野际长风起，忽然思远游。

　　2012.9.19

　　浣溪沙。预赠别

　　何处桂花香满怀，何人与子步长街。何时记忆可深埋。

　　双泪不教如雨堕，此情多谢似昙开。筵间醉倒莫相猜。

　　2012.9.22

　　别

　　光阴闲处若投梭，相忆平时未觉多。君去如抽泄洪板，一腔清泪忽成河。

　　2012.9.29

　　虚室

　　静室推门忽已虚，空中言笑未全除。香存软枕承别梦，墨固柔毫违楷书。

　　暂避愁怀风雨似，何妨差事海山如。偶然重立凭窗处，原野初黄菊欲舒。

　　2012.10.12

　　秋卧

　　夜阑酒重卧郊村，满被浓愁似马奔。一辑《催眠》勒不住，近来入梦借《安魂》。

　　2012.11.3

　　秋晴

　　秋声在风雨，秋色在晴光。一水青瓷净，满城黄叶香。

　　搁书眸暂远，持酒意深藏。观菊早无兴，明朝谋稻粱。

　　2012.11.4

　　酒吧行

　　长瓶跌碎却无声，劲曲扑耳如山倾。细光游移复射溅，各色萤虫走人面。珊瑚海底昏林中，腥唇醉眼花朦胧。烟圈氤氲结薄雾，幽冥界里千灵舞。边台舞女腰欲断，长发逆横目如电。中台百人齐摇头，风撼芦苇无限秋。台下三五各成团，拥晃对晃自作欢，或有登台炫巧技，以首旋地脚指天，或持酒瓶作远观，缓饮慢摇意若闲。不舞之人杯浮雪，举杯撞杯杯欲裂，呼人对面不得闻，一触声浪旋卷灭。仰天笑者何事乐，俯桌哭者何故悲，天欲明兮声渐冷，乐者悲者皆醉回。吁戏！乐极悲定终成愁，唯于醉中得自由，独醉何如与众醉，千场恣谑此生休。

　　2012.11.10

　　周年

　　勾指誓同途未同，秋风一别又秋风。食逢君嗜喉如堵，书到芳名字未工。

　　长发储囊成冷刺，软歌飘枕织愁笼。于今相忆无垂泪，逆入千疮五脏中。

　　2012.11.11

　　醉醒

　　深寒虚室里，中夜醉醒时。大地惟阴影，疏灯若雨丝。

　　持烟如自语，捧茗起相思。残梦何堪续，茫然待旦迟。

　　2012.11.18

　　自寿二首

　　展眼高朋忽满堂，三巡过后恣轻狂。去年此日伊何在，为寿今宵酒最香。

　　休叹青春如梦浅，曾经誓约到天荒。归来醉俯高窗畔，遍地灯光映雨光。

　　二十八年何所之，于人于事悔应迟。何妨诸恙仍耽酒，生怕疏才未戒诗。

　　夕卧晨醒拂枕处，秋风春雨倚窗时。沉思知是全无益，默执香烟有所思。

　　2012.11.23

　　浣溪沙。夜次武昌

　　入夜深冬一座城，高窗小桌一泓灯。一城灯似一池萤。

　　流水行程为日记，随机歌曲作心情。一床羽被或温馨？

　　2012.12.5