李清照（1084年3月13日—1155年5月12日），号易安居士，汉族，齐州章丘（今山东章丘）人。宋代女词人，婉约词派代表，有“千古第一才女”之称。

李清照出生于书香门第，早期生活优裕，其父[李格](https://baike.so.com/doc/999069-10412252.html)非藏书甚富，她小时候就在良好的家庭环境中打下文学基础。出嫁后与夫[赵明诚](https://baike.so.com/doc/5836048.html)共同致力于书画金石的搜集整理。金兵入据中原时，流寓南方，境遇孤苦。所作词，前期多写其悠闲生活，后期多悲叹身世，情调感伤。形式上善用[白描](https://baike.so.com/doc/5410013-10559130.html)手法，自辟途径，语言清丽。论词强调协律，崇尚典雅，提出词“别是一家”之说，反对以作诗文之法作词。能诗，留存不多，部分篇章感时咏史，情辞慷慨，与其词风不同。

[醉花阴/醉花阴·薄雾浓云愁永昼](https://guoxue.baike.so.com/query/view?type=poem&id=201d173929c5a4d7aaff5fa3fce42bd1)

[宋]李清照

薄雾浓云愁永昼，瑞脑消金兽。佳节又重阳，玉枕纱厨，半夜凉初透。东篱把酒黄昏后，有暗香盈袖。莫道不消魂，帘卷西风，人比黄花瘦。

[蝶恋花·暖雨晴风初破冻](https://guoxue.baike.so.com/query/view?type=poem&id=0e465c092d488fa2e8465ac2852f31fc)

[宋]李清照

暖雨晴风初破冻，柳眼梅腮，已觉春心动。酒意诗情谁与共？泪融残粉花钿重。乍试夹衫金缕缝，山枕斜欹，枕损钗头凤。独抱浓愁无好梦，夜阑犹剪灯花弄。

[点绛唇·蹴罢秋千](https://guoxue.baike.so.com/query/view?type=poem&id=17a1c7ea00a69177038c257ff249c1d1)

[宋]李清照

蹴罢秋千，起来慵整纤纤手。露浓花瘦，薄汗轻衣透。见客入来，袜刬金钗溜。和羞走，倚门回首，却把青梅嗅。

[殢人娇](https://guoxue.baike.so.com/query/view?type=poem&id=be2c6f813d8900fd6c1de4b8af072a94)

[宋]李清照

玉瘦香浓，檀深雪散，今年恨探梅又晚。江楼楚馆，云间水远。清昼永，凭栏翠帘低卷。坐上客来，尊前酒满，歌声共水流云断。南枝可插，更须频剪，莫待西楼，数声羌管。

[如梦令·常记溪亭日暮](https://guoxue.baike.so.com/query/view?type=poem&id=248ddab4c91094bcf91aac84e9b22fb7)

[宋]李清照

常记溪亭日暮，沉醉不知归路。兴尽晚回舟，误入藕花深处。争渡，争渡，惊起一滩鸥鹭。

[失调名](https://guoxue.baike.so.com/query/view?type=poem&id=50b1e220b35bde2334cd847223fb6bfb)

[宋]李清照

瑞脑烟残，沈香火冷。

[声声慢/声声慢·寻寻觅觅](https://guoxue.baike.so.com/query/view?type=poem&id=5830f16ad6e02e1619a5ab7a88d1b664)

[宋]李清照

寻寻觅觅，冷冷清清，凄凄惨惨戚戚。乍暖还寒时候，最难将息。三杯两盏淡酒，怎敌他、晚来风急！雁过也，正伤心，却是旧时相识。满地黄花堆积，憔悴损，如今有谁堪摘？守著窗儿，独自怎生得黑！梧桐更兼细雨，到黄昏、点点滴滴。这次第，怎一个愁字了得！

[南歌子·天上星河转](https://guoxue.baike.so.com/query/view?type=poem&id=69b5c9b48bd366dfb4b84ef2114fcb52)

[宋]李清照

天上星河转，人间帘幕垂。凉生枕簟泪痕滋。起解罗衣聊问、夜何其。翠贴莲蓬小，金销藕叶稀。旧时天气旧时衣。只有情怀不似、旧家时。

[题八咏楼](https://guoxue.baike.so.com/query/view?type=poem&id=4248ddf67aa122893000ba495dc44ac8)

[宋]李清照

千古风流八咏楼，江山留与后人愁。水通南国三千里，气压江城十四州。

[钓台](https://guoxue.baike.so.com/query/view?type=poem&id=c0bdac55e76007c1eb21503900e2f9d2)

[宋]李清照

巨舰只缘因利往，扁舟亦是为名来。往来有愧先生德，特地通宵过钓台。

[诉衷情·夜来沉醉卸妆迟](https://guoxue.baike.so.com/query/view?type=poem&id=bbedc77140723dcc63e433db5f1b4395)

[宋]李清照

夜来沉醉卸妆迟，梅萼插残枝。酒醒熏破春睡，梦远不成归。人悄悄，月依依，翠帘垂。更挼残蕊，更捻馀香，更得些时。

[行香子·七夕](https://guoxue.baike.so.com/query/view?type=poem&id=33d067082b8c37a5bd032959861f9851)

[宋]李清照

草际鸣蛩。惊落梧桐。正人间、天上愁浓。云阶月地，关锁千重。纵浮槎来，浮槎去，不相逢。星桥鹊驾，经年才见，想离情、别恨难穷。牵牛织女，莫是离中。甚霎儿晴，霎儿雨，霎儿风。

[渔家傲·雪里已知春信至](https://guoxue.baike.so.com/query/view?type=poem&id=bee90951fa51c87b7c48650f5e8a5fbc)

[宋]李清照

雪里已知春信至。寒梅点缀琼枝腻。香脸半开娇旖旎。当庭际。玉人浴出新妆洗。造化可能偏有意。故教明月玲珑地。共赏金尊沈绿蚁。莫辞醉。此花不与群花比。

[新荷叶·薄露初零](https://guoxue.baike.so.com/query/view?type=poem&id=4bf560f025a892c3744cf83bf1272f90)

[宋]李清照

薄露初零，长宵共、永书分停。绕水楼台，高耸万丈蓬瀛。芝兰为寿，相辉映、簪笏盈庭。花柔玉净，捧觞别有娉婷。鹤瘦松青，精神与、秋月争明。德行文章，素驰日下声名。东山高蹈，虽卿相、不足为荣。安石须起，要苏天下苍生。

[怨王孙·湖上风来波浩渺](https://guoxue.baike.so.com/query/view?type=poem&id=80dfc1f4c48877ebf1640fc378b7929f)

[宋]李清照

湖上风来波浩渺。秋已暮、红稀香少。水光山色与人亲，说不尽、无穷好。莲子已成荷叶老。青露洗、萍花汀草。眠沙鸥鹭不回头，似也恨、人归早。

[小重山·春到长门春草青](https://guoxue.baike.so.com/query/view?type=poem&id=67ffa6cb7e174ef411b352995ced0ef1)

[宋]李清照

春到长门春草青。江梅些子破，未开匀。碧云笼碾玉成尘。留晓梦，惊破一瓯春。花影压重门。疏帘铺淡月，好黄昏。二年三度负东君。归来也，著意过今春。

[孤雁儿·藤床纸帐朝眠起](https://guoxue.baike.so.com/query/view?type=poem&id=5546c4a33356c28eb42b420d60118504)

[宋]李清照

藤床纸帐朝眠起，说不尽无佳思。沈香断续玉炉寒，伴我情怀如水，笛声三弄，梅心惊破，多少春情意。小风疏雨萧萧地，又催下千行泪，吹箫人去玉楼空，肠断与谁同倚，一枝折得，人间天上，没个人堪寄。

[如梦令·谁伴明窗独坐](https://guoxue.baike.so.com/query/view?type=poem&id=f50a9b185ccda110207a4c329575c1e7)

[宋]李清照

谁伴明窗独坐，我共影儿俩个。灯尽欲眠时，影也把人抛躲。无那，无那，好个凄凉的我。

[好事近·风定落花深](https://guoxue.baike.so.com/query/view?type=poem&id=6d909119e5ab589e05a20a80e7d5a98d)

[宋]李清照

风定落花深，帘外拥红堆雪。长记海棠开后，正伤春时节。酒阑歌罢玉尊空，青缸暗明灭。魂梦不堪幽怨，更一声啼鴂。

[失调名](https://guoxue.baike.so.com/query/view?type=poem&id=298e282b22d320b2ff322b4f772fd582)

[宋]李清照

条脱闲揎系五丝。

[失调名](https://guoxue.baike.so.com/query/view?type=poem&id=685055eb25ee143a493b518a7ce7d8e5)

[宋]李清照

教我甚情怀。

[转调满庭芳·芳草池塘](https://guoxue.baike.so.com/query/view?type=poem&id=e2a572ef3c2287d63eccff3ebd650b87)

[宋]李清照

芳草池塘，绿阴庭院，晚晴寒透窗纱。玉钩金锁，管是客来唦。寂寞尊前席上，唯愁海角天涯。能留否？酴釄落尽，犹赖有梨花。当年曾胜赏，生香熏袖，活火分茶。极目犹龙骄马，流水轻车。不怕风狂雨骤，恰才称，煮酒笺花。如今也，不成怀抱，得似旧时那？

[诉衷情·夜来沉醉卸妆迟](https://guoxue.baike.so.com/query/view?type=poem&id=2df0fade06fb961fbe2fab84d134925c)

[宋]李清照

夜来沈醉卸妆迟。梅萼插残枝。酒醒熏破春睡，梦远不成归。人悄悄，月依依。翠帘垂。更挼残蕊，更捻余香，更得些时。

[蝶恋花·上巳召亲族](https://guoxue.baike.so.com/query/view?type=poem&id=70125445def5f71bc78d8ad9ed5cc4cd)

[宋]李清照

永夜恹恹欢意少。空梦长安，认取长安道。为报今年春色好。花光月影宜相照。随意杯盘虽草草。酒美梅酸，恰称人怀抱。醉莫插花花莫笑。可怜春似人将老。

[菩萨蛮·风柔日薄春犹早](https://guoxue.baike.so.com/query/view?type=poem&id=54a7a84ca3aa072cccd86705c5012ea8)

[宋]李清照

风柔日薄春犹早。夹衫乍著心情好。睡起觉微寒。梅花鬓上残。故乡何处是。忘了除非醉。沈水卧时烧。香消酒未消。

[清平乐·年年雪里](https://guoxue.baike.so.com/query/view?type=poem&id=9eb573b2c39ef7c947aa868e48943c81)

[宋]李清照

年年雪里。常插梅花醉。挼尽梅花无好意。赢得满衣清泪。今年海角天涯。萧萧两鬓生华。看取晚来风势，故应难看梅花。

[添字丑奴儿·窗前谁种芭蕉树](https://guoxue.baike.so.com/query/view?type=poem&id=cc52de1e133ddd1b2a0d79dc3e18dd7b)

[宋]李清照

窗前谁种芭蕉树，阴满中庭。阴满中庭。叶叶心心，舒卷有余情。伤心枕上三更雨，点滴霖霪。点滴霖霪。愁损北人，不惯起来听。

[浯溪中兴颂诗和张文潜二首](https://guoxue.baike.so.com/query/view?type=poem&id=2fbaef0063039c33255f7160b0657be9)

[宋]李清照

五十年功如电扫，华清花柳咸阳草。五坊供奉斗鸡儿，酒肉堆中不知老。胡兵忽自天上来，逆胡亦是奸雄才。勤政楼前走胡马，珠翠踏尽香尘埃。何为出战辄披靡，传置荔枝多马死。尧功舜德本如天，安用区区纪文字。著碑铭德真陋哉，乃令神鬼磨山崖。子仪光弼不自猜，天心悔稿人心开。夏商有鉴当深戒，简策汗青今具在。君不见当时张说最多机，虽生已被姚崇卖。君不见惊人废兴传天宝，中兴碑上今生草。不知负国有奸雄，但说...

[浣溪沙·淡荡春光寒食天](https://guoxue.baike.so.com/query/view?type=poem&id=de67abf1f4f8d9cce5181692636d7912)

[宋]李清照

淡荡春光寒食天。玉炉沈水袅残烟。梦回山枕隐花钿。海燕未来人斗草，江海已过柳生绵。黄昏疏雨湿秋千。

[摊破浣溪沙·揉破黄金万点轻](https://guoxue.baike.so.com/query/view?type=poem&id=60a4131a4f1ec01d276d54980981e636)

[宋]李清照

揉破黄金万点轻。剪成碧玉叶层层。风度精神如彦辅，大鲜明。梅蕊重重何俗甚，丁香千结苦粗生。熏透愁人千里梦，却无情。

[念奴娇·春情](https://guoxue.baike.so.com/query/view?type=poem&id=c1ba1ea9a325369192573a31072ad51e)

[宋]李清照

萧条庭院，又斜风细雨，重门须闭。宠柳娇花寒食近，种种恼人天气。险韵诗成，扶头酒醒，别是闲滋味。征鸿过尽，万千心事难寄。楼上几日春寒，帘垂四面，玉阑干慵倚。被冷香消新梦觉，不许愁人不起。清露晨流，新桐初引，多少游春意。日高烟敛，更看今日晴未。

[孤雁儿·世人作梅诗](https://guoxue.baike.so.com/query/view?type=poem&id=c4ba92dd315a3b501c6d08d3dcf07f98)

[宋]李清照

世人作梅词，下笔便俗。予试作一篇，乃知前言不妄耳。

藤床纸帐朝眠起。说不尽、无佳思。沈香断续玉炉寒，伴我情怀如水。笛里三弄，梅心惊破，多少春情意。小风疏雨萧萧地。又催下、千行泪。吹箫人去玉楼空，肠断与谁同倚。一枝折得，人间天上，没个人堪寄。

[多丽·咏白菊](https://guoxue.baike.so.com/query/view?type=poem&id=3ff006d0709a4afa6ef22b2f0a9b7f03)

[宋]李清照

小楼寒，夜长帘幕低垂。恨萧萧、无情风雨，夜来揉损琼肌。也不似、贵妃醉脸，也不似、孙寿愁眉。韩令偷香，徐娘傅粉，莫将比拟未新奇。细看取、屈平陶令，风韵正相宜。微风起，清芬酝藉，不减酴醿。渐秋阑、雪清玉瘦，向人无限依依。似愁凝、汉皋解佩，似泪洒、纨扇题诗。朗月清风，浓烟暗雨，天教憔悴度芳姿。纵爱惜、不知从此，留得几多时。人情好，何须更忆，泽畔东篱。

[减字木兰花·卖花担上](https://guoxue.baike.so.com/query/view?type=poem&id=f58ab705bea7b1fd00c56f9fd4364d50)

[宋]李清照

卖花担上。买得一枝春欲放。泪染轻匀。犹带彤霞晓露痕。怕郎猜道。奴面不如花面好。云鬓斜簪。徒要教郎比并看。

[临江仙·庭院深深深几许](https://guoxue.baike.so.com/query/view?type=poem&id=431d07469d09b858c3f7cba6168805f0)

[宋]李清照

欧阳公作《蝶恋花》，有“深深深几许”之句，予酷爱之。用其语作“庭院深深”数阕，其声即旧《临江仙》也。

庭院深深深几许？云窗雾阁常扃。柳梢梅萼渐分明。春归秣陵树，人老建康城。感月吟风多少事，如今老去无成。谁怜憔悴更凋零。试灯无意思，踏雪没心情。

[鹧鸪天·桂花](https://guoxue.baike.so.com/query/view?type=poem&id=8bd8f01ebff539d421a9ccd6bcde34ba)

[宋]李清照

暗淡轻黄体性柔。情疏迹远只香留。何须浅碧深红色，自是花中第一流。梅定妒，菊应羞。画阑开处冠中秋。骚人可煞无情思，何事当年不见收。

[鹧鸪天·寒日萧萧上琐窗](https://guoxue.baike.so.com/query/view?type=poem&id=802f8169ab1ffc14f30223bb13d91a8f)

[宋]李清照

寒日萧萧上琐窗，梧桐应恨夜来霜。酒阑更喜团茶苦，梦断偏宜瑞脑香。秋已尽，日犹长，仲宣怀远更凄凉。不如随分尊前醉，莫负东篱菊蕊黄。

[长寿乐·南昌生日](https://guoxue.baike.so.com/query/view?type=poem&id=519c1d35c3da7916e446c0d39ee47f79)

[宋]李清照

微寒应候。望日边六叶，阶蓂初秀。爱景欲挂扶桑，漏残银箭，杓回摇斗。庆高闳此际，掌上一颗明珠剖。有令容淑质，归逢佳偶。到如今，昼锦满堂贵胄。荣耀，文步紫禁，一一金章绿绶。更值棠棣连阴，虎符熊轼，夹河分守。况青云咫尺，朝暮重入承明后。看彩衣争献，兰羞玉酎。祝千龄，借指松椿比寿。

[蝶恋花·泪湿罗衣脂粉满](https://guoxue.baike.so.com/query/view?type=poem&id=0d791f2b8a2191d3316c003480200c6a)

[宋]李清照

泪湿罗衣脂粉满。四叠阳关，唱到千千遍。人道山长山又断。萧萧微雨闻孤馆。惜别伤离方寸乱。忘了临行，酒盏深和浅。好把音书凭过雁。东莱不似蓬莱远。

[菩萨蛮·归鸿声断残云碧](https://guoxue.baike.so.com/query/view?type=poem&id=485886c8f649b8b31f9b196ab7dcdfef)

[宋]李清照

归鸿声断残云碧。背窗雪落炉烟直。烛底凤钗明。钗头人胜轻。角声催晓漏。曙色回牛斗。春意看花难。西风留旧寒。

[瑞鹧鸪·双银杏](https://guoxue.baike.so.com/query/view?type=poem&id=57d0d33d348561f04ec3c6685d902a2e)

[宋]李清照

风韵雍容未甚都。尊前甘橘可为奴。谁怜流落江湖上，玉骨冰肌未肯枯。谁教并蒂连枝摘，醉后明皇倚太真。居士擘开真有意，要吟风味两家新。

[玉楼春·红酥肯放琼苞碎](https://guoxue.baike.so.com/query/view?type=poem&id=6d9fbe22967aa1d36e94b41fd6859087)

[宋]李清照

红酥肯放琼苞碎。探著南枝开遍未。不知酝藉几多香，但见包藏无限意。道人憔悴春窗底。闷损阑干愁不倚。要来小酌便来休，未必明朝风不起。

[点绛唇·闺思](https://guoxue.baike.so.com/query/view?type=poem&id=4814c6e41b9f5d67a0b59bf3f4eabf78)

[宋]李清照

寂寞深闺，柔肠一寸愁千缕。惜春春去。几点催花雨。倚遍阑干，只是无情绪。人何处。连天衰草，望断归来路。

[渔家傲·天接云涛连晓雾](https://guoxue.baike.so.com/query/view?type=poem&id=3c6aa1a0fadfe9f05ffa2b19e27a4801)

[宋]李清照

天接云涛连晓雾。星河欲转千帆舞。仿佛梦魂归帝所。闻天语。殷勤问我归何处。我报路长嗟日暮。学诗谩有惊人句。九万里风鹏正举。风休住。蓬舟吹取三山去。

[浪淘沙·帘外五更风](https://guoxue.baike.so.com/query/view?type=poem&id=e23ca3a4c9c32562fe9b1da6c7f3b788)

[宋]李清照

帘外五更风，吹梦无踪。画楼重上与谁同？记得玉钗斜拨火，宝篆成空。回首紫金峰，雨润烟浓。一江春浪醉醒中。留得罗襟前日泪，弹与征鸿。

[永遇乐·落日熔金](https://guoxue.baike.so.com/query/view?type=poem&id=455ee803067f21fbb60e36a57821e8d6)

[宋]李清照

落日熔金，暮云合壁，人在何处。染柳烟浓，吹梅笛怨，春意知几许。元宵佳节，融和天气，次第岂无风雨。来相召、香车宝马，谢他酒朋诗侣。中州盛日，闺门多暇，记得偏重三五。铺翠冠儿，捻金雪柳，簇带争济楚。如今憔悴，风鬟霜鬓，怕见夜间出去。不如向、帘儿底下，听人笑语。

[晓梦](https://guoxue.baike.so.com/query/view?type=poem&id=b2a2c59ba4a8ae1195db965a24191ff7)

[宋]李清照

晓梦随疏钟，飘然跻云霞；因缘安期生，遍逅萼绿华。秋风正无赖，吹尽玉井花；共看藕如船，同食枣如瓜。翩翩垂发女，貌妍语亦佳；嘲辞斗诡辩，活火烹新茶。虽乏上元术，游乐亦莫涯；人生以如此，何必归故家？起来敛衣坐，掩身厌喧哗；心知不可见，念念犹咨嗟。

[孤雁儿/御街行](https://guoxue.baike.so.com/query/view?type=poem&id=30b2adc8426fcbd12d66bbec07776052)

[宋]李清照

藤床纸帐朝眠起。说不尽、无佳思。沈香断续玉炉寒，伴我情怀如水。笛里三弄，梅心惊破，多少春情意。小风疏雨萧萧地。又催下、千行泪。吹箫人去玉楼空，肠断与谁同倚。一枝折得，人间天上，没个人堪寄。

[失调名](https://guoxue.baike.so.com/query/view?type=poem&id=7384b235b4f5b01d8b080ab418064212)

[宋]李清照

犹将歌扇向人遮。水晶山枕象牙床。彩云易散月长亏。几多深恨断人肠。罗衣消尽恁时香。闲愁也似月明多。直送凄凉到画屏。

[夏日绝句](https://guoxue.baike.so.com/query/view?type=poem&id=d5cc38a57145cd8872eee6ad28be0828)

[宋]李清照

生当作人杰，死亦为鬼雄。至今思项羽，不肯过江东。

[一剪梅·红藕香残玉簟秋](https://guoxue.baike.so.com/query/view?type=poem&id=e59d2be4edaf4bbf49d1ebef596b31ad)

[宋]李清照

红藕香残玉簟秋。轻解罗裳，独上兰舟。云中谁寄锦书来，雁字回时，月满西楼。花自飘零水自流。一种相思，两处闲愁。此情无计可消除，才下眉头，却上心头。

[鹧鸪天·寒日萧萧上琐窗](https://guoxue.baike.so.com/query/view?type=poem&id=00f0c12351dd9779705c530dbd652ff0)

[宋]李清照

寒日萧萧上锁窗。梧桐应恨夜来霜。酒阑更喜团茶苦，梦断偏宜瑞脑香。秋已尽，日犹长。仲宣怀远更凄凉。不如随分尊前醉，莫负东篱菊蕊黄。

[行香子·天与秋光](https://guoxue.baike.so.com/query/view?type=poem&id=c15328dff3ad7cc85249a2c42848161b)

[宋]李清照

天与秋光，转转情伤，探金英知近重阳。薄衣初试，绿蚁新尝，渐一番风，一番雨，一番凉。黄昏院落，凄凄惶惶，酒醒时往事愁肠。那堪永夜，明月空床。闻砧声捣，蛩声细，漏声长。

[满庭芳·小阁藏春](https://guoxue.baike.so.com/query/view?type=poem&id=4771ec9120949ba1180d908f6c68d80f)

[宋]李清照

小阁藏春，闲窗锁昼，画堂无限深幽。篆香烧尽，日影下帘钩。手种江梅更好，又何必、临水登楼。无人到，寂寥浑似，何逊在扬州。从来，知韵胜，难堪雨藉，不耐风柔。更谁家横笛，吹动浓愁。莫恨香消雪减，须信道、扫迹情留。难言处，良宵淡月，疏影尚风流。

[浣溪沙·髻子伤春慵更梳](https://guoxue.baike.so.com/query/view?type=poem&id=8ccb1dbc8520d11c84910196f04737b7)

[宋]李清照

髻子伤春慵更梳。晚风庭院落梅初。淡云来往月疏疏。玉鸭熏炉闲瑞脑，朱樱斗帐掩流苏。通犀还解辟寒无。

[浣溪沙·闺情](https://guoxue.baike.so.com/query/view?type=poem&id=4d8a0d66bfe4a7bc7d6e79cde83a3c82)

[宋]李清照

绣面芙蓉一笑开。斜飞宝鸭衬香腮。眼波才动被人猜。一面风情深有韵，半笺娇恨寄幽怀。月移花影约重来。

[浣溪沙·莫许杯深琥珀浓](https://guoxue.baike.so.com/query/view?type=poem&id=c8bedfe73f37d1f7db0c779b4a2b8b69)

[宋]李清照

莫许杯深琥珀浓，未成沉醉意先融。疏钟已应晚来风。瑞脑香消魂梦断，辟寒金小髻鬟松。醒时空对烛花红。

[浣溪沙·小院闲窗春色深](https://guoxue.baike.so.com/query/view?type=poem&id=681481da553ec6b997732beb84767afb)

[宋]李清照

小院闲窗春色深。重帘未卷影沈沈。倚楼无语理瑶琴。远岫出山催薄暮，细风吹雨弄轻阴。梨花欲谢恐难禁。

[浣溪沙·小院闲窗春色深](https://guoxue.baike.so.com/query/view?type=poem&id=0df97bf0a4b4e95465e47dbd82a16e75)

[宋]李清照

小院闲窗春已深。重帘未卷影沉沉。倚楼无语理瑶琴。远岫出山催薄暮，细风吹雨弄轻阴。梨花欲谢恐难禁。

[武陵春·春晚](https://guoxue.baike.so.com/query/view?type=poem&id=1bdb605139003f4531bb81689c34bc86)

[宋]李清照

风住尘香花已尽，日晚倦梳头。物是人非事事休，欲语泪先流。闻说双溪春尚好，也拟泛轻舟，只恐双溪舴艋舟，载不动许多愁。

[摊破浣溪沙·病起萧萧两鬓华](https://guoxue.baike.so.com/query/view?type=poem&id=4a2f5e7f1473e9b3ee2380ee3de6e8e1)

[宋]李清照

病起萧萧两鬓华。卧看残月上窗纱。豆蔻连梢煎熟水，莫分茶。枕上诗书闲处好，门前风景雨来佳。终日向人多藉藉，木犀花。

[怨王孙·春暮](https://guoxue.baike.so.com/query/view?type=poem&id=e190499d2ff35d728d38b415457eeb81)

[宋]李清照

帝里春晚。重门深院。草绿阶前，暮天雁断。楼上远信谁传。恨绵绵。多情自是多沾惹。难拚舍又是寒食也。秋千巷陌，人静皎月初斜。浸梨花。

[忆秦娥·咏桐](https://guoxue.baike.so.com/query/view?type=poem&id=7d521847a0b5c530d94f2981c0eeb187)

[宋]李清照

临高阁。乱山平野烟光薄。烟光薄。栖鸦归后，暮天闻角。断香残酒情怀恶。西风催衬梧桐落。梧桐落。又还秋色，又还寂寞。

[庆清朝·禁幄低张](https://guoxue.baike.so.com/query/view?type=poem&id=a037b2390ee9f109fca4f3823867bc81)

[宋]李清照

禁幄低张，彤阑巧护，就中独占残春。容华淡伫，绰约俱见天真。待得群花过后，一番风露晓妆新。妖娆艳态，妒风笑月，长殢东君。东城边，南陌上，正日烘池馆，竟走香轮。绮筵散日，谁人可继芳尘。更好明光宫殿，几枝先近日边匀。金尊倒，拚了尽烛，不管黄昏。

[凤凰台上忆吹箫·香冷金猊](https://guoxue.baike.so.com/query/view?type=poem&id=203c5fb61de09d51ee8e210a0829b568)

[宋]李清照

香冷金猊，被翻红浪，起来人未梳头。任宝奁闲掩，日上帘钩。生怕闲愁暗恨，多少事、欲说还休。今年瘦，非干病酒，不是悲秋。明朝，这回去也，千万遍阳关，也即难留。念武陵春晚，云锁重楼，记取楼前绿水，应念我、终日凝眸。凝眸处，从今更数，几段新愁。

[临江仙·梅](https://guoxue.baike.so.com/query/view?type=poem&id=1b8e832fe748d228d861b15d4bc91a6a)

[宋]李清照

庭院深深深几许，云窗雾阁春迟。为谁憔悴损芳姿。夜来清梦好，应是发南枝。玉瘦檀轻无限恨，南楼羌管休吹。浓香吹尽有谁知。暖风迟日也，别到杏花肥。

[上枢密韩公、工部尚书胡公](https://guoxue.baike.so.com/query/view?type=poem&id=ce40281eb52c24e21ff4c478ee24c16e)

[宋]李清照

三年复六月，天子视朝久。凝旒望南云，垂衣思北狩。如闻帝若曰，岳牧与群后。贤宁无半千，运已遇阳九。勿勒燕然铭，勿种金城柳。岂无纯孝臣，识此霜露悲。何必羹舍肉，便可车载脂。土地非所惜，玉帛如尘泥。谁当可将命，币厚辞益卑。四岳佥曰俞，臣下帝所知。中朝第一人，春官有昌黎。身为百夫特，行足万人师。嘉祐与建中，为政有臬夔。匈奴畏王商，吐蕃尊子仪。夷狄已破胆，将命公所宜。公拜手稽首，受命白玉墀。...

[醉花阴·薄雾浓云愁永昼](https://guoxue.baike.so.com/query/view?type=poem&id=19fc8a15d1177f0b6616044f90903ea3)

[宋]李清照

薄雾浓云愁永昼，瑞脑销金兽。佳节又重阳，玉枕纱厨，半夜凉初透。东篱把酒黄昏后，有暗香盈袖。莫道不销魂，帘卷西风，人比黄花瘦。

[如梦令·昨夜雨疏风骤](https://guoxue.baike.so.com/query/view?type=poem&id=f4a53bb4ee10c8219a1e9564657d60de)

[宋]李清照

昨夜雨疏风骤，浓睡不消残酒。试问卷帘人，却道海棠依旧。知否，知否？应是绿肥红瘦。

偶成

【宋】李清照

十五年前花月底，相从曾赋赏花诗。今看花月浑相似，安得情怀似往时。

皇帝阁春帖子

【宋】李清照

莫进黄金簟，新除玉局床。春风送庭燎，不复用沈香。