红鸳者，红豆、鸳鸯也；此集者，《星辰》分集也。

偶有愁绪，或相思意，记之于此也。儿女情长，尽录此中也。

今定曰：《红鸳》之词，不入《星辰》；《星辰》之词，亦不入《红鸳》。可谓泾渭分明也。何以至此焉？盖《红鸳》之词，可谓之戏笔狂语，皆戏令耳。

戏笔狂语，足入正集邪？

1.《玉连环影》

鸿去。锦字惊棠棣。

密意难寻，重锁天宫里。

梦鸳鸯，宿零香，

恼醒沈熏残泪、裂柔肠。

2.《玉连环影》

回首。怕见花妖瘦。

彻院霜华，忍爇新斟否？

玉宫萧，素娥寥，

杵碎、心秋难减恨难烧。

3.《玉连环影》

冬冽。绘苑泠泠雪。

皓腕柔荑，渐褪胭脂靥。

忆婵媛，意潺湲，

忧问镜宫、冰月可曾眠？

4.《寒星泪·江南》

灞桥还煮胭脂坞，双鹢新停燕子矶。

矶头更有，春睡饱黄鹂。

慵挑珠鸾幕，金莲信绪移。

低唤羞回首，粉腮酲透，杨柳总依依。

——1月16日于京师修改词谱作。

5.《十六字令·风》

风，

抚软雕帘燕语秾。

滴红榭，懒弄素芙蓉。

6.《扬州慢·梦》

藕棹冰溪，淑芬芷絮，寻得天角香丘。

渐晶弥雾敛，啼鸢暖汀洲。

戏莲子、斜湿红处，衔钗理鬓，噙倦梳头。

遍芳华，都作新脂，留我轻舟。

朱唇惊闭，境桃源、春色嗔羞。

瞩雅苑雕阁，飞琼信沈，遥映银钩。

早忘初程归路，星辉艳、酲卧清流。

窈梦终难久，醒来空恨残秋。

——依钦谱填

7. 《玉连环影》（词林正韵）

温脉。红伞调春舴。

有意拈香，无意伤零客。

兔新钩，慰鸿不？

新煮天烧、偷得泪三抔。

8.《玉蝴蝶慢·离》

藕榭弄薄春色，乌啼信落，野旷微添。

素腕怜执，相顾忍却千言。

向南溪、扶栏桨寸，依转首、叩淡钗边。

恨芳天，鹊桥难架，逝月能圆。

心恹，泠泠鹤渚，傍青偎陆，怕远关山。

袖泪无聊，懒抛松籽迹舟涟。

我今为、他乡零客，问哪日、更戏花间？

暮收残，半汀秋水，一岛凄欢。

——依龙谱填

9.《八声甘州·相思》

序曰：用《扬州慢·梦》韵，依龙谱，拟封心作。

词曰：料天檠驻为巧儿明，殷勤浴香丘。

溯瑶阶春朵，艳宫西子，暖墓菱洲。

眼底红笺乍展，短怨锁眉头。

竟浅说聊慰，深颂京舟。

夜老托腮嫩袂，叹柳七放浪，不解伊羞。

问佳节谁共？只碧海蟾钩。

冷身翻、空添衾半，索青巾、一拭久双流。

他乡客、负侬千载，韶梦清秋。

10.《满庭芳·相思》（词林正韵）

聊压疏钗，奁香酸眼，倦收红雨春思。

惜呵酥袖，无语澈心痴。

为掩残釭滴梦，雪腕显、细酌新诗。

望星汉，拟寻蟾岛，却遇墨堆时。

吹稀，凌脉絮，琼仙字小，旋咽胭脂。

自依别长更，鸳户全灰。

何夕怜温手素，重齐案、戏卷调词？

询青缕，寒烟一幂，劝我复添衣。

——依龙谱次韵曹兄

11.《月当窗·元夜》（词林正韵）

山月烟濡，瘦风黏冷珠。

万里划鹃北歇，谁共我、玩平湖？

双鱼犹未书，白丝簪鬓居。

忍遣烛漪些许，容惨映、淡星渠。

——依龙谱填

12.《鬓云松令·相思》（词林正韵）

绛帘低，乌鬓聚。笋腕芝裙，细听流莺语。

柳眼羞窥丛并羽。眉尾心头，翻起连枝绪。

折瓶梅，拈镜莽。难遣相思，若絮临空舞。

更忆诗茶噙笑赌。旋寄蛮笺，可唤刘郎否？

13.《行香子·春色》（词林正韵）

桃粉疏垂，蝶迹欹偎。阶前泻、水幂风帷。

窗溶绿蜡，炉煮馨梅。听笛童舞，牧童戏，欣童归。

瘦檐惹絮，碌燕衔泥。啼声紧、渐软双溪。

星濡西子，墨绕苏堤。梦云收影，雨收浥，露收曦。

14. 《喝火令》

恨损成生客，江平宋玉风。晚来鸳去水亭空。

冰藕恰如蟾鉴，愁缀谢桥红。

百转难招梦，千函怎寄情？夜沉渔火数参星。

玉泪酸心，玉泪眼边零。玉泪更和烛泪，怕见月梢弓。

——摊破：冰藕恰如蟾鉴，愁缀谢桥红；酸眼更和烛泪，怕见月梢弓。

15. 《一斛珠·思》

强拈红豆，鸿音尽断脂帘皱。

拟妆谢院连丝藕。腻水縠纹，凉吻纤纤手。

西子哪敌何逊瘦？无端荷雨湿垂袖。

梦觉菡萏凄零久。浅叩琅钗，寂寞添疏昼。

16.《一痕沙·伤》（词林正韵）

瘦汉酸星欲坠，漱叶西风骤起。

梦觉掩湘帘，聚眉纤。

罗袂霓绡湿处，更念晴窗依顾。

窗外柳无聊，拆蓝桥。

17.《浣溪沙》（词林正韵）

并腕荷亭弄七弦，一声水调次青鸾。酥风腻浪润心船。

阑角笑望波縠皱，肩隅细语鬓纹偏。泼香赌韵夕阳前。

18.《玉壶冰·思》

疏风些子拆银蒜，幂浪拥孤馆。

殢眸慵睨水煎时，碧火依约翻惹恼人思。

添筹起坐终辞梦，砚厚蛮笺重。

不知泊客几遭涔，聊捻灯灰和泪望鸡轮。

19.《喝火令·别》（词林正韵）

败木凋芳色，残川落夕辉。晚亭风笛柳纷飞。

怜握若荷冰腕，无语解颦眉。

涩雨难教住，秋心更复颓。玉郎从此客双溪。

怕对遥歌，怕对念千杯。怕对似江流岁，有泪上珠肌。

——摊破：怜握若荷冰腕，无语解颦眉；遥念似江流岁，有泪上珠肌。

20.《浣溪沙·看湖》（词林正韵）

菡萏依稀凝露香，波纹荡起一丝凉。清风佳韵满荷塘。

极目横桥心不厌，但凭思绪乱无方。相思浓意彻柔肠。

21.《西江月·思》（词林正韵）

云鬓新逢腻浪，小园又见梨花。

无心贪赏怕风斜，怕忆溪余并马。

成子难呵凝墨，青鸾不寄昏家。

天涯羁客负韶华，负我篱前月下。

22.《相见欢·拟纳兰简御蝉》（词林正韵）

秋波败尽残红，泪朦胧。

长记灯前莺语密情浓。

万般梦，今宵重，悔初逢。

回首风流陈事已成空。

23.《浪淘沙·思》（词林正韵）

向晚共风斜，惊起昏鸦。孤烟略略冷檐牙。

望断千山和万水，辜负韶华。

天际隐红霞，心胜凉茶。相思怎若伴天涯？

百种愁肠何处诉？梦里人家。

24.《玉连环影》（词林正韵）

人醒。独对秋千影。

往事随烟，回首添心冷。

泪沾襟，忒伤心，

好梦难延、兀自抱风吟。

25.《减字木兰花·对晚》（词林正韵）

芳天向晚，红倚西窗情意懒。

不理妆容，一任钗衔半尺风。

侧杯吞玉，万点春星香簌簌。

惹得鸳鸯，嬉戏横塘波影长。

26.《华胥引·拟秋词》（词林正韵）

秋波依约，深巷萧森，夜寒如洗。

被酒惊醒，吴宫早瘗星瀚里。

独对往事低吟，叹不堪重记。

试问青鸾，锦书何处能寄？

料也更深，却无寐、弃衾而起。

寻思花下，旋添诗魂有几。

谁念山盟海誓，负一怀红泪。

惹得眉头，千条万缕愁思。

27.《鹊踏枝·思》（词林正韵）

谁道天涯芳处处。独对霜天，心字和云煮。

去载不知三载苦，今朝无觅明朝路。

痛哭千场天已暮。还忆来时，花下鸳鸯舞。

一种愁思凝若许，飘飘万里黄昏雨。

28.《荷叶铺水面》（词林正韵）

凭栏望远，依稀几许烟。京城未雪却凝寒。

算来点点梦，伴鹤逐风上九天。

天边隐玉盘。星渊也不见，只有佛火阑珊。

把酒对空叹。玉树下伊人，何处还？

29.《鹊桥仙·遥寄》（词林正韵）

雾疏高塔，云吞桂殿，三载韶华易度。

回眸红雨并青丝，竟赚得、相思无数。

推筹换盏，重添灯火，不见来时陌路。

却余双影各天涯，独对着、霜天晓暮。