竜咳集

自序：

《竜咳集》是我「狼系六集」中較為特殊的一箇，之所以這麼說，一是《竜咳集》的誕生標誌著我的創作量已破千，二是《竜咳集》結集前我的隻狼遊戲時長已破三百小時。  
不知不覺就寫了千首，廻首曾經之創作，有的帶著偏執，有的嘔心瀝血，有的衹是模倣，沒有靈魂。不管曾經的作品多麼稚嫩，都是我的創作，都應認眞對待。  
我是遊戲苦手，上一箇集子《開門集》結集時，我的隻狼存檔還停畱在修改器打過的修羅結局。如今早已適應八周目雙難，重開又刪了好幾箇存檔，最初的存檔也不知道哪去了。我唯一沒有打過的雙難周目，就是一周目。  
狼系六集，是去年立的項。取名自隻狼，並非出於對遊戲的喜愛，而是單純地靈光一閃。如今我也有了決定，在下箇集子《歸仏集》結集後，再增加三箇狼系集，分別為月隱、奉魂、形代，合稱為狼系續集。  
從狼系六集到狼系九集，我之詩涯，仍在繼續。  
——六泉齋 定藳於2020年9月

詩部：

1.仏謁

玉帳朧明奉夙因。璢璃雲沫禱無塵。拈花仏相如曾往，證盡菩提自在身。

2.五更偶得

同嚮春風瀹酒巵。蕭疎二字為誰持。小園菡葉發來早，吹落桃花第一枝。

3.端陽

輕衫微白眼微醺。節近端陽事不勤。問得階前三徑艸，幾多消瘦是逢君。

4.殘猩

琵琶斜抱玉庭沈。翻被濕紅如點針。殘絡不能扶楚戶，憑誰插取一支簪。

5.暮春集句

避地淹畱已自悲。辛夷零落水生漪。可憐無力東風老，祇為簫聲寫一枝。

註：集自唐韓偓《避地寒食》、宋洪咨夔《嘉陵江舟中·其二》、明謝五娘《楊桺詞》、淸嚴遂成《王舍人紘》。

6.三月

三月陂塘桺，循河次第栽。松巢霑露氣，雲壑護蒿萊。泉石添龍響，蒼階嚙濕苔。憑欄多散袟，足以勸行盃。

7.夜讀水雲樓即感

黴雨江南曲，疎陰棲鷰枝。風沈雲霽後，水濶晚涼時。有意當舒嘯，無心且賦詩。鐙前校書影，悲喜不同持。

8.歸來

慾晚天難盡，長哦歸去來。炊邊鴻意落，扉下弄簾開。蒼犬時收鼻，雪泥稍勸盃。行藏由取捨，風月且遲廻。

9.無題

微齲萌牙不足憐。靑旗沽取尙無錢。知君除癘多書氣，況我承平本少年。夤夜雲前星汲月，小窻燈裹齒噓煙。拂衣莫問明朝事，坐聽淸音廿五弦。

10.荔枝

瓊葉緋衣奉露盤。龍綃殻下素如紈。香疑桂自僊宮竊，膚勝雲從畫境團。猶羨桺公遷嶺外，應憐蘇子詠羅巒。松齋添得玲瓏味，佐茗閒嚐漸忘餐。

11.無題

秋蟲弔月下鉤欄。玄嶺呵雲氣未團。龍象依風來鷲島，黿鼉汲露出蓬巒。極知北固三春澤，悵臥西泠一闕寒。問得江頭白髥客，何當歸釣放長竿。

12.疫中隨筆

紅羊刧復意何如。悵望牀頭未校書。一帋安能承百感，千盃不易解空虛。顧鏡人兒多妄想，披鐙蓬髮豈堪梳。勞身經過成平歲，也恨鵶翎難翦除。

13.逮蝦戶

轉子隔窻轟引擎。機油翻怒沸竜鳴。強攻彎路摘三檔，時聽汽輪飆一聲。月傍豐田馳妙義，風攜山葉凍秋名。傷心慾訴無從起，驚爆渦缸在赤城。

14.畢業季即感

芙蓉金殿閉深貂。悵望前塵想六朝。花絮不緣乾薜荔，風絲特地瘦芭蕉。丁香秋氣臨雲結，梔子書簾對斝遙。已近靑齡最無賴，披鐙獨坐到中宵。

15.白衣

年介冠於而立時。悲歡滋味或同持。不勤春事與秋事，嘗作詩癡和酒癡。黌室亦曾鍾獨往，夢鄉幾度覓眞知。啣書鴻鴈歸來晚，再嚮徵蓬拝白衣。

16.晴霽

鏤氷文字罥靑綢。橫篴僊僮不抱憂。蘿徑風凉供蜜課，薜雲晴霽伏天螻。無邊火蜃遮金氣，半寸空花射石頭。二十五絃曾妄想，夢殊猶且怕登樓。

17.畢業即感其一

花自塵泥葉自根。悔教霄氣入詩門。秋涼菡海翻靑鯉，晴霽蠶崖嘯白猿。落盞菊糰猶未冷，敲風松子尙餘溫。書鄰若問明朝事，負手微喃不與言。

18.畢業即感其二

憫世紅羊去複廻。每於長坐不勝哀。勞身空負詩千首，綸手還輸酒一桮。審勢方能舒藻鑑，忍飢或可顯文才。極知苑落桃花雪，自有春華為我開。

19.畢業即感其三

秋蒲到死自支離。此事從來未足奇。不意鉛刀懸幾尺，祇知蠧篋負千詩。羨人南北多行盞，況我兄朋已脫飢。慚愧靑齡空抱志，餘生碌碌或能為。

20.閒話

消暑金吹撲落英。踱宵兀自撥殘枰。詩從別後空餘己，夢到深時不見卿。於哭多憐長抱璞，逢秋每歎枉騎鯨。閒來翻海藏樓句，讀至忍飢猶可驚。

21.避市

蕭瑟秋來感每仍。持珠何必奉袈僧。雲消不為風千嶼，蜃霽虛畱海一鐙。弄玉星衢緋色渺，旋花沸市夜光澄。久居蝸殼疎塵俗，微染慵閒或可能。

22.秋蟬

雨後靑城一葉寒。蒲花飛去不成丸。撲翎松下猶當飲，落殼風前衹自安。地僻孰能為大響，山深但恐癈朝餐。疎緌獨抱鞦韆影，歌哭於玆無兩般。

23.題春兼試集唐人句

二月江南花滿枝。山深常見日光遲。白雲野寺凌晨磬，老鶴玄猿伴採芝。醉臥醒吟都不覺，拂衣耕釣已多時。他年我若為靑帝，賜酒盈盃誰共持。

註：集自孟雲卿《寒食》、劉長卿《感懷》、方干《桐廬江閣》、鄭邀《題霍山秦尊師》、魚玄機《江行·其二》、孫元晏《宋·王方平》、黃巢《題菊花》、白居易《禁中九日對菊花酒憶元九》。

24.刀

帋刀帋刀，銘曰奉魂。引頸割兮，血不畱痕。形代添五，其刃餘溫。七面之靈者，尙饗盤飧。

打刀打刀，銘曰楔丸。月下拂兮，雙指輕彈。亡屍添幾，其刃微寒。葦名之武者，半已衰殘。

太刀太刀，銘曰拝淚。長鞘負兮，納之於寺。斷絕不死，其刃尤利。竜歸之忍者，生涯如寄。

25.學詩誌

黃昏裏茶糰，翻沸白開水。影子入斜陽，地鐵經雙軌。桌前檯燈明，檢點平生誌。十五始學詩，街頭常拚醉。十六與淸風，黌間遞尺紙。十七稱狂生，十八承平矣。十九多哦吟，永夜辄無寐。常與幾知交，笑生涯如寄。弱冠成別字，初時曰珺堂。仗劍能傲立，長歌不減狂。吟藳疎而懶，菸燼漸蒼涼。未識愁滋味，強說且何妨。彼時逢分袂，仍可作文章。夢裏恍惚處，卿卿立廻廊。踟躇不能語，翻醒斷肝腸。對鏡相勉勵，男兒當自強。廿一如故我，廿二又逢誰。廿三改別字，豈知喜和悲。珺堂從此死，近棠始能為。遁入新境界，徹夜展長眉。生涯如敲子，所幸誤著棋。筆下出兩字，悲歡各自持。此後餘生路，茫茫不可知。呵成寥寥語，以此誌學詩。

詞部：

1.憶江南·百載

持望也，舒劍立幽坪。松下黃花驚蝶羽，雲邊靑塚曳殘聆。微笑喚卿卿。

2.浣溪沙·蘆名

裁葉煙堤立傘花。翻橋紅影漱靈芽。蘆名山寺況無邪。

楓自疎鐘雲上落，暝由泉靄鴈邊斜。泥爐小盌最宜茶。

3.浣溪沙·春曉

曉透僧窻人怯書。不憐濕雨浣蘅蕪。靑靑帋傘倩誰扶。

護鏡雲痕由夢竊，證花詩氣被風疎。一雙銀蒜墜簾珠。

4.浣溪沙·散步口占

落落疎簾似有痕。殘腥飛過那年春。石橊花下小羅裙。

重酒扶頭難破睡，鴨鑪持燼可溫存。一暝微雨濕黃昏。

5.浣溪沙·雨後

小築階苔雨後疎。犯盃雲沫禱天蕪。臥居蒼犬睡聲初。

藏篋書塵鐙作帚，出氷香荔雪生膚。種花詩氣有還無。

6.浣溪沙·參駁

參駁花腥攀小株。野郊雲染絡幽芙。羅衣香綬特淸癯。

晴暈偏於僊窟湧，秋波自在鴈邊扶。轉簫風力碧紗櫥。

7.浣溪沙·靑鬟

背立靑鬟浣蝶裙。破篘簫筆一時新。花庭濕氣抵塵頻。

捲帳西風何限恨，駁鐙疎雨不成文。三分秋色或憑君。

8.浣溪沙·小秋

扶絡星枰抵在斯。祈曇香著夜沈時。無簫無酒亦能詩。

大幻同希吞蜃象，小秋和月溺甁枝。古簾疎落繡雲祠。

9.浣溪沙·如晴

避市風階湮海聆。旋花椰沫絡雲鯨。撲鐙昏火湛穹明。

半袖梨香朧幻濶，一簾荒夢墮疎星。靈津思飲暫如晴。

10.好事近·散步

打火機和菸，訴說那年春事。我在街頭漫步，讓時間停止。

屋簷之下小狸奴，撲入斜陽裏。細數些些廻憶，像一張餹紙。

11.好事近·聽《我曾》

秋夜忒淸涼，畱我抱衾翻被。指上流星劃過，像那年機會。

明朝總被今朝誤，也且擦乾淚。如果人生倒放，不說無所謂。

12.淸平樂·時光

花如雨墜。雨似星之淚。說甚曾經風流矣。往事不堪重記。

杏葉輕吻靈芽。苔舟深齧蘆笳。我坐燈前默禱，時光且慢流些。

13.淸平樂·十七歲初夏

流波漱瓦。在那年初夏。黌舍廻廊相覷也。一笑嫣然如畫。

吹濕小雨鞦韆。霓燈不肯沈眠。我擲長衢於傘，任它市裏周旋。

14.淸平樂·黃昏

昏黃日記。翻動茶煙底。待把流陰親綴起。著舌雪梨微膩。

秋氣吹老斜陽。鋼琴彈奏誰方。廻首曾經的我，輸他一段時光。

15.淸平樂·秋雨

車鈴微響。音樂隨機放。目在天垂由幻想。往事且些遺忘。

雨絡輕拭雲痕。薄衫穿築驚塵。漫寫無聊文字，小樓花氣淸純。

16.淸平樂·香意

疎隂著齒。香意隨風起。吹散蒲公英之底。一樣持羞同妳。

老巷濕壁重門。咖啡半點薄溫。細數霑衣花事，如煙如雨如塵。

17.桺梢靑·閒作

紙傘輕旋。風翻在葉，杏吻於肩。午後淸茶，桌前小冊，指上香菸。

梵阿玲響誰邊。水雲外、微涼暮煙。問得楊花，偷來幾許，垂擺時間。

18.桺梢靑·蘆名

濕雨吹鈴。噙春楓倦，失桺吳靑。落枕香殘，欹鐘風細，夢裏蘆名。

笙歌也慣疎聆。小築下、貍奴不驚。隔水朱樓，休簾鵑月，喟爾飄零。

19.西江月·顧首

逐浪爭如昨事，踏歌且試新程。淸波江上小舟輕。舟上粼粼風靚。

已感宵時多夢，須嗟身越靑齡。閒來廻首閱曾經。也得一絲寧靜。

20.鷓鴣天·即事

濕雨重簾晴後開。一雙吳鷰出雲臺。可能指點皆為錯，未必風流不足哀。

紅吹落，碧拈來。幾多心思任君猜。等閒消得扶頭酒，百載人生似紙牌。

21.鷓鴣天·鐙宵

四九平城於海遙。小樓風力著鐙宵。畫屛春後衣花薄，粹甕扉邊味氣消。

壺略霽，月如妖。詩懷特特瀝幷刀。穿香蝸殼疑蟾窟，縹杳僊聆扶楚腰。

22.醉梅花·二九添六

小簾風墮一庭秋。羅香初試不勝愁。翦鐙雙剪燈前並，云鴈纖雲鳫下流。

花種冷，月沽悠。感卿疎力困於眸。幾曾抱卷長驚覺，也夢吹塵也夢遊。

23.木蘭花令·一代宗師

木樁秋影多勾勒。謝幕時分將在側。昏黃燈暈透窻臺，他與斜陽渾一色。

此生交戰之廻憶。銘在心頭如印刻。佗年人所話津津，挽袖孤身能敵十。

24.虞美人·題面試後

坐中鐙白盃中火。我亦非初我。幾曾窻下吐虛煙。可歎光陰如水、亦如鉛。

緣何奉筆添勾畫。吹落殘星也。碧紗翻過一庭春。花墮多由風力、不由人。

25.夜遊宮·無題

廻合樓臺巷子。漸飛過、玻璃餹紙。搖晃鞦韆不能止。拋硬幣，在空中，隨他墜。

翻照花衣沸。有嬌紅、替人垂淚。杏吻香肩於風裹。晚涼時，半江雲，好似妳。

26.夜遊宮·燕返

一市摩登似幻。況春葉、發來微煖。我著心情在酒館。那年時，捲簾人，猶在眼。

歸去無人管。怪商街、被風吹短。別後孤單油紙傘。忘卿字，亂寫些，如燕返。

27.一剪梅·擬閨詞

一軌風疎被葉穿。簾外春闌，鷰下花翻。纖雲微沸水沈時，寶獸猊爐，雪袖眉山。

捧鏡檯前露未乾。半捲輕鉤，小拭香紈。扶頭酒破夢初醒，應問檀郎，歸是何年。

28.漁家傲·秋

小市週旋簫力忽。隔牆撲落梨花雪。可樂加氷甘在齧。人髣髴。那年鐙下紅拏鐵。

瓦上貍奴聲漸歇。夕深怕惱朧明月。私語窻前偸相說。音未絕。新涼吹動書間葉。

29.天僊子·偶得

浣揀飛花人不語。小院薔薇廚後女。可堪春日勸行盃，風似露。星如雨。夢裏呼來雲裏去。

漸老吳宮吹玉樹。一甕淸輝疑凍沍。多情分付捲簾時，知幾度。歸無處。細響垂鈴天慾暮。

30.天僊子·秋

薄髻靑絲垂慾綰。朧帳煙緋鸞色剪。顰眉不語倩何緣，壓玉腕。穿金線。水調聽時聲漸散。

擁下貍奴呵意懶。鴈字歸雙來報晚。小窻鐙壁又深宵，花似霰。星如眼。長念羈人應在遠。

31.皂羅特髻·醬油炒飯

醬油炒飯，漸撒上蔥花，攪勻鷄蛋。醬油炒飯，放在瓷之盌。吾鍾愛、醬油炒飯，到廚房、再把它添滿。醬油炒飯，味道眞心讚。

誰說醬油炒飯，不如黃金版。桌前看、醬油炒飯，色香彙、入口何其軟。醬油炒飯，記得加頭蒜。

32.華胥引·畢業即感 The Last

幽蘅空發，夢跡經懷，雀枝疎冷。可可纖雲，黌邊蠹落緋色茗。別有秋思心頭，喚一簾銀杏。夕照醺斜，箔風輕掣離磬。

香已吹殘，況靑梧、墮翻金井。解衣拋盞，重眠難消夜酩。此去花期依舊，種花人無影。莫近髙臺，憑樓應怯吟興。

33.滿江紅·與友人壽

簾下空蟬，簾外捲、一番澄碧。對遙天、潑揮不盡，疎狂詞筆。幾度翻宵哀抱璞，亦曾圍坐談朝夕。碰盃處、也歎那年人，無消息。

靑作眼，何須白。吾與爾，皆詩客。算齡逾冠廿，恣歡難易。休怪於塵心已老，長鯨放飲應能力。待他時、事了再從頭，摩雲跡。

34.滿江紅·遲來的聚會

漫擲絲菸，帝祠上、璿穹如碧。哀別來、無端消屈，江淹疎筆。夢裹芭蕉深覆鹿，盃中鯨沫長催夕。也由他、翻雨更收雲，吞龍息。

靑在眼，何須白。吾與汝，皆為客。況癡肥狂瘦，於玆相易。一絡蠻腥歸過往，幾番尊酒輸持力。待扶頭、停箸看啤甁，畱詩跡。

35.水調歌頭·書劍

醉醒何勞問，有酒自成僊。七星天斗，飛射金氣壓虛闌。一飲平湖秋月，再飲前朝春事，三飲涴長竿。望得蟾宮鑒，幾度為人圓。

算餘生，多辛苦，不忍眠。少年書氣，畢竟殘藳未全慳。彈劍應為詩客，吞水自知甘苦，何必問秋蟬。書劍承平事，玆此共悲歡。

36.八聲甘州·即感

聽夕醺笳鼓顫晴霞，江晚鷺潮飛。殢秋陵金氣，漁蘆欹艇，簑叟長徊。風鬢梳來虛白，菡鏡又平窺。夜火收篙櫓，殘闕荒碑。

初泊登臨空志，算闌干拍處，舒嘯憑誰。況酒銷膺臆，心字已慳灰。想秦淮、楚腰纖窕，黯鐙前、鶯語若煙吹。陽臺夢，待催酲處，且莫低眉。

37.髙陽臺·風起

霓露侵花，披鐙拂月，銀樓蜃影如潛。菸燼彈輕，仄衣風片微甘。大多廻憶沈心底，待看時、色已深藍。傘枝靑，拋舊長衢，掠落詩龕。

重來我亦為蕉鹿，訝桜池翠漲，菡苑紅淹。緋葉聲疎，寒葩小囓晴嵐。忘卿二字猶當帋，把相思、寫入蕓籤。莫低眉，且聽淸音，且試春衫。

38.水龍吟·七巧

垂緌流響伸舒盡，金射江城歌舘。汲缾靑悄，持砧聲約，畫簾輕換。背立津樓，非花非霧，非雲非霰。怪吟鞭西顧，錢塘初汛，都還被、風吹遠。

夢裹陽臺疎懶。小貍奴、纖懷微展。鴈行一目，夕輪千里，楓梧枝短。顧首琴郎，誤絃蔥指，發眉低按。漸芙蓉帳落，銀鐙幽杳，香屛偸喚。

39.花發沁園春·即感

茗柱翻橙，珀盃吞雨，褭絲掩靄如膩。齋前繡佛，廚後溫菘，嬌眼慾開還閉。承平詩氣。渾不在、楊花天裡。任鬱翠晴挈荒苔，緋簪初卻羅髻。

睡起扶殊況味。恨銀鑪衣魚，遁夢無計。穿扃亂葉，護甕孤雲，肯訴少年心事。難憑快意。拋帋傘、旋衢於市。別來久、落落西風，沸驚書卷門第。

40.望海潮·憶靑島兼次近澤韻

沸沙疎影，礁巗亂跡，嘻嗟一歲承平。啤甕信吹，雲團障落，撐灘萬里空靑。玄鶴瘞僊陵。雪浪拍斜艇，湛海微腥。夕照潮徊，縹緲蜃氣幻摩登。

飛翻怪吼蛟鯨。聽幡招釣叟，鷺起漁汀。菸燼傍窻，吟懷趁夜，擁衣暗想花名。年少有才情。醒處當深飲，可樂加氷。漸識街頭歌舘，依約鳳鳴聲。

41.金縷曲·聚會未至次韻兼寄二兄

已別承平矣。算同余、長衢咨謔，當年兄弟。慚愧微身庸勞也，況是紅羊復起。約期誤、一懷書氣。坐看秋和銀漢遠，願天祈、分付於君爾。素色面，喑塵市。

阮嵇靑白須銘記。漫聞得、酒力催磨，無悲無喜。玆此餘生多辜負，感慨時光若洗。最難得、二三知己。指點劉曹誇談處，勸行盃、休說愁滋味。吾與汝，皆狂士。