此集为星渊诗词正集。才疏学浅，还请见谅。

1. 《拟水龙吟·秋别》

起西风卷残阳，落红萧索入孤江。

眼望长亭，泪落千行，不胜感伤。

枯枝残柳，一樽清酒，愁意难当。

醉饮晚秋处，心自惆怅，秋风狂，路茫茫。

愁泪随花入江，此一别、何日再重阳？

痛上心头，纵酒销愁，满眼凄凉。

故人已远，醉卧路旁，渐入梦乡。

清辉降，骤然起身，满天星、皆如霜。

1. 《拟西江月·凌》

漫采流年盈袂，相思入雨风追。

夜夜思君减清辉，松叠柏乱鸟飞。

寒蝉高居鸣悲，十载坎坷心醉。

犹记当年凌影随，四目碧树天垂。

1. 《拟荷叶杯·星辰》

乱柏孤月寒风，沁骨。星碎凌空舞。

琼楼影碧映苍穹，辰寂落叶枯。

夜半病榻惊梦，恍寤。清辉彻满屋。

蝉音万里破长空，修持出迷途。

1. 《七律·佛叹》

风凄月冷松林乱，酒醉孤愁墨案清。

世事岂能恒不尽？轮生转道莫无穷。

神佛降临魔随至，心念相争转瞬通。

静悟禅机除挂碍，意身舌眼耳鼻空。

1. 《七绝·无眠》

月照西楼枕乱愁，芭蕉雨打水长流。

灯孤影寞相思苦，夜半难眠泪染眸。

1. 《拟宝塔·梦》

月，残照，琼楼影。

愁沁寒风，黄粱梦未醒。

恍若重渡残生，飘摇颠沛总不定。

沧桑红尘解语无情，夙夜忧思泪落雨中庭。

1. 《七律·叹项王》

寒风尘卷残阳谧，冷雨帆随楚夜啼。

疑似硝烟悲鼓起，恍如剑浪寞琴弥。

临危化险终非易，对月翻天应叹奇。

举鼎项王何处去？只今空对血江唏。

1. 《七古·咏狄堂主》

低首帷幄雷堂中，眼刀擒拿手无情。

顾盼难求知心影，唯有狄路狄飞惊。

1. 《五绝·夜思》

晓夜长亭乱，清辉满黯江。

宜将韬胜略，不可仿项王。

1. 《七古·药师佛》

南无药师琉璃光，全身舍利秘密藏。

何惧天灾九横死？世事不过梦一场。

1. 《五古·问》

琼楼有白璧，寒舍仅春泥。

劳形徒增忧，伤神空余悒。

问君何所思？问君何所忆？

生死誓犹存，岂能轻负之？

1. 《五古·佛叹》

红尘本梵境，世事亦无喧。

万物皆佛理，何苦硬参禅？

1. 《拟丰乐楼·江山颠覆》

清辉斜照碧树，苦酒浸愁绪。

灯影下、独凭阑干，神斟形酌凝目。

寒夜空、乌云骤来，萧索冬风隐玉兔。

醉倚枕、恍若撑舟，逐流而去。

砖金瓦碧，粉黛含情，伊人宫中舞。

辰甫至、銮殿龙庭，伏跪满朝文武。

看江山、纵横万里，阅武库、湛卢赤兔。

仰天笑，誓此霸业，流传千古。

蓦然夷至，兵刃交接，尸血染残暮。

敌如雨、冲杀声烈，鼓角音悲，军渐困靡，闭门待助。

三千烽火，十里狼烟，悉数似甘霖入木。望姬妾、浩荡凄凉诉。

城破国亡，君民尽被胡虏，异乡倍思土。

翻然梦醒，急召侍从，问现在何处。

臣答曰：无须惊忧，雕栏未损，玉器犹存，只是易主。

心碎西楼，泪袭怨眸，五更衣透沧桑语。复起身、操琴弦慢抚。

一曲离殇指端，呜咽恸哭，震飞鸥鹭。

1. 《七古·十二连环坞（其一）》

翠树碧叶江月寒，连环坞旁守空船。

桨掌星风驰吹岸，舟行暮水起波澜。

八方地涌灯不见，四目天垂雨沾帘。

酌酒揾笔抚香橼，辗转相思泪湿笺。

1. 《七古·十二连环坞（其二）》

凄风残阳远山殷，冷雨孤月长亭寒。

五更难寐独凭阑，恍闻笛泣失颜欢。

青霜破浪随梦殄，褰袂揾泪愁漫衫。

出双入对何时事？只今空余红豆笺。

1. 《七古·十二连环坞（其三）》

清辉残彻天心亭，冷风愁沁秋水棂。

一壶酒孤梦未醒，半盏茶凉泪先萦。

枕透席寒病躯謦，纸薄笺染碎心惊。

悲歌浅唱影伶仃，凄语惨言欢颜冰。

1. 《七古·十二连环坞（其四）》

雨落长亭江心寒，风打芭蕉夜阑干。

恍若重恢少年志，雄心豪气碎河山。

临川赏古展欢颜，青霜克敌谈笑间。

浩荡侠情何处去？只今空余愁泪簪。

1. 《七古·十二连环坞（其五）》

身恹梦碎病榻间，影残月冷烛焰咽。

寒冰尘卷空飞雪，长亭暮染血阳斜。

夜半恍寤愁难眠，笛泣萧索心悲切。

朝不虑夕渐近土，仍睨红豆情犹烈。

1. 《七古·十二连环坞（其六）》

冷砚烛案墨痕干，凄影灯台泪迹残。

病謦榻间身难暖，醉望江畔意阑珊。

吴钩刃卷霜尘染，长亭瓦破夜沁涟。

空有子龙当阳志，对月悲歌愁素笺。

1. 《七古·十二连环坞（其七）》

血染残霞素衣红，雁泣惊寒青霜茕。

江畔苍柏迎风耸，波心秋水伴雨淙。

铩羽浅酌饮悲恸，顾盼穹隆叹命忡。

雄情豪志今何在？丹墀琼阁藏恹龙。

1. 《七古·十二连环坞（其八）》

枯树黑云飞谢花，稀草灰穹映落霞。

二十四桥惊涛起，一十八年骇浪伐。

素衣尘染稳驾辕，珠帘风荡疾驭马。

带艺投师少有成，未至月出可归家。

1. 《七古·十二连环坞（其九）》

急风卷尘摧残阳，暴雨伴烟遮清霜。

桥崩江涌浪冲霄，亭塌柱倒滚石戗。

少时纨绔性张狂，俊峰秀水尽皆亡。

后人空叹凌旭影，本应成雄却落荒。

1. 《七古·十二连环坞（其十）》

雨霁天青水犹寒，亭静尘寂独倚栏。

风催坞口涟漾泛，踯躅掷笔泪沾笺。

景胜如故身謦榻，花谢依旧心早残。

孤棹浅舟逐流去，料峭春波伴燕还。

1. 《七古·十二连环坞（其十一）》

夜冷风凄流水冰，月隐云黑波涟兴。

醉望垂天蝉音静，几多梦魂碎长亭？

泪染笺袂无怨怼，病榻犹存初遇情。

朝朝夕夕念切切，辗辗转转影茕茕。

1. 《七古·十二连环坞（其十二）》

断桥雨沾眉峰碧，破瓦尘染悲歌啼。

亭残野荒清辉谧，影寂坟孤水波激。

星眸噙泪步幽坻，相思盈袂无所依。

漫举柔荑临江泣，酒入愁肠对月唏。

1. 《拟摊破醉东风·庐州月》

红药桥畔，清辉斜洒岸。

乌篷灯灿，波心水漾泛，离殇指端幽漫。

曲顿调转望天，月隐云端不见。

凄影浅叹，孤夜沁寒，醉饮悲歌阑珊。

1. 《拟减字醉东风·庐州月》

梨花伴雨，残霞随波去。

回首断肠处，孤棹浅舟行踽。

桥寂穹静霖休，江潇涟漾梦幽。

清辉洒愁，辗转凄泪袭眸。

1. 《七古·咏水》

突瀑飞泉声若雷，洪流崩天云可摧。

隐成静水蓄千钧，奔腾入海终不回。

1. 《七古·和殷氏》

序曰：读殷氏《无题》，不觉泪下，作平仄均和七言古风以报之。

诗曰：梦魂謦惊愁泪簪，凄影寂台墨痕干。

倚楼听风醉残夜，思君难寐卧榻间。

1. 《七绝·秋思》

落木萧萧归寂土，雁鸣悲唳暮残浮。

西楼醉倚望明月，一晚凉秋染碎壶。

1. 《竹枝·征前》

轻抚青霜鸣雁悲，忆昔龙勇破重围。

墨云遮月披银甲，即日出师毋念归。

1. 《竹枝·咏狄堂主》

蹄下曾存折颈龙，苦修神手智争雄。

目清如水颇梨戴，深底难度心志宏。

1. 《虞美人·静夜思》

风凄烛咽独难寐，寂室人憔悴。

倚楼听雨盼春归，雁泣裂空寒瓦彻清辉。

三更蓦见棠惊泪，揾袂食无味。

落红萧索月圆回，未解玉荑何日叩柴扉。

1. 《点绛唇·咏春》

料峭风寒，燕衔新土还檐畔。

翠枝银瓣，影碎凌空散。

暮染白衫，醉望迎春叹。

梨花灿，寞然心撼，月落琼霜漫。

1. 《竹枝·寒食夜归》

寒灶生尘蝶葬花，碎穹垂静映残霞。

晚来风起珠帘荡，轻叩柴扉临酒家。

1. 《竹枝·清明》

独立窗前期雨声，火龙腾跃破长空。

碧涛流静无涟漾，争奈清明霖不兴。

1. 《拟竹枝·自嘲》

低首非因谦欲和，念珠轻捻信佛陀。

醉吟古风惊星斗，梦醒心寒待墨磨。

1. 《拟竹枝·问》

云卷残阳飞燕伤，忆君昔语守清江。

志坚心诚何愁散？不见天边盼妇郎？

1. 《竹枝·少年追命》

出世双亲因怨卒，影孤形寂浪江湖。

壮名未就心伤碎，痛饮悲歌任命浮。

1. 《五古·听雨》

燕去风有声，檐瓦响叮咚。

酣梦翻然醒，疑似复清明。

1. 《五古·思》

夜半望清辉，梦榻倍思君。手抚红豆笺，心忆初遇庭。

香腮生彤云，青丝藏深情。步娇柳腰纤，眉蹙清目滢。

柔荑揾秀袂，桃李伴春风。花间定海誓，园中寄山盟。

江畔洒泪别，颠沛十八年。归叩柴扉闭，久候独影怜。

情语虽犹存，残月不复圆。相思终成病，辗转愁难眠。

1. 《七古·叹屈、介》

汨江滔天没清臣，祝融肆虐焚忠魂。

身死非因无才政，只是国乱君主昏。

1. 《菩萨蛮·春日有感》

暖风行尽庭枝翠，举杯轻揾相思袂。

犹记去年时，影离亭静辞。

春波拂似旧，夜半席凉透。

病謦墨痕干，烛台红泪残。

1. 《七古·望青龙》

双龙夺珠飞桥上，独亭斜倚黄昏怅。

远望青山无涯际，近看长城坚如障。

1. 《拟竹枝·追命》

神腿如风无影踪，得失成败化笑声。

酒壶常系污衣际，戏谑江湖心自空。

1. 《七古·小诗佛》

星碎墨醉饮羁狂，辰寞影寂望天茫。

七古竹枝抒壮怀，泪揾袂褰相思藏。

1. 《七古·梦》

月华如水浸窗棂，星耀似灯照园庭。枕寒衾冷夜难寐，席湿泪干闻雨声。

手抚红豆寝不安，心念伊人神未宁。倦上眉眼渐入梦，恍若乘舟归故亭。

银簪紫檀理青丝，玉碗柔荑整云容。执手相步桃花海，花落如雨雨随风。

浅笑豪言凌云志，轻歌低语诉真情。愿久厮守无怨怼，誓不毁诺立山盟。

江畔因仕缓别离，湖心望影泣无声。忽闻君语翻然醒，却是枝头黄鹂鸣。

1. 《七古·望雨》

雨落江心天地悲，风抚枝头草木灰。

斜倚枕席慢饮酒，醉望碎穹乌雁回。

1. 《七古·归隐》

元亮田居南山下，诗佛野际书惘川。

我今暂弃功与名，搁笔笑隐文林间。

1. 《菩萨蛮·游青龙峡》

重峰无际垂天静，龙盘瀑卷乾坤定。

独饮醉高楼，水清凭自流。

春波盈秀袂，燕过人憔悴。

血暮染残阳，乌啼愁断肠。

1. 《菩萨蛮·醉梦》

风折残木清辉寞，梦魂醉榻心寥落。

灯火黯歌楼，曲幽难断愁。

寒波袭夜袂，酒作相思泪。

暮色远无涯，朝云疑晚霞。

1. 《七古·叹公子段》

心自淡泊欲归隐，争奈江山难二君。

断剑锈锋不见血，玉颜憔悴守暮陵。

碧涛沧海犹为水，险崖巫山更似云。

逝者往矣乾坤定，长叹空望碎穹星。

1. 《七古·醉》

知章斜倚江心船，太白醉吟玉桥端。 五柳慢酌雏菊酒，东坡酹月赤壁前。

昔者美名成佳传，今我憔悴梦榻间。 枕席泪浸愁难寐，问君怎生可入眠？

举杯揾袂空长叹，远望碎穹意阑珊。 清辉影寞群星隐，孤冷夜幕托圆盘。

起笔欲作红豆笺，又忆颠沛十一年。 削职谪贬复右迁，诗韵虽合不展颜。

悲歌浅唱泣素衫，杜康纵饮垂涕涟。 门庭尘积谁人踏？烛灯艳曳墨迹残。

1. 《五古·宴饮欢》

太白吟星斗，子瞻荡无忧。晨起宴豪客，酒斟暂解愁。

曲终望穹碎，落木满西楼。风洒长亭畔，雨落蓝山头。

残霞红如血，薄暮映激流。诸公皆饮醉，独我明清眸。

1. 《七古·改〈风云〉》

金鳞本是池中物，一朝破空便成龙。

九霄狂吟青天外，风云既会浅水游。

1. 《七绝·隐中杂记》

清曲闲斟扫落花， 孤烟冷月映残霞。

晓来听雨寒波漾， 夜半明灯饮碧茶。

1. 《七绝·隐中望风》

龙吟穹碎青冥变，云卷寒冰洒暮江。

醉倚琼阁迎月叹，狂风何故啸苍茫？

1. 《七绝·隐中望暴雨》

电惊雷隐裂长空，叶舞枝折碎暮城。

窗破尽沾连夜雨，影孤暂点旧烛灯。

1. 《七绝·隐中怀古（其一）》

佛修禅悟田间隐，泼墨含诗笔下成。

雨落惘川残暮远，风袭寒舍醉心空。

1. 《七绝·隐中怀古（其二）》

弃官封印隐田园，耕野东篱饮酒闲。

笔下寒川存傲骨，风吹霜月满青山。

1. 《七绝·隐中怀古（其三）》

酒醉狂吟惊星斗，梦魂天姥见仙人。

凭栏远望天中月，意净心清落寂尘。

1. 《七绝·隐中怀古（其四）》

铁板铜琶酹月欢，独酌醉饮望青山。

微霜鬓染狂如故，神入竹林笔洒然。

1. 《七绝·残菊》

风荡沙平落雁孤，残霞似血染西湖。

可怜窗畔凄清影，泪望黄花叹叶枯。

1. 《七绝·醉梦吟》

微雨沾帘烛咽冷，倚席醉榻忆初逢。

古今多少离人泪，尽赋新词旧梦中。

1. 《七绝·孤灯》

寒风慢饮人独醉，冷雨斜窗燕未归。

暂点烛明灯似月，袂褰轻捧绿茶杯。

1. 《拟竹枝·端午》

晨至厨余咸粽香，汨罗江畔忆衷肠。

龙船漾水清魂现，霞伴乌燕残暮凉。

1. 《七古·悔佛前》

往昔所种缘孽果，皆因私欲误成魔。

今我佛前诚悔过，争奈岁月已蹉跎。

贪嗔痴癫无障眼，喜怒哀乐空心锁。

得失成败随风尽，愿久皈依净旧恶。

1. 《五绝·倚西楼》

端阳忆正则，倚楼醉春波。

远望青山隐，残霞映汨罗。

1. 《七古·抒怀》

我自左迁心久恨，未知何时可翻身。

心碎西楼落红殒，桐映影寂任世纷。

九天龙吟云霄叹，死生一瞬断肠人。

不如暂歇闻笛语，悔念难销傲骨存。

1. 《五古·梦醉吟》

雨落长河里，龙吟青冥外。碧草随风荡，乌燕独徘徊。

电闪夜如昼，雷殷畅胸怀。寒波透窗棂，清辉照孤台。

影寂灯明微，人瘦蹙眉黛。倚席慢品茗，山远衔梦来。

恍若乘舟去，岸行云悠哉。水静无涟漾，心定荷莲开。

岭秀群峰峻，江丽浪涛白。苍穹映芳荑，垂柳亭畔栽。

举杯饮残霞，月盈琼霜采。歌欢暂解忧，曲幽难隐哀。

琴停弦瑟住，身起望玉带。又忆相思语，船泊抚寞槐。

步缓履沾尘，朝阳驱暮霭。卧榻翻然醒，日射楼阁牌。

满纸含泪词，箫萧鸣天籁。

1. 《点绛唇·续醉吟》

旭日楼头，露沾寒袂席凉透。

慢斟清酒，远岸青竹瘦。

风漱珠帘，雁荡南山后。

柴扉扣，相思盈袖，曼曲幽琴奏。

1. 《青门引·冷夜》

冷雨斜盈岸，寒透袂烛幽暗。

残秋醉饮意阑珊，清霜影畔，碧幕玉盘现。

雷吟梦碎青冥变，病榻伊人念。

望湖寞静风染，琴端小曲离殇漫。

1. 《七绝·寒窗》

月映烛灯哽涩喉，风袭秀袂泪沾眸。

不知冷夜相思苦，半缕幽香满纸愁。

1. 《杂古·芒种望雨》

雨入碧涛寒波漾，风过青山柳暮垂。

席间慢举荷叶杯，香茗沁心醉，扇摇清风来。

半缕忧思盈怀，试问红豆何人采？

影寂无言，龙吟苍穹变，雷殷满寒川。

轻曲幽漫指端，心念玉颜神未安。

一纸相思语，几许梦断愁泪簪？

1. 《拟钗头凤·明月》

明灯点，寒波荡，几许心事红罗帐？

人间恶，别离愁，榻间憔悴，梦吟星斗。候，候，候！

荷杯举，茶涟漾，月孤台寂斯人怅。

相思泪，连丝藕，西风忽起，雨斜山后。祐，祐，祐！

1. 《荷叶杯·饮酒》

败柳破空惊舞，霞暮，醉星辰。

自酌台上寂孤酒，盈袖，断思魂。

1. 《江神子·秋夜》

秋风云卷雨清潨，日迷蒙，现长虹。

雁去无声，檐瓦映苍穹。

霞染琼楼寒玉碧，流水静，月玲珑。

茗茶闲饮净心空，暮山青，冉烛红。

笔寞沾尘，轻舞醉芙蓉。

夜半席凉灯暗点，盘玉带，念馨桐。

1. 《点绛唇·晚霞》

乌燕南飞，倚楼怀古眉峰碧。

舍寒烟缕，泪寞苍穹泣。

几许闲愁？落木随风逖。

残阳寂，暮霞红染，月静青山丽。

1. 《竹枝·雨后》

风过青山群柳垂，长空烟起鸟疾飞。

一壶清酒花间饮，几许寒波伴梦回？

1. 《点绛唇·望月》

袂浸寒风，暗烛灯下难成韵。

月行云隐，慢抚孤寒珺。

梦醒席凉，寞院闲思困。

凭栏问，雁衔何讯？把盏清眸润。

1. 《杂古·评葬花词》

落红香殒谁人葬？阶前空余惜红心。

春泥既已归故土，玉颜何故坡下啼？

君不见，秋去春来花又开，斗转星移岁不来。

诗韵未成先伤神，怜春何必复恼春？

花魂鸟魂终自由，缘何鸟无言兮花自羞？

君不见，花有意兮鸟无情，红落尽兮终不鸣。

鸟既无情何苦执？不若皈依净心明大智。

不欲智兮不欲明，只愿君灯独为我长明。

可叹世间痴情子，终为红颜梦守初遇情！

1. 《眉峰碧·思》

雨过漾清风，莺语庭枝上。

日照楼台梦醒时，慢卷凌罗帐。

半纸红豆笺，几许黄花荡？

寂影轩窗盼月圆，幽曲瑶筝怅。

1. 《水龙吟·夜月》

碧茶闲绪残霞，雨斜风荡浮金岸。

青冥雁去，琼川暮染，情思慢绾。

轻点红烛，忧心盈盏，月明山远。

珺珏凄映影，西楼醉倚，梦魂苦，眉难展。

夜半枕席凉透，望清辉、静涛亭畔。

草移木动，波涟轻漾，琉璃霜灿。

庭院幽藏，辰星若雪，愁生寒漫。

秀袂褰，泪洒白衫，曲寞指空弦断。

1. 《水龙吟·清明》

卷珠帘踏残阳，步凌灞岸空长啸。

西亭暮染，幽弦浸曲，清辉冷俏。

斜雨低檐，故人坟畔，酒浇难笑。

月盈凄寂榭，红烛暗点，轻斟泪，凝烟浩。

燕过三杯沁倒，忆往昔、寞琴哀调。

倚楼北望，乌云苍漠，风行折帽。

翠木青荑，尽皆寒透，横栏拂晓。

影徘徊，第四桥边，露映草、荷莲傲。

1. 《七古·漫步》

日落刘郎随风荡，月出章台伴雨摇。

轻步园庭远山丽，慢举壶觞近水娆。

1. 《五绝·雨落》

章台摇暗影，心似净莲开。

雨落银龙啸，风斜醉梦来。

1. 《眉峰碧·日出》

独坐碧楼台，斜望青冥外。

燕去寒山影漫清，红雨凝烟霭。

残暮远霞趋，鸟语盈天籁。

春梦竹间蓦謦惊，半纸愁书在。

1. 《如梦令·寒夜》

席榻闲抒清调，孤雁伴愁烟袅。

梦醒望长亭，又忆那年花俏。

风啸，风啸，青远茶凉暝浩。

1. 《如梦令·梦醒》

龙啸西楼梦醒，红落尽秋千影。

笔醉墨狂吟，几许远山寒静？

天命，天命，风起浪舟难定。

1. 《如梦令·寞雨》

残暮青穹雨落，风荡引愁千索。

曼曲浸离殇，野狂草幽云阔。

人寞，人寞，凄影独台闲坐。

1. 《湘月·醉寞》

黯然斟酒，野天飞红落，飘香藏恨。

远望青冥凝暮静，风透章台微顺。

尽沐秋波，独凭暮雨，病謦何人问？

思魂凄苦，木行莲寞亭润。

清泪盈盏吞愁，墨云遮碧月，怨眸寒浸。

又忆当年灯影处，半纸冰蝉残沁。

眉锁难平，尘弦素指染，几多愁蕴？

襟怀终冷，轩窗斜倚衫揾。

1. 《五古·填词》

薄幸眉峰碧，如梦小重山。

疏影青门引，竹枝水晶帘。

1. 《七古·醉狂吟》

飞红落尽无归期，我今轻狂少年时。

倚楼纵饮荷杯酒，醉梦翻回鹊桥枝。

1. 《定风波·暮》

雁鸣悲歌醉玉楼，寒川青岸水东流。

杯举茶凉红索落，独寞，残阳斜染远山头。

半缕愁思盈袂袖，襟透，云苍霞漠映清眸。

几许暮烟枝上舞？凝目，碎穹舍冷月如钩。

1. 《醉东风·雨》

乌云乱卷，山裂青冥变。

灯下素笺红泪染，燕荡风萧把盏。

寒波袭袂凭楼，黄昏冷雨凝眸。

笛泣愁声悲切，离魂远望残钩。

1. 《七古·悟》

寒室面壁静思禅，红落叶绿水流年。

蜉蝣浩宇皆佛理，苦海渺茫天地间。

今生所求既如愿，来世何需再涅槃？

菩提树下成觉者，彼岸花开续尘缘。

1. 《青玉案·醉桥畔》

寒烟远去愁心漾，玉楼畔，残霞怅。

酒饮眉凝思过往。

落红闲扫，水帘桥傍，灞岸随风荡。

墨云半缕盈枝上，梦断关山静罗帐。

月兔如钩形影望。

倚舟明盏，曲斟轻唱，笔寞琴端放。

1. 《七古·梦中吟》

醉梦席榻浮半生，霜月寒天满纸名。

东风且送繁花尽，云崩雾起暮无晴。

1. 《虞美人·午后》

青冥燕去枝犹舞，把酒凭栏目。

碧云闲卷柳轻依，醉倚玉楼亭畔饮愁离。

寒山远岸幽如故，几许相思渡？

梦魂常泣暮舟余，半盏碎珠衫素泪行徐。

1. 《七古·梦吟》

长天残霞云慢卷，远水静岸浪疾拍。

一台清酒随风去，两羽彩蝶化梦来。

1. 《七古·续梦吟》

梦断寒山清影散，江静暮舟碧痕徐。

离愁盈盏向明月，几许冷波襟袂余？

1. 《五绝·暮》

泼墨寒川笔，丹青妙卷书。

残霞连暮远，夜月映空壶。

1. 《七古·怀古》

五柳菊酒且徐斟，名利富贵皆浮云。诗佛慢饮玉桥畔，挥毫泼墨书惘川。

太白梦吟惊星辰，斜倚西楼断思魂。东坡寒夜酹月清，满纸妙语赋丹青。

乐天乘舟闻琵琶，浔阳江心洒落花。方回闲行横塘路，碧云漫卷衡皋暮。

景庄謦榻望碎穹，江畔执手泪朦胧。稼轩灯下抚青霜，半生戎马影彷徨。

1. 《七绝·醉八仙（其一）》

满盏清辉映碧穹，和风微雨隐苍龙。

洞宾醉举千斤酒，影乱神移碎镜空。

1. 《七绝·醉八仙（其二）》

残霞尽染青冥后，冷月寒波荡玉楼。

铁拐旋壶斜倚木，醉乘白鹤渡奔流。

1. 《七绝·醉八仙（其三）》

孤雁轻随寒暮去，独凭冷岸碧栏横。

钟离斜抱空心鼎，月远山连夜醉城。

1. 《七绝·醉八仙（其四）》

轩窗斜望青山碧，寒雨横江送暮来。

果老抛杯环醉蹴，月移影散动庭怀。

1. 《七绝·醉八仙（其五）》

凝目闲书半纸情，倚席斟酒岸浮萍。

韩湘箫奏鸣天籁，一曲离殇入梦庭。

1. 《七绝·醉八仙（其六）》

柳去花开红浸寞，雁行暮染碧云端。

曹公把盏仙人敬，醉饮狂歌对月欢。

1. 《七绝·醉八仙（其七）》

云卷残霜灞岸垂，风袭寒袂夜清辉。

采荷提酒横栏醉，落月飞花伴雁回。

1. 《七绝·醉八仙（其八）》

独倚寒江饮翠湖，长亭碧瓦暮影庐。

仙姑醉荡鸳鸯步，满纸丹青暗影孤。

1. 《七律·残暮》

子规泣血染苍冥，满纸愁思醉墨青。

冷岸随风凌夜袂，寒波伴月碎霞棂。

清茗浅饮闲抒绪，薄酿低酌慢蕴情。

空梦翻回席榻浸，指端轻曲黯幽屏。

1. 《五古·问答》

人问小诗佛，笔端情何处？

星辰笑答曰：山水间尽露。

1. 《七律·暮归》

远岸残秋碎暮寒，炊烟孤袅意阑珊。

木辕尘染琼霜散，水镜帘遮珺影繁。

轻步红榭飞月燕，慢梳青丝掠星鸢。

轩窗复回相思苦，夜半难眠泪素笺。

1. 《七绝·读〈金刚经〉》

万千空相伴心生，觉者无言意净明。

善逝涅槃终自在，菩提树下掠禅风。

1. 《七律·赠殷氏》

水饮何人忆纳兰？小轩窗下泪沾颜。

功名未就身独寂，词话先成影寞寒。

梦倚西楼斜望月，轻移红墨慢书笺。

丹心只愿长相念，同醉鸳鸯伴渡还。

1. 《青门引·游陶然亭》

独倚长亭岸，一任木摇风撼。

章台垂碧浸凄寒，神移影散，苦酒染穹叹。

秋波暮起襟怀乱，静水涟波泛。

雁鸣净远折扇，浮云慢去愁心伴。

1. 《七古·愁》

月明波寒水静流，轩窗舍寂锁清眸。

把酒盈盏青冥望，古今多少离人愁？

1. 《菩萨蛮·梦》

寒山远去辰星碎，闲听席榻繁花醉。

风荡暮园庭，晚来江水平。

一壶清酒尽，半缕愁思沁。

还梦落红间，朝霞披素衫。

1. 《醉东风·愁思》

雨微红落，半盏清愁寞。

野望垂天思往过，几许轩窗深锁？

梦回沙场心寒，晓来醉倚斜栏。

若问豪情何去？泪眸相顾无言。

1. 《眉峰碧·暮思》

薄暮远青冥，残月西楼后。

满盏茗茶半缕思，且任寒风透。

水碧漾清波，梦醉吟星斗。

席榻忽闻碎泣声，河畔歌渔叟。

1. 《竹枝·杂记》

遥望青冥云影连，慢斟清酒忆当年。

泪湿襟袂何人念？半缕忧思归故栏。

1. 《眉峰碧·独坐》

残暮正愁余，又忆相思语。

把盏轻斟暂解忧，远岸飘笛曲。

红落伴寒波，叶舞随天去。

纸上斜行玉泪词，醉饮无心绪。

1. 《眉峰碧·闲愁》

闲品纳兰词，尽是凄零语。

半盏茶凉纸上书，缥缈黄昏雨。

恨月有圆缺，吞饮愁心绪。

盛夏寒波透袂余，谁拟相思句？

1. 《七绝·午后》

寒雨翻天孤雁过，冷风袭榻饮思愁。

青山斜望云端影，半缕残阳漫小楼。

1. 《青玉案·叹纳兰》

愁心纸上秋千索，饮思绪，寒波过。

试问雄风何处没？

目凝肠断，燕回庭寞，又忆花间诺。

晓来雨荡浮云阔，物是人非影寥落。

謦榻无言阑黯火。

夜闻轻履，病魂窗锁，梦醒还孤坐。

1. 《拟寒星泪·暮》

云低野阔章台碧，慢卷斜阳蓦闻笛。

寒山静水，亭寞晚暝弥。

暮落月移远，孤星映竹席。

茗茶浅斟闲，几许愁余？醉梦了无期。

1. 《拟竹枝·夏》

凝目园庭趋旧寒，庭中枝上唤金蝉。

蝉声远飘千里外，闲倚竹席望暮山。

1. 《菩萨蛮·品纳兰词》

序曰：品纳兰词，泪下。

词曰：如雷噩耗劈金第，慢执柔荑独喑泣。

谁解纳兰悲？燕飞红落回。

故窗寒似旧，只是离人瘦。

泪眼暮朦胧，一壶清酒空。

1. 《醉东风·闲绪》

窗明夜半，远望冷霜漫。

山静云移清月现，天上寒宫灯灿。

红烛慢映香茗，席间轻饮闲宁。

一曲阳春沁倒，几声雷隐青冥？

1. 《七古·嘲》

律律律律律律律，句句皆欲押诗律。

细字何必狠雕琢？不若就此填词去。

1. 《荷叶杯·倚楼》

帘梦醒来心病，轻謦。云静远山宁。

慢斟清酒饮忧惊，才道暮无晴。

隐士尽说莲净，谁定？红落水成冰。

孤寒香透岸边萍，一笑碎霞绫。

1. 《摊破荷叶杯·问》

云雀欲移庭院，先将木撼。一盏酒薄寒。

安得独醉榻席间？杯举未空盘！

旧句万人读遍，书香亦怨。心恨却无言。

新词何把字稍添？今我放歌还。

1. 《拟寒星泪·窗下》

晓来慢饮荷杯酒，远望寒山水东流。

青冥斜倚，落木满西楼。

也拟相思句，凝泪映清眸。

千帆暮江中，轻举金瓯，愁绪复心头。

1. 《眉峰碧·诀》

近律太杂繁，且把新词作。

不见竹枝胜绝言？笑寓秋千索。

试问可偷声？如梦何摊破？

莫若闲填点绛唇，细看飘红落。

1. 《如梦令·醉后》

红落吹笙独醉，微雨寞清风寐。

梦醒望青螺，碧海可知心碎？

阁泪，阁泪，相念影孤憔悴。

1. 《减字玉楼春·品茗》

闲情几许？玉岸横桥环燕去。

午来茗饮，醉倚西楼寒墨浸。

慢褰衣袂，纸上慢将佳句对。

山青影散，远望山巅魂欲断。

1. 《摊破浣溪沙·暮饮》

寒夜清辉彻玉栏，孤台独饮泪无言。

相思盈盏，窗影对青山。

纸上新词含旧怨，云端黯月映明闲。

苍冥忽变，冷雨撼天帆。

1. 《浣溪沙·朝寒》

醉梦蓦惊冷榻间，清吹拂袂汗重衫。轻梳绿影浸凄寒。

紫玉酿愁盈碧海，红罗藏怨彻青天。霏微小径见孤烟。

1. 《拟寒星泪·夏至》

金蝉寒泣庭枝黯，碧海火盈晚云飞。

冰轮满地，银汉玉绳垂。

远望青螺隐，瑶阶慢持杯。

白衫暮重湿，愁赋新词，花下燕独归。

1. 《减字玉楼春·望》（词林正韵）

序曰：试《广韵》反切音，拟《纳兰词》雅字作。

词曰：青螺云倚，尺素案斜含旧泪。

冰轮满巷，紫玉幽生银汉降。

横波雨润，轻謦离愁斟酒问。

相思谁唤？碧海闲行孤影散。

1. 《竹枝·午寐》

席榻吹笙梦月山，天青无际隐田园。

也学五柳闲耕作，鸟语翻然醒舍间。

1. 《回五古·饮》

正午忆旧年，年旧忆午正。

令抒慢饮酒，酒饮慢抒令。

梦魂碎寒山，山寒碎魂梦。

病謦冷席榻，榻席冷謦病。

1. 《青玉案·拟荷方回韵》（词林正韵）

清吹慢饮霏微路，醉影乱，残霞去。

碧海迢迢飞燕度。

冰轮圆满，玉绳垂户，银汉青天处。

横云野马惊风暮，夜半闲书梦魂句。

冷岸愁声幽若许。

明灯轻点，半枝凝絮，阁泪萧萧雨。

1. 《天净沙·蝉》

翠枝薄翼寒鸣，石击树上群惊。

恍若无头绿蝇。

祝融焚尽，何需蝉噪繁声？

1. 《菩萨蛮·夏至》

素蝉鸣远青山暮，暮山青远鸣蝉素。

茗饮闲空庭，庭空闲饮茗。

翠枝清酒醉，醉酒清枝翠。

云漠舞龙吟，吟龙舞漠云。

1. 《临江仙·忆赵子龙》

银汉斜飞星斗，露华漫洒坡前。

金枪乌甲猛当年。三出三进勇，谁敢与争先？

血染残霞风起，雄姿未灭依然。

怒杀五将震河山。一心一意战，只为报龙颜。

1. 《回七古·静夜有思》

凝眸远望寒星碎，锁心离愁彻庭扉。

冰轮冷若霜飞雪，墨案笔斜残月回。

清风软去秋波泪，碧海闲行孤雁悲。

情深蕴曲绕素指，黯歌楼上马铃催。

（回读）

催铃马上楼歌黯，指素绕曲蕴深情。

悲雁孤行闲海碧，泪波秋去软风清。

回月残斜笔案墨，雪飞霜若冷轮冰。

扉庭彻愁离心锁，碎星寒望远眸凝。

1. 《临江仙·闻曲》

序曰：夜，闻曲《蝶恋花》，有思，作此篇，兼念殷氏。

词曰：闲坐凝眸梳绿影，晶帘微挑清吹。

指端幽曲远飘飞。红窗蝶戏舞，月下彻寒辉。

欲渡天河桥未起，泪颜惘顾倾杯。

玉绳且作小舟催。疾行激碧海，生死两相随。

1. 《青门引·醉望云》

序曰：午，饮酒酣，望白云舒卷，兴来记之。

词曰：午至蝉鸣翠，风暖影清盈袂。

笙吹倚楼望天垂，白云漫卷，艳日碧庭对。

不觉汗湿重衣醉，只道波凌媚。

榻席浸透凉泪，斯人江畔憔悴。

1. 《回七古·盛夏》

寒露未至夏蝉鸣，水映清影词袂盈。

檐瓦积雨吹笙慢，涟泛江心醉长亭。

（回读）

亭长醉心江泛涟，慢笙吹雨积瓦檐。

盈袂词影清映水，鸣蝉夏至未露寒。

1. 《玉楼春·独坐》

轩窗独落秋千影，碧海寞生莲火镜。

金蝉枝上唤谁名？半盏相思难入定。

白云远漫苍穹映，竹席悲叹飘荡命。

不知渌水复何盈？阁泪空余繁梦謦。

1. 《相见欢·寒夜》

玉绳斜伴清滴，慢披衣。

碧海生愁寒夜雾迷离。

醉倚幕，凋庭树，梦无期。

且把珺玦瑭璧换诗余。

1. 《如梦令·望月》

凡念银宫深锁，寒月树旁庭落。

醉倚黯歌楼，复闻怨笛灯火。

云漠，云漠，席上斯人寥弱。

1. 《眉峰碧·晨》

鹂语满枝头，倦展朦胧眼。

夜去晨来日复升，盈袂清风软。

把盏送冰轮，碧海离歌短。

远望垂天墨卷云，半缕相思染。

1. 《偷声木兰花·望天》

青冥云卷园庭碧，袅袅孤烟罗帐谧。

酒饮思量，枝上黄鹂鸣语细。

倚席无尽伤心事，汩汩岩泉生冷意。

慢把荷杯，笔下静林竹叶寂。

1. 《如梦令·饮酒》

庭翠慢酌清酒，云漠雨斜山后。

复忆子瞻狂，赤壁酹惊星斗。

残藕，残藕，寒味欲无还有。

1. 《菩萨蛮·相思》

梦魂孤榻翻然静，静然翻榻孤魂梦。

斟酒望白云，云白望酒斟。

纸斜凝素尺，尺素凝斜纸。

楼倚黯光流，流光黯倚楼。

1. 《乌夜啼·暮叹》

晓夜冰轮起，凭栏望月微凉。

寒宫深锁嫦娥恨，银汉雾迷茫。

把盏临风叹，弓张欲射天狼。

笙箫一任飞红落，谁道不思量？

1. 《回七古·自嘲》

词吟笑对楹联句，慢品茗香茶案盈。

离魂闲随雁波醉，碧穹还梦赋深情。

（回读）

情深赋梦还穹碧，醉波雁随闲魂离。

盈案茶香茗品慢，句联楹对笑吟词。

1. 《相见欢·寐》

冰轮满地清辉，泪双垂。

谁解相思无尽彻庭扉！

酒未暖，茶半盏，霜寒杯。

度日如年凉榻梦君回。

1. 《眉峰碧·梵音》

静悟药师经，灯下燃般若。

千万禅机化净莲，身动空心恪。

无上药师佛，虔悔求缘果。

且任浮云散作尘，愿久皈依座。

1. 《回五古·相思》

香茗饮无欢，碧水映泪颜。

凉榻梦昔语，飏风满青山。

（回读）

山青满风飏，语昔梦榻凉。

颜泪映水碧，欢无饮茗香。

1. 《相见欢·叹浮名》

新词拈就寒盈，厌浮名。

榜眼探花皆作水成冰。

不若隐，独归寝，酿闲情。

解把离愁别绪赋丹青。

1. 《卷珠帘·嘲》

鹏跃九天云雀乱，风浪初平，又欲庭枝撼。

不见碧穹飘墨线？泪残霞染江亭畔。

词赋未成梦魂断，举世皆浊，痛把浮名厌。

归隐园田还旧愿，闲心纸上相思伴。

1. 《天净沙·炎》

蝉鸣汗透薄衫，河畔荫柳垂栏。

竹椅轻摇小扇。

午来日焰，风盈碧木心寒。

1. 《点绛唇·品茗》

清盏闲斟，翠庭枝上黄鹂舞。

寞生琴幕，斜倚飞桥顾。

半缕愁思，且伴长空目。

凝烟素，小词谁赋？泪染残霞路。

1. 《苏幕遮·闲晨》

日东升，鹂鸟闹。倦眼徐开，慢卷绫罗笑。

轻步丹墀阶未扫。词赋轻吟，风涌园庭傲。

暗相思，形影吊。独坐楼台，斜望浮云浩。

远岸青螺寒水照。近木金蝉，盛夏群鸣噪。

1. 《如梦令·未寝》

寒夜鹊桥横渡，残墨暗香愁赋。

远望玉绳斜，近看笔凝笺素。

眉蹙，眉蹙，月下庭枝惊舞。

1. 《绿罗裙·闲午》

午来兴逸盈，青案香茗醉。

泼墨尽抒怀，闲把佳词对。

鸟鸣清眸润，半缕幽思味。

远望漫浮云，慢赏颇梨悴。

1. 《拟寒星泪·醉》

小窗远浸寒蝉曲，浅把浮名荡风芜。

朱帘轻挑，阁泪饮空壶。

月下忆昔语，谁人道思无？

灯旁品旧愁，秀袂凉褰，红落柳台枯。

1. 《回七绝·残暮》

残霞远荡愁心碎，落日斜行暮雨萧。

寒室夜孤杯盏把，瑟江秋烈酒亭浇。

（回读）

浇亭酒烈秋江瑟，把盏杯孤夜室寒。

萧雨暮行斜落日，碎心愁荡远霞残。

1. 《空相忆·寒夜》

夜灯点，慢把素罗闲卷。

盈案茶香凝墨浅，轩窗银兔染。

寒院雨空谁唤？白璧暗生幽怨。

梦醉狂吟词千遍，镜斜孤影叹。

1. 《醉桃源·评闹天宫》

天兵亦有错行时，心猿非恶魑。

良材猥用复寻疵，万千诡计施。

九雷轰，卦炉支，金睛反炼持。

若无善逝掌山滋，岂得正遍知？

1. 《回七律·冷夜》

幽院暗芳残似雪，碎穹寒月寂如灯。

愁心满纸闲行墨，烈酒盈怀慢诉情。

流水静随孤雁去，远山泠伴暮桥横。

眸凝醉望秋波散，影寞斜浮冷雨行。

（回读）

行雨冷浮斜寞影，散波秋望醉凝眸。

横桥暮伴泠山远，去雁孤随静水流。

情诉慢怀盈酒烈，墨行闲纸满心愁。

灯如寂月寒穹碎，雪似残芳暗院幽。

1. 《水龙吟·梦遇》

玉绳银汉斜垂，舟孤桨棹徐行岸。

笙吹酒饮，露华寒洒，灯明山远。

涟碎波心，木移云散，青冥忽变。

墨打江中月，疾支素伞，泊船坞，天横电。

烟火迷蒙半点，叩柴扉、主人惊见。

本非同路，却因风雨，共杯欢盏。

细诉生平，相知恨晚，情衷悲叹。

梦魂还病榻，谁怜寂影？锁眉难展。

1. 《临江仙·闲愁》

冷月残钩碧满，玉绳遥指征途。

轩窗斜倚洒空壶。回眸影望，青案墨行孤。

半纸悲余悴语，寒袭院落情无。

笙吹尽饮盼双凫。闲愁谁解？笔下泪波独。

1. 《拟江神子·未雨》

惊风掠荡木斜垂，雾微弥，殷天雷。

闲倚寒窗，低语盼红归。

鹂鸟远鸣江水寞，茗饮慢，雁独飞。

灯明小曲影徘徊，月银白，素笺来。

乱纸蒙尘，云镜忆香腮。

满地黄花零若雨，憔悴损，不堪摘。

1. 《乌夜啼·夜雨》

醉梦惊竹榻，窗寒墨线飘飞。

忧思辗转难还寐，夜雨伴清吹。

蓦謦孤寥影，席湿泪落心灰。

冰轮残满终无定，只恨雁迟归。

1. 《回七古·午思》

秋清梦魂归残夜，碧海狂涛浪崩天。

愁眉合展芳红落，半盏忧思寞苦甜。

（回读）

甜苦寞思忧盏半，落红芳展合眉愁。

天崩浪涛狂海碧，夜残归魂梦清秋。

1. 《青玉案·寒夜》

茗茶尽洒词书漫，袂褰拭，烛灯暗。

远望银辉横碧汉。

朱帘轻挑，冰轮盈盏，翠木随风撼。

相思难寐魂星散，泪雨零铃怎抒怨？

满目寒霜孤影伴。

颦眉未解，轩窗独盼，慢把青丝绾。

1. 《竹枝·七夕叹》

银汉遥呼相见难，小庭幽院暗香还。

牛郎织女隔桥望，冷夜痴心早泪寒。

1. 《千钟醉·饮酒》

一钟醉，蝉鸣红落庭枝媚，叶舞翠折院木垂。闲思尽饮，霞棂凉浸，梦无人憔悴。

两钟醉，凝眸远望空阁泪，素指轻弹暗叩扉。襟怀风过，鸟怜花瘦，梦无人憔悴。

三钟醉，轩窗斜洒青螺醉，舍镜漫生碧海悲。倚楼听雨，箫萧几许？梦无人憔悴。

四钟醉，孤心纸上忧相会，寞绪案旁寂慢催。环亭竹榭，朱帘门挑，梦无人憔悴。

五钟醉，徐吟新赋星魂累，细品旧词月魄归。乌江涟泛，暮薄扉散，梦无人憔悴。

六钟醉，榻席独坐楹联对，衾枕信拥瓦燕飞。芭蕉夜润，三更未寝，梦无人憔悴。

七钟醉，银曦晨遍芳林水，赤日朝伏陋室辉。丹墀缓步，瑶阶谁扫？梦无人憔悴。

八钟醉，绿茶香溢藏书垒，紫玉曲飘卷墨堆。吴钩尘染，雄姿已故，梦无人憔悴。

九钟醉，素笺蕴怨幽云邃，双鲤盈愁曼雾微。子规啼血，寒袭秀袂，梦无人憔悴。

十钟醉，炊烟似伴凌波碎，乱影如随灞岸回。笙吹病謦，余觞犹荡，梦无人憔悴。

百钟醉，一壶浊浪销今愧，几点冷芒彻锁眉。团栾满目，残阳复坠，梦无人憔悴。

千钟醉，难言煮酒能知味，却道吞茗可遣悲。檀簪映璧，横桥蓦醒，梦无人憔悴。

1. 《回七古·续醉吟》  
   涟泛江心波痕谧，万钟酒醉饮清秋。寒微漠云何处去？半盏杯墨泪凝眸。

团栾丽行潜龙啸，欢歌寥落水疾流。残叶随枝晚尽梦，指端琴曲寞舞休。

年年盼月圆如镜，岁岁望天青螺幽。闲点烛灯明影乱，联句轻吟斜倚楼。

田园寂似离魂散，雨庭寞若黯光柔。褰袂凉袭孤台案，远目繁星夜荡愁。

（回读）

愁荡夜星繁目远，案台孤袭凉袂褰。柔光黯若寞庭雨，散魂离似寂园田。

楼倚斜吟轻句联，乱影明灯烛点闲。幽螺青天望岁岁，镜如圆月盼年年。

休舞寞曲琴端指，梦尽晚枝随叶残。流疾水落寥歌欢，啸龙潜行丽栾团。

眸凝泪墨杯盏半，去处何云漠微寒？秋清饮醉酒钟万，谧痕波心江泛涟。

1. 《醉桃源·嘲蝉》

青冥炎烈祝融焚，倚楼欲断魂。

金蝉群噪木枝贫，问君何所云？

纵善辩，也应勤，多舌莫赋文。

光韬晦养傲心存，谦言悦自寻。

1. 《卷珠帘·七夕》

银汉难通相思苦，盈袂寒风，红落凄零木。

紫玉远飘愁浸目，珠帘轻卷丹墀步。

半盏余觞眉紧蹙，慢把荷杯，又忆花间雾。

阁泪素笺情怎赋？鹊集欲作横桥渡。

1. 《回七绝·凭栏》

香茗漫洒清风醉，妙曲轻飘远木闲。

江漾静涟鱼戏水，梦逢秋浪雁还山。

（回读）

山还雁浪秋逢梦，水戏鱼涟静漾江。

闲木远飘轻曲妙，醉风清洒漫茗香。

1. 《金缕曲·七夕有思》

余亦狂生矣。倚歌楼、忧藏茗品，暗波盈地。

远望垂天白云漫，孤雁独行万里。名本是、尘烟浮迹。

犹忆久征吴钩细，步横桥、江静庭芳碧。褰袖袂，软风起。

露华遍洒含愁绪。黯长空、残霞梦染，晚来独泣。

若问闲情何处去？一纸相思而已。昔共枕、花间红雨。

慢卷诗书读公子，寞销魂、词赋谁知意？朱户闭，乱席寂。

1. 《金缕曲·闲》

云阔秋风渡。厌浮名、一觞酒饮，野耕独牧。

振翅鲲鹏翻羊角，昔者雄姿已故。泪尽洒、金蝉翠木。

远望青螺闲作曲，怎奈得、笔下情难悟。绾绿影，雨斜翥。

残生只若孤舟暮。又何来、豪心壮意，旧词新赋？

落叶依稀随波寞，不忍惊袭江浦。墨线密、愁思半古。

细赏繁花檀心束，倚凉席、梦断横塘路。碧水静，冷渔渚。

1. 《金缕曲·夏末有思》

枝翠蝉鸣谑。远青螺、万林碧染，漫云如雪。

汗透轻衫偷凉荫，木下清吹斜掠。西北望、长天横裂。

把盏藏欢闲牧野，帙慢翻、笺置词书列。情半纸，赋谁写？

刘郎落尽羞生靥。握柔荑、低歌笑语，玉颜微悦。

因仕暂别离不忍，江畔无言泣血。亭岸短、箫笛泠夜。

冰轮满庭秋寒彻，梦难还、席榻相思切。知我者，雨桐也。

1. 《金缕曲·望雨》

翔凤横穹唳。半江寒、凭栏望尽，萧风凄雨。

燕雀狂惊鸣悲烈，奔浪长空碎璧。翠木荡、豪歌壮语。

碧叶飘飞危桥渡，倚西楼、指下笛悠曲。墨线涌，黯云密。

丹墀浸透青丝缕。怒河涛，闲心几许？榻席独泣。

铁马群随秋波散，一盏浮名吹去。庭院寞、扉凉户闭。

清酒浅斟幽回路，红伞支、梦入行云里。涟谧卷，远烟举。

1. 《回七绝·思》

泠泠细雨愁心悴，澹澹寒波海月明。

庭落翠枝惊木舞，案斜朱笔寞风行。

（回读）

行风寞笔朱斜案，舞木惊枝翠落庭。

明月海波寒澹澹，悴心愁雨细泠泠。

1. 《回七律·雨后》

鸣蝉肃浸夜灯残，散雁幽生冷月圆。

庭寞木摇竹榻倚，影孤茗饮暗香还。

莹桥慢荡青山暖，裂岸惊袭碧水寒。

平浪谧空飘妙曲，清辉静舍漫直烟。

（回读）

烟直漫舍静辉清，曲妙飘空谧浪平。

寒水碧袭惊岸裂，暖山青荡慢桥莹。

还香暗饮茗孤影，倚榻竹摇木寞庭。

圆月冷生幽雁散，残灯夜浸肃蝉鸣。

1. 《宝塔·午》

午。

鸣蝉，静浦。

院飘风，庭漫雾。

愁绪墨轻，黯魂思苦。

涌浪撼白帆，狂涛摇翠木。

燕伴南山梦还，波随北岸心抚。

案冷幽盈寞雁飞，襟寒醉透横桥渡。

1. 《宝塔·思》

思。

人寞，笔迟。

阁泪浪，赋新词。

远蝉轻泣，斜案慢支。

月下风窗苦，檐边雨榭湿。

玉绳斜挂银汉，牛斗黯盈清丝。

碧海碎院连暮曲，青砖瑶阶映寒墀。

1. 《回七律·望云》

幽人远望翠枝炎，寂影神回碧墨闲。

愁拭汗衫翔凤泣，醉吟词赋啸龙盘。

流云漫卷清风软，细雨徐铺涌浪残。

眸明暗歌蝶破蛹，楼空满曲木鸣蝉。

（回读）

蝉鸣木曲满空楼，蛹破蝶歌暗明眸。

残浪涌铺徐雨细，软风清卷漫云流。

盘龙啸赋词吟醉，泣凤翔衫汗拭愁。

闲墨碧回神影寂，炎枝翠望远人幽。

1. 《回七绝·立秋》

寒鸣雁荡千山碧，醉舞龙吟万木秋。

帆去慢开幽墨卷，冷杉席泪揾新愁。

（回读）

愁新揾泪席杉冷，卷墨幽开慢去帆。

秋木万吟龙舞醉，碧山千荡雁鸣寒。

1. 《金缕曲·玉殇》

序曰：谨以此篇，悼玉器梁末代梁亦清。

词曰：船灭游魂古。血空流、艺人梦断，啸嘶狂虎。

穷遍余生勤雕刻，怎奈身如碎骨！徒大恸、千呼师父。

悔语未言功尽弃，黯园庭、悲荡惊风暮。君不在，器难复。

子奇名振群英慕。夜寒生、丹墀影漫，酒浇灰墓。

阁泪清还三更梦，月下荷杯映浦。愁尽饮、心离眉蹙。

碧海冰轮幽几许？墨线斜、翔凤随云翥。业纵就，念思苦。

1. 《宝塔·秋》

秋。

静水，离愁。

彩凤舞，金蝉休。

院清木寂，天阔云悠。

蕴情行墨笔，阁泪润明眸。

荫凉晨生北岛，残日暮染西楼。

病榻轻謦孤身弱，寒江寞袭半影柔。

1. 《苏幕遮·望月》

墨云行，银汉望。凉月寒洒，蓦隐青冥帐。

楼内幽人憔悴荡。楼外藏楼，夏末秋波漾。

倚轩窗，清酒酿。难解相思，慢作新词怅。

几点烛灯江岸爽？几许愁心？暮远浮萍莽。

1. 《竹枝·初秋》（词林正韵）

蝉雨依然天半炎，独临江畔望炎天。

炎天如火焚炎烈，烈火连焚焰九天。

1. 《临江仙·秋》

海荡湖凝江阔，天青水碧云弥。

只言浮世若杂棋。寒波庭尽扫，扫尽翠心余。

听雨斜行寥岸，任风惊卷飘衣。

红罗帐外秀帘低。席凉难入梦，梦入万流溪。

1. 《乌夜啼·秋思》

翠木惊风染，叶黄陋舍寒袭。

相思纸上谁曾会？雾浸月波弥。

玉友闲吞尽，心愁难解青衣。

梧桐映影空萧索，檐畔落红稀。

1. 《七古·韵说》

古平今仄多通假，古仄今平为入声。

平仄皆可作名动，慎填诗词字多声。

欲学广韵先切音，前声后韵反切成。

中华新韵今音易，词林正韵均古声。

1. 《空相忆·书愤》

鹏怒起，燕雀巢翻长唳。

不见九天遥万里，却将狂论语。

昨夜庭枝宁谧，今日雨惊风密。

若问明朝何处去？野耕闲隐矣。

1. 《回七律·愁》

诗成泪染暮江夷，院步忧藏静月迷。

驰绪黯销孤影泣，醉亭清远落桥激。

思魂寂苦寒还梦，秀袂残凉夜荡衣。

姿悴镜帘眉漫寞，枝摇木榭案生离。

（回读）

离生案榭木摇枝，寞漫眉帘镜悴姿。

衣荡夜凉残袂秀，梦还寒苦寂魂思。

激桥落远清亭醉，泣影孤销黯绪驰。

迷月静藏忧步院，夷江暮染泪成诗。

1. 《回七绝·残暮》

霞残伴雁还巢落，暮远随风浸月浮。

花谢寞枝庭尽舞，梦回斜案笔轻濡。

（回读）

濡轻笔案斜回梦，舞尽庭枝寞谢花。

浮月浸风随远暮，落巢还雁伴残霞。

1. 《宝塔·月》

月。

冷风，残夜。

满如轮，空似阙。

愁绪远飘，暗香轻掠。

深思倚楼吟，苦念伏案谑。

一梦翻醒行痕，半凉蓦泼落雪。

清辉尽洒墨云崩，碧海徐盈薄雾裂。

1. 《贺新凉·初秋》

序曰：谱有《龙》《钦》二者。若依《龙》填之，此词当名《金缕曲》；若依《钦》填之，此词当名《贺新凉》。初秋，念殷氏，作此篇，兼试新韵。

词曰：江畔霜桥怅。夜孤凉、素衫着慢，露华微漾。

轻步丹墀惊幽梦，隔岸明眸凝望。举清盏、环亭水傍。

紫玉曲飞愁绪忘，蓦回心、调转离觞荡。尽诉恨，秋波浪。

月移云漠浮萍莽。黯相思、阁泪褰袂，碧河潮涨。

星斗横天檀香谧，谁道银宫寒广？寞红影、舟摇行桨。

扉掩舍还庭枝淌，未解衣、醉卷凌罗帐。倚墨案，饮甘酿。

1. 《贺新凉·赠友》

余也迷生耳。幸逢君、共谈诗作，慢填新句。

初入词林千声怨，唯尔助吾而已。相识若、手足情义。

可叹寒窗终苦短，聚常难、散似星辰易。光晦养，金石碧。

算来旧赋三年矣。细从头、龙吟五曲，落魂说起。

孤舍谁怜人憔悴？只恨并无知己。寞庭院、飞红归去。

独倚长亭云野漫，望残空、雁阵江行唳。神醒处，泪崩地。

1. 《宝塔·恨》

恨。

评词，校韵。

鹏枉屈，雀狂衅。

本欲抒怀，非为笑寸。

愁满无人知，泪盈有笔揾。

半只荒言神回，一丝寞绪影印。

桥畔易醉急雨飘，榻间难眠暗香浸。

1. 《竹枝·嘲》

蝉噪千声无耳听，怒击庭木若飞蝇。

诗词本为抒怀作，笑隐闲耕任尔评！

1. 《回七律·雨》

杯斟浅饮秋波黯，绪醉无欢雁浪弥。

微雨伴桥横水谧，冷风盈岸墨云低。

飞花若梦浮烟散，落月如歌寞柳依。

雷裂九天寒影漫，电惊八海静园移。

（回读）

移园静海八惊电，漫影寒天九裂雷。

依柳寞歌如月落，散烟浮梦若花飞。

低云墨岸盈风冷，谧水横桥伴雨微。

弥浪雁欢无醉绪，黯波秋饮浅斟杯。

1. 《金缕曲·寒秋》

独坐香茗饮。望苍穹、青螺雁去，暗凉闲品。

圆镜何如冰轮谧？乱雨横桥寒蕴。谁道是、秋波尽润。

翠木狂摇璘辉荡，卷诗书、案冷幽帘浸。云碧舞，映霜珺。

榭深庭静芳荑寸。曲徐飘、指端悲染，袂褰忧揾。

病謦竹席凝愁绪，纸上疾抒余恨。心自寞、浮衾倦枕。

未醒蝶惊残梦碎，欲暂歇、但恐相思沁。凭岸忆，泪痕瞬。

1. 《贺新凉·隐》

序曰：余作诗词，迄今二百余篇矣。因仕，暂封笔，赋《贺新凉》，用新韵，兼遣怀。是日，闻诗派怨声四起，欲移之，诈称散也。

词曰：连夜风兼雨。乱秋波、席凉梦浅，雁行云谧。

独倚危楼凭栏望，碧海青螺寒寂。秀帘卷、墨香半缕。

静泪落红人寞扫，步瑶阶、欲将新词拟。灯黯点，蝉幽泣。

江亭银染琼霜洗。九霄外、龙吟浩宇，凤翔万里。

难展凝眉余觞尽，心厌浮名久矣。蓦醒处、玉痕无迹。

窗锁院深愁几许？恨团栾、总酿相思忆。轻謦榻，默封笔。

1. 《梦江南·夜》（词林正韵）

序曰：本欲暂封笔，学正韵，兴来，欲抒之。拟复作卅余篇而封笔也。

词曰：霜若玦，烛黯落辉繁。

碧海冰轮秋不尽，

雁过席浸五更寒。

雨杀往时闲。

1. 《长相思·秋别》（词林正韵）

语千行，泪千行。寞洒长亭碧海茫。落霞染烛凉。

恨断肠，愁断肠。雁唳秋萧满屋霜。怎堪憔悴望！

1. 《采桑子·明月》（词林正韵）

冰轮且伴飞云去，愁满斜栏。

恨满斜栏，饮罢相思席半寒。

忧心未解残凉浸，梦断关山。

魂断关山，银汉瑶阶映月繁。

1. 《金缕曲·和秋水》（词林正韵）

月落寒云卷。独凭栏、殇余酒洒，默将心遣。

紫玉轻飘幽未绝，尽任游萍泪泫。梦羽蝶、终离残茧。

醒恨秋霜难暂歇，不言欢、只道浮名浅。斜墨案，素笺展。

棂清席浸微凉显。夜泠泠、几声悲苦，一帘愁扁。

银汉怎通相思隔，怅极遥惊天犬。袖袂揾、伤尘且免。

寞染西楼冰轮隐，酌新词、犹记繁花典。今复把，乱红剪。

1. 《疏帘淡月·独愁》（词林正韵）

繁星若雪，把盏目垂空，惆怅时节。

墨卷轻翻心冷，碎如霜玦。

抛杯尽洒余觞黯，问谁怜、银宫弯月？

病魂难梦，梦魂总病，病中难歇。

夜微剪、帘幽烛灭，泪落强言欢，未解愁别。

朱户悠忧謦血，鹊飞桥裂。

痴郎怨女终相望，水东流、怎与天接！

席凉寒袭，袭凉浸席，席间寒彻。

1. 《深院月·愁》（词林正韵）

深院月，醉琼楼，满纸相思恨未休。

泪染墨笺谁解我？小窗偏案戏寒秋。

1. 《五言排律·秋（半拗体）》

青冥远梦染，阵雁呼凉秋。满目叶生醉，盈怀伤漫眸。

落霞随暮去，清浪伴寒休。袅袅清风软，依依寞泪流。

素笺千卷恨，斜案万抒愁。未解相思意，斯人黯倚楼。

1. 《七律·秋雨》

寒窗碎纸闻龙啸，远岸青山乱线徐。

袅袅愁思沾素笔，幽幽寞绪染白衣。

伤心未赋寥歌散，恨意先吟冷雾弥。

碧水长天如卷墨，红尘杂世若浮棋。

1. 《调笑令·病》

独病，独病，药洒泪流轻謦。

不觉重汗衣衫，梦碎席榻透寒。

寒透，寒透，秋夜相思盈袖。

1. 《七绝·无题》（平水韵）

待到中秋独倚楼，也闻蝉泣未曾休。

笔端恨洒易寻恨，病榻愁生难断愁。

1. 《沁园春·秋思》

半渡寒秋，默謦无欢，旧病未休。

任银盘钩满，凄凉如许；玉筋双坠，醉染明眸。

三四残灯，七八黯火，点点星霜映小楼。

天翻墨，对苍龙空叹，密雨应收！

浓茶一滚新愁，且慢饮、成德笔下忧。

算盈虚有数，繁花落尽；余生苦短，弱水东流。

自赋奇词，心知冷暖，短引难抒碎梦幽。

颜微展，忆疏狂青眼，暂解眉头。

1. 《七律·秋思》

八月秋高天气凉，冰轮未满泪千行。

休言碧海愁离绪，且道青鸾恨断肠。

陋舍蓦闻幽曲短，寒窗忽忆相思长。

孤灯久点笺凝墨，霜雾早袭梦榻鸯。

1. 《水调歌头·秋夜》（词林正韵）

序曰：甲午年癸酉月壬午日，病未愈。夜，清辉盈户，望月圆如轮，觉是中秋，益相思，作此篇。

词曰：病榻煮新药，碧海漫冰轮。

中秋闻得风语，寒戏断肠人。

香寞瑶阶未扫，楼倚心灰落尽，忍把玉浆吞。

枕冷素衫湿，云舞没清痕。

念东坡，忆容若，叹芳魂。

欢颜怎展？凉墨霜染案生尘。

莫道佳期恨浅，梦洒轻疏离绪，久掩叠光门。

蓦醒相思乱，孤影对星辰。

1. 《浣溪沙·闲步》

轻履简衣步旧庭，又闻紫玉奏初晴。纷纷红雨伴闲行。

青眼歌空情未老，碧涛滚尽意犹雄。人生长乐水长东。

1. 《浣溪沙·品茗》

碧火青砖煮月轮，软烟缥缈醉斯人。徐移净碗待茗斟。

慢饮新茶闲作曲，轻吟旧句悦书文。长天尽洗往时尘。

1. 《浣溪沙·怀古》

苦胆犹尝冷饮风，刺薪伤卧雾霜横。龙翔浅水任虾行。

碧火融成千尺剑，红炉铸就万年锋。一朝得势比天雄！

1. 《风蝶令·秋思》

恨煮青衣冷，一别几度逢？

悠幽寒梦碎惊风，

梦醒不知孤影在何层！

1. 《望江南·忆纳兰》

真无奈！窗下黯销魂。

碧海冰轮何处去？青砖冷火哪家焚？

谁解断肠人？

唯词矣，饮水味藏心。

苦泪落泼金曲唱，寒衫湿尽浣沙吟。

蝇利尽浮云。

1. 《蕉叶怨·伊》

水镜映娥眉，旧病难休謦欬微。

懒启香奁疏药煮，烟飞，半院秋霜半院灰。

早起梦幽回，悴盼离魂榭下归。

素履薄衫红豆采，芳扉，几度相思几度悲？

1. 《长相思·舟》

彼一番，此一番。洪浪崩云独掌船。未知何事难。

醉犹欢，醒犹欢。雷破长空过万山。笑临千丈峦。

1. 《醉梅花·二九》

二九之年复露秋，泼茶半盏未抒愁。

寒波案聚千层浪，冷水江凝万道流。

思袅袅，恨悠悠，一别三载泪盈眸。

红炉能铸青霜影，鳞跃龙门碧海游。

1. 《醉梅花·再赋二九》

序曰：余龄二九，午饮欢，用原韵再赋之。

词曰：漫洒余闲醉北秋，持觞吞尽往时愁。

敞衣抒罢盈怀恨，合户望得满盏流。

香缕缕，冷悠悠，青砖黯火映离眸。

不知三界何难事，笑倚轩窗任绪游。

1. 《浣溪沙·狂》

年少不知舛路茫，倾杯斟酒斩苍凉。倚楼一任冷风霜。

野气横秋穹慢洗，豪情纵饮雨闲尝。潨流怒泻满心狂。

1. 《苏幕遮·赋运动会》

叶随风，炎日密。身若弓绷，蓦起轻飞去。

汗洒余辉名早立。漫卷青云，掌拊欢极泣。

不言愁，豪若许。纵不敌他，依旧争无惧。

年少狂歌金缕曲。一任秋波，满染薄衫际。

1. 《乌夜啼·赋运动会》

烈日横穹翥，焚天炼就新雄。

蓦然如电超敌手，早就不凡名。

力尽休言累，犹思往者豪风。

闲时细看繁花落，浅笑淡输赢。

1. 《浣溪沙·秋》

凉浸暮江披素衣，秋波尽染隐青余。凭栏目断泪霜移。

袅袅孤烟生冷灶，幽幽相思伴寒笛。轻衫汗透梦佳期。

1. 《醉梅花·秋寒》

水露凝冰彻骨寒，不觉窗外隐青山。

东风尽洗凄萋影，北岸微摇郁玉盘。

灯且末，火将阑，谷空鸣鸟泣无欢。

银宫月斗深幽黯，窃药嫦娥锁泪颜。

1. 《金缕曲·寒秋有感》（词林正韵）

寒袭苍龙阔。酒吞欢、愁心尽扫，一行清歇。

莫道秋波凉衣透，我独临风轻喝。且暂任、微霜泠彻。

金木萧萧香自落，默相思、忽染繁书末。词未就，泪先夺。

影移神动青鸾猝。意阑珊、醒时不语，向蓝桥乞。

最恨牛郎天女隔，七巧难将星接。月恁缺、弯如新玦。

暮惹几番梧桐叶，竟依稀、化作飘飞蝶。银汉渡，碧痕没。

1. 《浣溪沙·寒窗》

窗外不知秋几亭，绿枝荡尽冷风迎。青天灰雁远独行。

醉满寒衣还旧梦，凉袭净目赋新情。谁人空唱雨霖铃？

1. 《摸鱼儿·重九》

月昔明、照天河去，寥波翻卷孤径。

只今唯有楼灯黯，丝袅袅寒如梦。犹未醒。

玉朵落，轩窗惨破池中镜。复何年病？

尽任此身残，合衣独坐，望碧海轻謦。

伤重九、泪若飞蝶破蛹，隔墙拂乱红影。

良辰好景应虚设，无处寻得欢境。霜露映。

揾清袂，更添惆怅心灰冷。幽辉难定。

也拟作双鱼，却凝青笔，先赋捣衣令。

1. 《深院月·重九》

词赋浅，泪双横，病榻偶得旧岁冰。

一遇冷霜难入梦，起身轻步雨中庭。

1. 《浣溪沙·抒怀》

序曰：欲封笔数月，用《浣溪沙·狂》原韵赋之。

词曰：夜剪清丝照碧茫，谁人共与赏秋凉？玉轮休惹满天霜。

黯纸幽心怀恨饮，寥灯短绪忍悲尝。顾席不见故夕狂。

1. 《七绝·秋夜抒怀》（平水韵）

半院心霜对玉天，落灰难剪烛微眠。

浮云尽伴暮烟逝，梦渡乌江晃小船。

1. 《五绝·冬》（平水韵）

序曰：昔，余誓封笔，期月后作《七绝·秋夜抒怀》，觉负约，警之。

诗曰：秋墨乱清霞，闲吞苦寞茶。

灯阑休点烛，月落有寒鸦。

1. 《湘月·答友》（词林正韵）

夕窗尘软，对销魂才子，莫流清泪。

月洒霜天还记否，纸上啼莺曾醉。

纵饮千杯，狂歌万阕，暂把闲心寄。

梦游鸿宴，沛公谈笑无畏。

回首浮迹云烟，已随风了，试看今朝晦。

失势英豪荣败处，苦胆刺薪犹厉。

火铸金锋，炎生宝剑，休惧寒鸦戏。

待功名就，与君重执龙辔。

1. 《壶中天·抒怀》

凌波碎梦，醒来独对夜，怎觅清秋？

南北东西终不定，心灰映彻离眸。

千缕烟消，万丝墨卷，冷雨默然收。

凄欢依旧，昏鸦低泣无由。

闲遣佳酿倾杯，寒霜满地，星月正残钩。

强笑拟书谪久忿，奈何纸破危楼。

鹏掠浮云，凤翔玉宇，浅水锦鳞游。

欲龙门跃，莫凭舟渡奔流。

1. 《浣溪沙·隐》

小院寒光浸暮风，凌霜低氿沐猿声。鹈鴂一去楚云清。

醉掩青山秋肃落，梦回旧榻泪浮生。残釭余墨卷无情。

1. 《长相思·有感》

争总繁，斗总繁。笑回凭栏各问天。雨休更展颜。

仕亦禅，隐亦禅。杂念无生墨韵闲。心空万路联。

1. 《水调歌头·隐中有思》

昨夜闻鴃泣，恼绪蓦然生。

啼痕新染何处？何日复重逢？

或道佳期近矣，且把愁心暂剪，尽赋小词中。

词也难抒恨，恨月太玲珑。

相思苦，离魂泪，几时停？

欲留好梦，难免梦破鼠窥灯。

窗下倾杯醉倒，窗外雷声隐隐，许是晓人情。

秋雁醉中落，衾雨枕寒风。

1. 《七律·读报有感》

序曰：甲午年乙亥月丁巳日，读昨日报，云“张新华一审判死刑”，是因贪也。噫！《苦斋文集》云：“终因身被物役，性为心迷，恍恍然不知所之，茫茫然不知所终。”张新华可知之否？

诗曰：贪绅初审了残生，金浪银山私库盈。

点点寒鸦穿冷雾，丝丝秽血染公庭。

狂魑易灭铁牢里，雅圣难寻隐径中。

对月轻吟金缕曲，欲学五柳不沽名。

1. 《水调歌头·隐中咏怀》

序曰：读友佳作，欣然命笔，用原韵赋之。

词曰：暮落星吹起，飘作楚狂生。

一凫清水方饮，醉境复相逢。

坐看长天万里，仙火神光艳处，竟是老屋中。

妙蕴丹青舞，字字巧玲珑。

词赋欢，今钟醉，莫须停。

浮生能几？何必典帙伴青灯？

痛厌浮名粪土，深悦闲耕雅绪，放浪寄余情。

梦步连环坞，坞坞沐清风。

1. 《七绝·狂竹》（平水韵）

狂竹新枝节节高，雪封冻土展青袍。

骨仙不染繁尘俗，心载轻舟百万艘。

1. 《浣溪沙·忆纳兰》（词林正韵）

闭叶疏烟湿聚眉，翘廊曲阁瘦鸾衣。鸳鸯冷字那堪题？

残篆信招惆怅客，翠衾只曳断肠词。银虫难剪案难齐。

1. 《秦楼月·隐》（词林正韵）

釭醒月，残红竟把天河割。

天河割，目游闲歇，覆心凉热。

一眉秋水连辉雪，千觞风絮遗音玦。

遗音玦，断肠悲绪，万言难说。

1. 《水调歌头·贺岁》

序曰：甲午年末，喜迎新春。本封笔矣，难捺心绪，破例赋之，下不为例耳。

词曰：雪点故园梦，瑟木抖春香。

疏帘淡引昔绪，沐浴试新装。

寸案清茗一盏，窗畔花间几卷，信墨画飞觞。

闲目紫云翥，恰似五龙翔。

长笑肆，仿青眼，展羁狂。

天风步下琼鹤，腾雾泛潇湘。

醉枕欢期仙渡，细赏苍山珮水，万类遍韶光。

恍若爆竹响，喜气震八方。

1. 《七律·试咏棠》

序曰：《红楼》有咏白海棠之诗，限韵“门盆魂痕昏”，度之合新韵，再破例试依新韵赋之，事不过三耳。

诗曰：梦鸢醽醁启闺门，月下花妖怒满盆。

孤艳羞杀清朵色，冷香笑葬素梨魂。

高风更显铮铮骨，淡雾失溶瑟瑟痕。

别有根芽谁会意？湘帘远抹络尘昏。

1. 《永遇乐·有感》（词林正韵）

眶野天波，沧浪九翥，为润京国。

云剔烟吹，月杯醽醁，凭慰秋窗滴。

霜华次第，长檠影曳，星眼慵寻只墨。

潋乌汁，微勾才思，倾泼一纸春色。

元龙逐梦，酲恼青女，窃目佳宵清室。

拓子痴肥，更歆狂瘦，不畏心泉涩。

乾坤纵料，浮沉难掌，怎把落香重拾？

待他年，执手双鹢，与繁俗隔。

1. 《沁园春·济源怀古》

序曰：古有江河淮济四水，济之源谓之济源。余籍本济源也。五岁，至京师，迄今十余年，渐忘乡音。家藏半部古书《资治通鉴纲目卷》，传为祖上陈氏作。近偶阅之，念乡，戏笔抒怀。

词曰：陈氏高风，愚公烈志，飒骋仙波。

锦半橱纲鉴，奇羞野史；千涟济谷，清恼银河。

北宴邯郸，南邀汉水，共向咸阳觅燹郭。

忒沉醉，竟韶光逆溯，去岁重得。

乌裁渌霁苍罗，角声渐、慨击韩赵歌。

眩飞虹裂日，威翻寰宇；奋星斫月，英慑魑魔。

荒帝焚儒，布衣怀怒，失刺犹杀亿乘国。

笑宸冢，瘗精兵铁甲，御骥钦车。

1. 《回七律·新春》

竹爆震天欢守岁，凤鸣沾幕晓更衣。

壶空莫借冰溪露，目软还添翠玉滴。

酥雪浅噙轻荡袖，暖波闲沐信摘笛。

除趋旧褥城堙坎，颂叹春生笑筑篱。

（回读）

篱筑笑生春叹颂，坎堙城褥旧趋除。

笛摘信沐闲波暖，袖荡轻噙浅雪酥。

滴玉翠添还软目，露溪冰借莫空壶。

衣更晓幕沾鸣凤，岁守欢天震爆竹。

1. 《行香子·偷闲》

户底潮生，栈北吹更。依栏睨、浅塞偏城。

间开青垄，时络低鸿。引秦云窈，楚云阔，汉云腾。

樽前红小，卷畔人酲。微翻起、一袅笛笙。

日斜西海，月送香风。境天宫穆，银宫软，玉宫清。

1. 《七律·甲午终和作》（平水韵）

守灶虔尊帝释天，为求缘果废深眠。

曾携素手游红苑，今咽思心赏赤联。

眉角空余凄悦练，笔端更揽简诗篇。

都言青雀能传意，可遣春温共此年？

1. 《七律·有感》（平水韵）

淡户初敲颈一吹，掩看温蜡折红脂。

飞梧片野催灯雨，絮思恹躯骤梦期。

露借更深千斛泪，草书栈北万笺词。

洛都闻得春鹃泣，始觉他乡薄昼欺。

1. 《汉宫春慢·雪》

梅蕊白裳，挑只鸦点点，远怕霜琢。

银楼沥瓦，骤把锦瑟轻拨。

红炉煮老，五茗熏、香惹青娥。

争唤我、慵开涩目，窥盐遍撒京国。

重觅酸风衰草，作珠华射眼，才气临阁。

怜怀性德瘦早，难共狂歌。

今夕瑞兆，恐他生、无计寻得。

翻素手、蛮笺腕底，欲留半纸春波。

1. 《采桑子·忆》（词林正韵）

杨风依约催梅坠，涩井低墙。

重雾垂堂，略略寒砧漏薄裳。

偷零絮泪心翻悔，曾寄疏狂。

人去茶凉，共墨同窗梦一场。

1. 《七律·春行》（平水韵）

团缀酥枝牧缀畴，啼痕杳杳水风柔。

绿匀溪尾清山色，绛浅花间息蝶羞。

不觉鹂鸳招野客，懒依津渡问铅舟。

春华今夕无穷艳，可慰离人遍九州？

1. 《沁园春·和》（词林正韵）

滚墨黏天，绛窗失月，鸿影添秋。

看酸风骤卷，愁牵野客；涩梅稀坠，恨惹危楼。

苦酿填樽，牢骚满腹，谁共浮沉掌晃舟？

拍栏问，竟无人怜我，有泪盈眸。

功名若水东流，岳魂老、江山犹未收。

忆蜀才八阵，险迷陆子；吴臣一计，智赚曹休。

赤马青龙，绿袍朱面，义勇忠威汉寿侯。

皆逝矣，任怅翻心处，霜染眉头。

1. 《五律·春夜即事》（平水韵）

蝶影西川下，东窗泻月痕。

星灯溶绿蜡，汉幂掩珠轩。

风宿千楼梦，山濡万阙温。

清宵佳景远，凭目渐忘言。

1. 《破阵子·征前》

铁甲银戈映目，钦书御诏催幡。

天际嘶风惊四海，城角高歌荡九渊。楼头鸣怒弦。

锁破金蛟纵起，云开乌雁西旋。

虔祭先灵折箭誓，定复失山衣锦还。挥鞭指剑关。

1. 《仄五绝·有感》

露户戏桃风，笑侬眠不起。

争知去夜长，辗转吴宫里。

1. 《木兰花慢》

序曰：乙未初春，异地他塾，稀见故人。相逢不识，泪雨偷揾。是夜萧萧，西窗雨沉。愁思难赋，遣以慢调，暂慰侬心。权寄当年，澹荡侬魂。

词曰：看乌云万里，柳风卷，骤珠滑。

忆黑鬓疏狂，不逐蠢禄，更有根芽。

须夸，自归野后，伴啼猿杜宇默分茶。

一饮凉茗顾盼，两遭恨绕天涯。

残霞，肆辗孤家，谁为我，挽飞花？

叹五丈星原，七灯竟灭，九役空伐。

韶华，尽随汉逝，问何龄少可奏胡笳？

公既仙琴逸鹤，莫惊烂木沉沙。

1. 《西江月·和》（词林正韵）

酸泪渐攒青眼，泼云倏泻银蛇。

红炉烧叶作新茶，忍宿荆林疏野。

季子久耕吴塞，昭君旋泣胡笳。

谁怜零客鬓霜华？啼鴂衰风烂瓦。

1. 《金缕曲·垓下怀古》（词林正韵）

峰仄云绡沸。卷沧浪、乍排万里，汉华荒月。

骤辔挥鞭如昨梦，枪搅银光齑雪。血绽处、乾坤竟割。

奋势枭风惊寰宇，怎奈何、楚地哀鸿彻。听鴂泣，望秋阙。

英驰卅岁功终灭。迫乌江、东山忍却，泪和身绝。

犹记莲裙前帐舞，涩目胧看珠滑。料未解、雄心恁竭。

待得孤魂翻悔意，雨疏浇、故国归新杰。钟隐恨，倩谁说？

1. 《秋枫落·忆》

枫落四弦秋，凄凉味，上心头。

不敌风雨骤悠悠，是鸿游，是魂游？

梦回千里也休休，天秋，心秋。

栏外四弦秋，驰夜月，染眉头。

回首，纵云烟逐梦，梦也难留。

曾歌澹荡伴行舟，看汀洲，看沙洲。

如今小院更添愁，低眸，凝眸。

眸怕腥风溅，凭玉槛，负东流。

1. 《疏影·雨梅》（词林正韵）

序曰：摩诘曾绘雪中芭蕉，故余今试步白石原韵咏雨梅。

词曰：膏尘润玉，傍屏纨画角，鹃窟荷宿。

袖浅星纹，眸淡山漪，风流羞杀松竹。

暗香衔远刘郎雨，恁染尽、江南淮北。

更多情、唤与离魂，休闭重帘眠独。

轻剪银虫烛泪，记去岁此夕，黄蝶匀绿。

粉靥朱唇，丛鬓青丝，执手烹茶馨屋。

而今瘗砚埋鸳箧，怕横笛、夜吹寒曲。

顾偏厢、梅字萧疏，半缀月宫攒幅。

1. 《七绝·别友（其一）》

翰苑三秋各自零，尝扶帙卷伴离星。

蒲菊此岁飘摇去，杜若烹诗饯一程。

1. 《七绝·别友（其二）》

斗亢参商本各零，今夕殢聚作七星。

江天有限秋无尽，次煮新诗赠一程。

1. 《七绝·征前》

三百新诗竟作成，银蛇忽跃短亭东。

天公许是通人意，为我亲将战鼓鸣。

1. 《十六字令》（词林正韵）

疑，

秋夕酲闻铁马嘶。

扶扃眺，雨箭漱寒溪。

1. 《七律·夏日即事》（平水韵）

银蒜微欹挑玉绒，合扃伏席意朦胧。

心随天地江流去，梦纵有无山色中。

偶棹荷舟寻菡萏，时扶丛木唤溪翁。

残阳依约斜楼后，谁共闲身赏落鸿？

1. 《七绝·咏师》（平水韵）

绝品宗师妙笔融，授诗更重育心通。

古来多少佳材就，尽在和风细雨中。

1. 《五绝·难复梦》（平水韵）

三星余亮尽，红日跃东郊。

无计延酣梦，键盘轻手敲。

1. 《七绝·叹》（平水韵）

十年辛苦不寻常，嬉戏池中未设防。

浅草终收顽命去，亲人挚友枉心伤。

1. 《七绝·叹雨》（平水韵）

初若银丝缀玉天，俄而如浪滚山前。

伞开红日重升起，元似浮生谪客船。

1. 《七绝·赠小诗茶》（平水韵）

寒窗苦学无人问，一考雄风天下知。

但愿轻松挥墨去，喜临金榜印名时！

1. 《仄五绝·无题》（平水韵）

洗笔晚江中，水寒心更冷。

残身逐客乡，怕对孤鸿影。

1. 《七绝·屏奴》（平水韵）

病渴依然看触屏，日斜纤手不知停。

忙回消息无穷个，累极眼前浮万星。

1. 《七绝·梦醒有思》（平水韵）

梦中听得狂魔笑，蓦醒泪如泉水流。

已自飘摇十余载，哪堪谪后复心秋！

1. 《西江月·饮》（词林正韵）

把盏轻斟杯酒，欢歌笑对红霞。

酲身更着晚风纱，不觉兔钩东挂。

犹记十年辛苦，心如一叶浮槎。

任凭夜半泣寒鸦，我辈逍遥月下。

1. 《七绝·泡茶》（平水韵）

一泡浓香滚滚遥，两巡清韵解无聊。

三遭淡味怡心绪，次饮若仙天上飘。

1. 《七律·自嘲》（平水韵）

苦吟词赋四年余，未得诗魂下笔虚。

他院能收田万亩，吾庐独获泪千渠。

空伤败景空如故，怎解愁心怎若初？

误入迷津真可惜，劝君鉴我莫狂疏！

1. 《七绝·诗派有感》（平水韵）

大势今朝空散去，身斜老屋绪层生。

不知帘外三千里，可有依稀怜我声？

1. 《仄七绝·晨》（平水韵）

闻得庭中莺语杂，起来独自翻长榻。

此间心事与谁言？试问残身何处纳？

1. 《七绝·看湖》（平水韵）

微风时动浪间荷，更有蜻蜓点绿波。

忽起水花三寸厚，凝眸元是锦鳞过。

1. 《七绝·望雨有感》（平水韵）

庭院萧萧冷雨飘，欲笺心绪转无聊。

天公不解斯人恨，望断蓝桥与鹊桥！

1. 《七绝·感》（平水韵）

恩师讲得太高深，休怪徒儿不细心。

两句如能真受业，何须十载苦寒吟？

1. 《水调歌头·赠友》（词林正韵）

曾在万诗海，共掌一扁舟。

而今各对殊路，把酒泪双流。

欲解新酲无力，斜看江平江起，疑到岳阳楼。

已感别歌短，更叹恨无休。

若希文，能解我，也心秋。

难逢知己，难免岑寂染心头！

亭外层林虽茂，亭内离人醉倒，醉也未消愁。

若问身何似？天地一沙鸥。

1. 《五律·无题》（平水韵）

高塔览汀洲，千帆尽是愁。

韶华随水逝，浊泪向心流。

纵借斜阳影，唯收冷院秋。

起身留烛色，无语见蟾钩。

1. 《七绝·咏梅》（平水韵）

漫洒冰霜天地白，红梅墙角一枝开。

芳容羞杀春桃色，傲骨不输松柏槐。

1. 《醉梅花》（词林正韵）

心向天边觅晚裳，恰逢云影乱无方。

层林摇曳清吹荡，倦鸟盘桓夜色长。

凭路远，任风狂，时开青眼闪酸光。

吾身今夕酲如此，只恐明朝世事凉。

1. 《七绝·叹》（平水韵）

倦鸟依稀入野林，蛙声十里作凄音。

早知今日伤春意，何费三年恋柳心？

1. 《七古·感》

奇功岂是半朝就？四载珠玑难作成。回首初立雄心日，狂歌痛饮厌浮名。

渐行渐忘根何处，烟云遮眼始相争。酣战半载无高下，不认顽劣不认赢。

天公终究明耳目，棒打愚头喝一声。恍若醍醐亲灌顶，醒时水已作寒冰。

悔恨交心向天泣，牢骚满腹无人听。无人听，空伤心，谁教荡子心不宁！

只得虔遵严师令，慎作诗词细酿情。

1. 《满庭芳·感》（词林正韵）

孤馆囚心，酸风射眼，食来百味无鲜。

愁望秋雁，北落又西旋。

纵得芳音点点，难寄到、王谢桥边。

更惆怅，拍拦长叹，无意在人间。

凄凉回首看，韶华似水，逝岁如烟。

客今夕，不知归去何年！

唯有疏星惨月，常笑我、陋室幽轩。

凭身荡，浮生总是，苦泪并欢颜。

1. 《临江仙》（词林正韵）

明月多情应笑我，只身何苦擎天？

不如归隐自耕田。野间虽有趣，未胜在人间。

知否春宵多少梦，诗坛泼墨欢颜。

可怜身客异乡船。纵然颓若此，不肯让江山。

1. 《浣溪沙·贺殷氏寿》（词林正韵）

蝉纵悲鸣天未秋，东君更傍烈心游。斯人何必两眉愁？

龄少方为勤奋日，风高正沐涩青畴。休将韶梦付东流。

1. 《沁园春·雨》（词林正韵）

乍卷惊风，衔来多少，骚客新愁。

更囚林泼雨，九霄欲堕；拆芳袭馆，万类难休。

忽尔银蛇，怒腾天际，一霎奔雷漱九州。

望江北，问苍穹何故，泪染涔头？

想来半为临秋，凄凉意、无言登故楼。

忆雕栏玉砌，酸攒心处；羞花闭月，恨上眉头。

谢子而今，飘零异地，身若轻舟随浪浮。

谁怜我？只砚中岑墨，星底残钩。

1. 《五绝·隐括》（平水韵）

身傍梧桐叶，归心亦掠秋。

无言看浪逝，不觉泪双流。

1. 《七律·夜半有思》（平水韵）

薄衫不耐晚风凉，冷落酸心泪作霜。

惨惨清辉随墨近，寥寥灯火共天长。

窗前尽阅辛公忿，眉底层翻陆子伤。

难复英姿和壮志，空临锈迹忆疏狂。

1. 《浣溪沙·醉》（词林正韵）

闲倚阑干古意熏，牧童横笛向西村。青山半个挂黄云。

只恨不消扶首醉，难临佳景赋诗文。聊歌一阕慰风尘。

1. 《七律·游子吟》（平水韵）

北人斟酒满金樽，无力复推南馆门。

长记灯前穿线手，寥看窗底卧坪萱。

侬心自若迎春草，客泪争如揽翠园。

欲问归期何处是，梨花不语向黄昏。

1. 《仄五绝·未学先感》（平水韵）

医道多辛苦，台前晨到午。

只因慈爱心，化作潇潇雨。

1. 《七律·观书有感》（平水韵）

乙未之秋观甲午，层层业火滚心中。

一腔血泪空填北，半壁河川尽属东。

莫道神州无觉者，只悲仪叟不英雄。

谁人能补南天裂？唯有今朝翰院公。

1. 《七绝·不理群》（平水韵）

英杰狂生聚若云，各将己志寄诗文。

中间充有斯文客，特地经过不理群。

1. 《七绝·帝殇》（平水韵）

一朝梦醒乾坤变，万里江山满目秋。

不见雕栏和玉砌，空余渌水向东流。

1. 《五律·梦羽》（平水韵）

序曰：昨夜有梦，网恋前女友云其被甩，今虽有内子，犹自感之，赋诗。

诗曰：梦中逢故羽，相别已三春。

犹记花间誓，却归风里尘。

百般无奈涌，一抹感伤陈。

今昔俱非昨，天涯两路人。

1. 《五绝·闲》（平水韵）

且由风抚襟，细品铁观音。

多少悠然意，深藏在内心。

1. 《五绝·无题》（平水韵）

轻曲透衣襟，寄情弦外音。

烟云过眼去，事事不关心。

1. 《七绝·读史》（平水韵）

泪眼朦胧看不真，神州方醒又沉沦。

断头台上添新血，浩荡乾坤少六人。

1. 《五律·起程》（平水韵）

未把白衣更，匆忙起一程。

车随红日进，木在道边迎。

笔下斟佳句，耳旁浮笑声。

悬壶千古梦，何惧路峥嵘？

1. 《七绝·夜步有思》（平水韵）

无心独步却秋光，不晓今时更夜长。

纵使天中明月照，偏生难入玉人堂。

1. 《五绝·游园》（平水韵）

兴来寻靓景，信步小园间。

时向清风语，浮生闲不闲？

1. 《浪淘沙·感》（词林正韵）

微雨诉秋凉，人宿他乡。

纵然无病也心伤。

试问丁香零落处，谁立回廊？

今夕悔疏狂，辜负韶光。

些些苦泪裂柔肠。

端得残身何处去？何处为乡？

1. 《七绝·白雾笼林寒意生》（平水韵）

白雾笼林寒意生，天涯从此各流莺。

随风望尽烟和土，欲诉相思话不成。

1. 《醉梅花·庆生》（词林正韵）

身沐秋光心未秋，持觞忘尽往时愁。

云中又起千番浪，颌底新巡万盏流。

风淡淡，水悠悠，更添酲意上明眸。

人生有梦应欢渡，莫使韶光空自游。

1. 《诉衷情令·感》（词林正韵）

序曰：吾虽身在京师，心早逐客天涯。

词曰：起看烟雨正京华，心已迹天涯。

归来更在何处？只道若浮槎。

人未老，鬓先华，泪偷遮。

可堪回首，烟雨休时，日却西斜。

1. 《七绝·感秋》（平水韵）

梧桐瑟瑟风如雨，坐向江天觅月霜。

多少骚人竞相赋，却无一语煮秋凉。

1. 《青衫湿·难续眠》（词林正韵）

秋波拂乱青衫褶，醒处已三更。

去年此昔，长亭声慢，泪雨偷零。

续眠无计，再看碧海，欲数繁星。

只今却剩，当时明月，笑我多情。

1. 《喝火令·血征》（词林正韵）

铁马回眸处，秋风乱点襟。万般豪气已难寻。

人自短吁长叹，无觅故时心。

血雨方才沐，钦书又待临。角声千里作悲音。

忘了诗情，忘了易涔涔。忘了败花凋月，唯剩暮中砧。

——摊破：人自短吁长叹，无觅故时心；诗易败花凋月，唯剩暮中砧。

1. 《秦楼月》（词林正韵）

丁香结，凭栏遥望他乡月。

他乡月，一丝无奈，一番悲切。

秋波又谱词千阕，愁心乱绪犹难绝。

犹难绝，梧桐似雨，炽灯如血。

1. 《行香子·秋夜》（词林正韵）

一夜风狂，半院秋凉。北人泪、尽落南乡。

忍看圆月，兀自怀伤。正百家聚，千家暖，万家忙。

樽间寂寞，湖畔彷徨。觅归途、却在何方？

觉来无味，痛哭回廊。对天中云，眼中雾，镜中霜。

1. 《浣溪沙·秋雨》（词林正韵）

谁道晚来烟雨凉？秋波寂寂正西窗。秋枫瑟瑟满回塘。

谢院灞桥真个乱，长檠渔火两相忙。无人能会彻心伤。

1. 《五绝·雪》（平水韵）

踏雪寻残柳，天寒心更寒。

不知千里外，何处是乡峦？

1. 《七绝·感》（平水韵）

无心天籁信吹笙，不料佳音反酿成。

自古骚人亦如是，一怀诗意笔端轻。

1. 《五古·与弟书》

西政与燕院，相隔路八千。君醉新闻里，我系悬壶间。

今日览君赋，涕泪两涟涟。犹记去岁处，互斗欲遮天。

名利本浮迹，成败若云烟。心本无意斗，早自归园田。

可惜魔障眼，是非竟难辨。终究洪音响，乍醒红尘间。

蹉跎多少岁？匆匆又一年。不知千里外，哪处欢君颜？

天涯已两路，兀自凭雕栏。远方恁多峦，望眼看不穿。

身在帝都里，心早寄江南。难斩是羁绊，日日盼君还。

1. 《水调歌头》（词林正韵）

无语对灯火，此夜恁苍凉。

天中空有明月，添得许多伤。

不寐披衣坐起，梦碎水晶宫里，归路是何方？

回首天涯处，处处裂肝肠。

一般恨，三更重，胃中央。

别时巷陌，难觅浊酒与春光。

毕竟韶华去矣，未复英姿壮志，苦泪满回廊。

长叹更长恨，彼岁忒疏狂。

1. 《莺啼序·赠友》（词林正韵）

序曰：乙未年丁亥月甲辰日，闻友赋诗已三百，为作短序，欣然命笔。寥寥数语，下笔甚轻，更有一处，妄而叶韵，虽余至此，情意尤重，愿君莫笑，置之已矣。

词曰：闻君赋诗已久，至今三百矣。

何苦得、抱枕无眠，噙思不寐如此？

且试看、沧流浩瀚，融通滚滚长江水。

念世间万物，不过尽皆同理。

老杜寒吟，太白泼墨，引骚人折桂。

中间有、俊杰狂生，似芳争艳而起。

为牢骚、诗传万户，不意处、竟成知己。

展愁眉、共阅江山，骑鲸同醉。

遥追故绪，稀见当初，藏头唯悦己。

也会笑、只言片语，雪月风花，竹菊兰梅，酱盐柴米。

残残几点，寥寥数句，能含多少闲心绪？却疏狂、欲把苍穹洗！

登楼极目，不惧山外青峰，一心为执龙辔。

而今回首，往事随烟，惹得盈眶泪。

莫戚戚、我今敢为，一岁同窗，两载凝墨，飞书走笔。

新词赋罢，犹思遗曲，吾生毕竟重情义，再吟诗、送到山城里。

愿君莫笑余愚，下笔虽轻，重乎情意。

1. 《五绝·次韵冰窗花》（平水韵）

炉中温火滚，窗上绽冰花。

折取非因恋，玉容久别家。

1. 《五绝·无题》（平水韵）

对晚添灯盏，烹茶又一壶。

雪飘千里外，酥韵满皇都。

1. 《沁园春》（词林正韵）

临水登楼，未寻佳景，大笑而回。

记去年元夜，花灯如昼；今朝向晚，物是人非。

鬓角拈华，眉头惹皱，昔日风流不可追。

归来矣，对参差墨沈，三两灯灰。

西风倒卷陈帷，和衣卧、身心俱已疲。

纵诗吟百许，难消寂寞；酒酾千斛，不解愁眉。

兀自沉吟，杂思万缕，不觉匆匆月又西。

梳洗罢，听声声鹈鴂，阵阵鸣鸡。

344.《七律·网购》（平水韵）

等候屏前晨到午，沉迷不管饭皆凉。

怒开微信随淘宝，疯抢冬衣与夏装。

未顾钱包将变瘪，只知网购必匆忙。

千金最后如风去，十二狂欢又一场。

345.《水调歌头·醉后赠友》（词林正韵）

平日未沾酒，今夕伴酲归。

难知帘外千里，何处隐余辉？

醉则狂歌笑矣，无觅曾欢兄弟，不觉泪倾杯。

只盼重逢后，微雨鹤双飞。

三更起，催酒醒，忆来时。

骑鲸浪客，同向瀚海竖英旗。

天若有情亦老，各自天涯也好，省得斗如鸡。

愿尔莫牵挂，陋室有莺啼。

346.《七绝·无题》（平水韵）

兀自沉吟小户前，朔风略略薄衣偏。

欲临冬雪寻前事，前事依稀却似烟。

347.《平韵满江红·夜思》（词林正韵）

飞雪初来，深院里、沉淀月光。

能寻得、几番回首，百种思量。

今夕休将西子负，明朝哪处觅横塘。

又争知、曾寄数行诗，俱作伤。

三更起，横笛长；一遭酒，胃中央。

问世间何物，可解愁肠？

料定余生无所适，觉来归路已彷徨。

拍拦看、星瀚正苍穹，如玉霜。

348.《七律·冬夜有思》（平水韵）

泠泠彻夜不成眠，兀自披衣忆旧年。

烟笼窗纱钩月近，雾弥碧海舛途偏。

莫临积雪愁如雪，试看冰泉志作泉。

未上高楼歆丽景，争知花暗柳明前？

349.《沁园春·感》（词林正韵）

怕雾敲窗，怕风衔恨，怕水难收。

对千家灯火，徒添寂寞；三遭岁月，自枕忧愁。

短短余生，匆匆何似，一种酸言梗在喉。

春光近，卷寒风半尺，掠上眉头。

问来几许凝眸，能看破、冰轮和玉钩？

纵低吟浅唱，难寻青眼；推杯换盏，无觅兜鍪。

辛氏雄心，岳家铁马，已伴烟波瘗落秋。

人不语，看萧萧暮雪，冻彻神州。

350.《沁园春·再感》（词林正韵）

冬至春归，九天未雪，心已成冰。

对盘盘蒸饺，无心下箸；岑岑钩月，有泪盈盈。

满腹酸言，半怀陈事，欲诉谁人与共听？

微吟罢，看朔风乍起，梦断神京。

应叹舛路难平，才失意、又临寒笛声。

想江郎彩笔，能题新句；岳公豪气，可赋瑶筝。

我辈疏才，他乡零落，只怕无功终一生。

扶首醉，算当年铁马，早葬空城。

351.《沁园春·杂感》（词林正韵）

阵阵秋波，声声横笛，吹老斜阳。

正吴枫填目，他乡乱舞；疏桐不语，此刻凄凉。

坐看云收，闲听风语，万里苍冥聚暮光。

俄而逝，作横天星海，洒满衣裳。

无心自立回廊，倩落叶、萧萧闭破窗。

想江南风好，能肥西子；灞桥沙暖，易醉鸳鸯。

更有鲈鱼，穿湖戏浪，惹得垂翁竞一尝。

吾庐却有，酸风射眼，苦酒盈肠。

后记：

旧时有作，七古云《十二连环坞》十二篇；今览旧语，成律云《十二连环坞》十二篇。题同境异，时过事迁，权谓之翻本，赠去时悠然。

其一

连环坞畔水融天，寂寞江洲泊客船。

坐看星风临柳岸，频催才思画流年。

灯如前夜昏将烬，月上西楼静未眠。

不忍封题因遗有，鸳鸯小字落蛮笺。

其二

一声横笛肃清秋，对此登临涕泪流。

断雁不归残照里，砧声独近画楼头。

前朝云雨今仍在，别处乌啼只未休。

徒向长檠添苦酒，半宵拚醉半宵愁。

其三

当年浪子爱穷游，辄为新词强说愁。

玉叶繁枝频笼翠，晋陵云雨黯然收。

秋原灯折元知命，羽扇皂衣空置楼。

一览遗书催涕泪，数临赤壁觅兜鍪。

其四

而今浪子客天涯，江水半瓢沉折沙。

柳畔魂消身似寄，书成情断绪如麻。

不堪检点花前事，因有残阳酒外斜。

莫问长亭别时怨，岑岑桂殿宿寒鸦。

其五

明朝浪子忆冯唐，怅觉青春白日荒。

锦字织初人已各，红衾抱冷恨犹长。

七星跳脱层峦外，佛火依稀野寺旁。

纵是好风留月色，难消无寐损柔肠。

其六

遥夜灯消墨未干，捣衣声里听春残。

新酲微褪红墙影，故怨初濡桂殿寒。

野际昏鸦来柳岸，亭中薄袂倚栏杆。

无边归思随江远，一缕腥风满目酸。

其七

柳外斜阳几度红，凭谁独立到西风。

丹墀玉院羞难扫，汉阙仙台恨不同。

五丈秋原星惨落，六朝云雨岸初笼。

数寻先主无留迹，知在重霄叆叇中。

其八

频催尘辙向诗家，云匿重霄烛匿霞。

二十四桥波似镜，三千风里水如蛇。

淡看雨后星初落，闲卧松前月未斜。

复览钦书衣锦薄，何当顾影自吟呀。

其九

柳随烟雨闭重堂，遍地衰红入晓妆。

辛氏吴钩何处觅，岳家沈铁几多伤。

总因陈事哀流水，未觉床前看月光。

待得征鸿还锦字，斯人知在画中央。

其十

烟波灯里桨声寒，未忍登临独凭栏。

劳燕几多栖古道，黄沙依旧向层峦。

书通北阙无音信，水隔东篱惹目酸。

野际躬耕犹不适，逐流一去拾南冠。

其十一

西陵晓月照疏桐，楼上良人恨未穷。

李杜词章犹遗世，苏辛意气转成空。

徒令寒砚磨云鬓，未有澄宁洗新红。

莫问深宵谁共与，昏鸦双脸瘦秋风。

其十二

碧落寒昏望谢桥，关山鸿雁路迢遥。

连环坞畔心犹冷，十二行间墨未消。

促笔呵成辞往事，听风醉罢对明朝。

萍乡一渡非魂梦，共鹤凌峰上九霄。